മീ ടു വിവാദങ്ങൾക്ക് കാരണം ഭക്ഷണത്തിലെ ഹോർമോൺ; ഭക്ഷണ രീതി പുരുഷനെ പത്ത് ശതമാനം മൃഗമാക്കുന്നുവെന്ന് ഷീല\nEntertainment Latest News MalluwoodWorld\nBy : 24 Web Desk June 7, 2019 comments\nമീ ടു വിവാദങ്ങൾക്ക് കാരണം ഭക്ഷണത്തിലെ ഹോർമോണെന്ന് നടി ഷീല. ഭക്ഷണ രീതി മൂലമുള്ള ചില ഹോർമോണുകളാണ് പുരുഷനെ മോശമായി പെരുമാറാൻ പ്രേരിപ്പിക്കുന്നത്. ഇത്തരത്തിലുള്ള ഭക്ഷണരീതി പുരുഷനെ 90ശതമാനം മനുഷ്യനായും 10 ശതമാനം മൃഗമാക്കി മാറ്റുന്നുവെന്നും ഷീല പറഞ്ഞു. ജെ സി ഡാനിയേൽ പുരസ്‌കാരം ലഭിച്ചതിന് ശേഷം ഒരു ദേശീയ മാധ്യമത്തിന് നൽകിയ അഭിമുഖത്തിലാണ് ഷീലയുടെ പരാമർശം.\nനേരത്തെ ഇരുപതാം വയസിലൊക്കെയാണ് ആളുകൾ പ്രണയിക്കാൻ തുടങ്ങിയിരുന്നത്. എന്നാൽ ഇന്ന് ഭക്ഷണരീതിയിലെ മാറ്റങ്ങൾ മൂലം ചെറിയ കുട്ടികൾപോലും പ്രണയത്തിൽ പെടുന്ന സാഹചര്യമാണുള്ളതെന്നും ഷീല പറഞ്ഞു.\nഇന്നത്തേത് പോലെ സിനിമയിൽ സ്ത്രീകൾക്ക് പ്രശ്നങ്ങൾ തന്റെ കാലത്ത് ഉണ്ടായിരുന്നില്ല. ആരും തന്നെ സിനിമയിൽ ശല്യം ചെയ്തിട്ടില്ല. ബഹുമാനമില്ലായ്മകൾ അനുഭവിച്ചിട്ടില്ല. താൻ സിനിമയിൽ നായികയായ കാലഘട്ടത്തിൽ ചിത്രീകരണം നടന്നിരുന്നത് പലപ്പോഴും നിറയെ മരങ്ങളുള്ള പ്രദേശങ്ങളിലായിരുന്നു. ഇത് മനസമാധാനത്തോടെ ഇരിക്കാൻ സഹായകമായി. അഭിനയിക്കാൻ പ്രത്യേക കഴിവ് വേണ്ട, ഒരു നല്ല എഡിറ്റർക്ക് സിനിമയെ മനോഹരമായ കാഴ്ച്ചാനുഭവമാക്കി മാറ്റാൻ സാധിക്കുമെന്നും ഷീല പറയുന്നു.\nസ്ത്രീകൾക്കെതിരെ അതിക്രമം നടത്തുന്നവർക്കെതിരെ കടുത്ത നടപടിയെടുക്കണമെന്നും ഷീല അഭിപ്രായപ്പെട്ടു. ഇത്തരക്കാരെ സാധരണ രീതിയിൽ നേരിട്ടാൽ പോര, കല്ലെറിയണം. അതിനുള്ള അധികാരം സ്ത്രീകൾക്ക് നൽകണം. കുറ്റക്കാരുടെ നെറ്റിയിൽ അവർ ചെയ്ത തെറ്റ് ടാറ്റൂ ചെയ്ത് ഒട്ടിക്കണം. കേരളത്തിൽ താമസമായിരുന്നെങ്കിൽ വിമെൻ ഇൻ സിനിമാ കളക്ടീവിൽ അംഗമാകുമായിരുന്നെന്നും ഷീല കൂട്ടിച്ചേർത്തു.\nRead more on: me too\n‘ലൈംഗികാതിക്രമത്തിന്റെ പൂർണ ഉത്തരവാദിത്തം സ്ത്രീക്ക്; വീട് പരിപാലിച്ചാൽ മതി’: മുകേഷ് ഖന്നയുടെ പരാമർശം വിവാദത്തിൽ\nമീ ടു തിരികൊളുത്തിയ ഹോളിവുഡ് നിര്‍മാതാവ് ഹാര്‍വി വെയ്ന്‍സ്‌റ്റൈന് 23 വര്‍ഷത്തെ തടവുശിക്ഷ\nഫോണിലൂടെ അശ്ലീലം പറഞ്ഞു; നടൻ വിനായകനെതിരെ കുറ്റപത്രം സമർപ്പിച്ചു\n30 വർഷങ്ങളായി പരിചയമുള്ളവർ തള്ളിപ്പറഞ്ഞു; മൂന്ന് വർഷങ്ങളായി അറിയാവുന്നവർ കൂടെ നിന്നു: അലൻസിയർ പ്രതികരിക്കുന്നു\nമീറ്റൂ വിവാദത്തില് നടന് വിനായകനെതിരെ കല്‍പ്പറ്റ പൊലീസ് കേസെടുത്തു\nവിജയ് ദേവരക്കൊണ്ട ചിത്രത്തിന്റെ സംവിധായകനിൽ നിന്നുണ്ടായ മോശം അനുഭവം തുറന്ന് പറഞ്ഞ് നടി ശാലു


അമ്മാമ്മയും കൊച്ചുമോനും പിന്നെ പ്രളയപുത്രന് സുബ്ഹാനും; വീഡിയോ കാണാം\nammama and kochumon\nരസകരമായ വീഡിയോയിലൂടെ സോഷ്യല് മീഡിയയില് താരങ്ങളായ അമ്മാമ്മയും കൊച്ചുമോനും വീണ്ടുെ എത്തിയിരിക്കുകയാണ്. ഒപ്പം ഒരു കുഞ്ഞ് അതിഥിയുമുണ്ട്. കഴിഞ്ഞ പ്രളയകാലത്ത് ഹെലികോപ്റ്ററില് പറന്ന് നേവി ഹോസ്പിറ്റലില് പിറന്നുവീണ സുബ്ഹാനാണ് ആ കൊച്ചു താരം.\nഇത്തവണ ഇവര് എത്തിയിരിക്കുന്നത് മാതാപിതാക്കള്‍ക്ക് ഒരു സന്ദേശവുമായാണ്. തങ്ങളുടെ പുതിയ വീഡിയോയിലൂടെ കുഞ്ഞുമക്കളെ എത്ര കരുതലോടെ നോക്കണമെന്ന് പറഞ്ഞു തരികയാണ് അമ്മാമ്മയും കൊച്ചുമോനും. ഒരു ഭിക്ഷക്കാരിയുടെ കൈയില് കുഞ്ഞിനെ കിട്ടുന്നതും അതില് അമ്മാമ്മയും കൊച്ചുമോനും ഇടപെടുന്നതുമാണ് വീഡിയോയില്. കൈയില് കുഞ്ഞുമായി ഭിക്ഷതേടി വീട്ടിലെത്തുന്ന പ്രായമായ സ്ത്രീയെ അമ്മാമ്മ സംശയം തോന്നി ചോദ്യം ചെയ്യുന്നു. കൊച്ചു മകനെ വിളിച്ച് കാര്യം പറയുമ്പോഴേക്കും കുഞ്ഞിനെ അവരുടെ കൈയില് നല്‍കി ആ സ്ത്രീ രക്ഷപെടുന്നതാണ് വീഡിയോയില് ഉള്ളത്.\nസോഷ്യല് മീഡിയയില് നിരവധി ആരാധകരാണ് അമ്മാമ്മയ്ക്കും കൊച്ചുമകനുമുള്ളത്. എണ്‍പത്തിയുകാരിയായ എറണാകുളം ചിറ്റാറ്റുകര സ്വദേശി മേരി ജോസഫ് മാമ്പിള്ളിയാണ് ഈ വൈറല് അമ്മാമ്മ. ജിന്‍സനാണ് അമ്മാമ്മയെ വൈറലാക്കിയ ഈ കൊച്ചു മകന്.


Sunday 17 May 2015 1:02 am IST\nകൊച്ചി: ലൗ ജിഹാദിനിരയായ വിദ്യാര്‍ത്ഥിനിയെ മരിച്ചനിലയില് കണ്ടെത്തിയ സംഭവത്തില് ആരോപണ വിധേയനായ ഖാലിം കൊലക്കേസിലുള്‍പ്പെടെ പ്രതിയായ കൊടും ക്രിമിനല്. ഇയാള് പ്രണയം നടിച്ച് അഞ്ചോളം പെണ്‍കുട്ടികളെ വലയില് കുരുക്കിയിട്ടുള്ളതായും പറയുന്നു. ചാവക്കാട് വലിയകത്ത് വീട്ടില് അബ്ദുള് ഖാദര് മകന് ഖാലിം എന്ന ഖലീല് തങ്ങള് പോപ്പുലര് ഫ്രണ്ടിന്റെ പ്രവര്‍ത്തകനായതോടെ നാട്ടുകാര്‍ക്കു പോലും ദുരൂഹ കഥാപാത്രമാണ്. പ്രദേശത്ത് ഖാലിം തങ്ങള് എന്നറിയപ്പെടുന്ന ഇയാള് ബിജെപി പ്രവര്‍ത്തകനായ പെരിയമ്പലം മണികണ്ഠനെ കൊലപ്പെടുത്തിയ കേസിലെ ഒന്നാം പ്രതിയാണ്. വടക്കേക്കാട്് സിപിഎം നേതാവായ സുബിനെയും കോണ്‍ഗ്രസ് നേതാവായ ഷിഹാബിനെയും വെട്ടിക്കൊലപ്പെടുത്താന് ശ്രമിച്ച കേസിലും ഖാലിം പ്രതിയാണ്. ഇതില് സുബിന് പിന്നീട് വാഹനമിടിച്ച് മരിച്ചിരുന്നു. ഖാലിം ആണ് ഇതിന് പിന്നിലെന്ന് നാട്ടുകാര് പറയുന്നു. അഞ്ചോളം വധശ്രമക്കേസുകളാണ് ഇയാള്‍ക്കെതിരെയുള്ളത്. ഗുണ്ടാ ലിസ്റ്റില് ഉള്‍പ്പെട്ട് കുറച്ചുനാള് ജയിലിലായിരുന്നു. നാട്ടില് ഭാര്യയും മൂന്ന് കുട്ടികളുമുള്ള ഇയാള് അട്ടപ്പാടിയില് കൃഷിയാവശ്യത്തിനെന്ന് പറഞ്ഞാണ് നാട്ടില് നിന്നും എറണാകുളത്തെത്തിയിരുന്നത്. പോപ്പുലര് ഫ്രണ്ടിന്റെ പ്രവര്‍ത്തകനായതിന് ശേഷം ധാരാളം സാമ്പത്തികം ലഭിച്ചതായും നാട്ടുകാര് പറയുന്നു. പുതിയ സംഭവം അറിഞ്ഞതോടെ പ്രദേശവാസികളും അമ്പരപ്പിലാണ്.\nഅനൂജ വധക്കേസ് ക്രൈംബ്രാഞ്ചിന്\nവിപിന് വധം: ഒരു പ്രതി കൂടി അറസ്റ്റില്\nകൊടും ക്രിമിനല്; കേസുകളുടെ പെരുമഴ\nപള്ളുരുത്തിയില് പോപ്പുലര് ഫ്രണ്ട്, യൂത്ത്ലീഗ് സംഘര്‍ഷം: ഒരാള്‍ക്ക് കുത്തേറ്റു\nഓണ്‍ലൈന് പെണ്‍വാണിഭം പ്രതി അക്ബറിന് സിപിഎം ഉന്നതബന്ധം


അനുഭവങ്ങള് ചിന്തകള് - sundayshalom\nമുപ്പതുവര്‍ഷം ഗവണ്‍മെന്റ് സര്‍വീസില് എഞ്ചിനീയര് ആയിരുന്നു. 1992 അവസാനം റിട്ടയര്‍മെന്റ്. ഇപ്പോള് വിശ്രമജീവിതം ആസ്വദിക്കുമ്പോള് മുന്‍കാല അനുഭവങ്ങള് ഓര്‍മകള് വിടര്‍ത്തുന്നു. പ്രലോഭനങ്ങളില് വീഴാതിരുന്നത് സ്വന്തം മിടുക്കുകൊണ്ടല്ല, ദൈവകൃപയാലത്രേ എന്നു വിശ്വസിക്കുന്നു.\nകോട്ടയം നഗരത്തിന് സമീപമുള്ള ഏതാനും ഗ്രാമങ്ങള്‍ക്ക് കുടിവെള്ളം നല്‍കുന്നതിനുള്ള പദ്ധതിക്ക് ലോകബാങ്കിന്റെ സഹായം ലഭിച്ചു. എസ്റ്റിമേറ്റ് റേറ്റില്‍നിന്ന് 130 ശതമാനം അധികറേറ്റിലാണ് ഒരു കോണ്‍ട്രാക്ടര്‍ക്ക് വര്‍ക്ക് ലഭിച്ചത്. ജലസംഭരണികളുടെയും പൈപ്പ് സ്ഥാപിക്കലിന്റെയും പണി ആരംഭിച്ചു. മീനച്ചിലാറിന്റെ തീരത്ത് ഇന്‍ടേക്ക് വെല് നിര്‍മിക്കുന്നത് തുടങ്ങിയില്ല.\nമൂന്നു പ്രാവശ്യം മുന്നറിയിപ്പ് നടത്തിയിട്ടും കോണ്‍ട്രാക്ടര് പണി ആരംഭിച്ചില്ല. അല്‍പം സമയം തരണമെന്നും കിണറിന്റെ വ്യാസം ആറുമീറ്റര് എന്നത് പത്തുമീറ്റര് ആക്കുവാന് നിര്‍ദേശം വരുമെന്നും കോണ്‍ട്രാക്ടര് അറിയിച്ചപ്പോള് സംശയം വര്‍ധിച്ചു. അടുത്ത ദിവസം ചീഫ് എഞ്ചിനീയര് സ്ഥലം സന്ദര്‍ശിച്ചു. പമ്പുഹൗസില് പമ്പുസെറ്റും മോട്ടറും കണ്‍ട്രോള് ബോര്‍ഡും സ്ഥാപിക്കാന് സ്ഥലം പോര. കിണര് പത്തുമീറ്റര് ആക്കുന്നതിന് പ്രൊപ്പോസല് അയക്കണമെന്നും രേഖാമൂലം എന്നോട് ആവശ്യപ്പെട്ടു.\nഞാന് തയാറാക്കിയ റിപ്പോര്‍ട്ടില് ആറുമീറ്റര് എന്നായിരുന്നു. പണി തുടങ്ങിയപ്പോള് പത്തുമീറ്റര് ആക്കുന്നതിന് ആവശ്യപ്പെട്ടത് വമ്പിച്ച സാമ്പത്തിക നഷ്ടത്തിന് കാരണമാകുമെന്ന് ഞാന് മനസിലാക്കി. ആറുമീറ്റര് വ്യാസമുള്ള പമ്പുഹൗസില് മോട്ടറും പമ്പുസെറ്റും കണ്‍ട്രോള് ബോര്‍ഡും സ്ഥാപിക്കാന് കഴിയുമെന്ന് കാണിച്ച് പ്ലാന് തയാറാക്കി കോട്ടയത്തുള്ള ഇലക്ട്രിക്കല് സൂപ്രണ്ടിന് എഞ്ചിനീയറുടെ അറ്റസ്റ്റേഷന് വാങ്ങി റിപ്പോര്‍ട്ട് ചെയ്തു. അതോടെ പുതിയ പ്രൊപ്പോസല് അവസാനിച്ചു.\nഅടുത്ത ദിവസം കോണ്‍ട്രാക്ടര് എന്റെ മുമ്പില് വന്ന് സംസാരിച്ചു. കിണറിന്റെ വലുപ്പം കൂട്ടാന് ആലോചിച്ചത് ചീഫ് എഞ്ചിനീയര് ആയിരുന്നു. അതുവഴി കോണ്‍ട്രാക്ടര്‍ക്ക് ലഭിക്കുന്ന അധിക സാമ്പത്തിക നേട്ടം ലക്ഷങ്ങള് വരും. കോണ്‍ട്രാക്ടറില്‍നിന്ന് വലിയ ഒരു തുക വാങ്ങിച്ചുകൊണ്ടാണ് ചീഫ് എഞ്ചിനീയര് ഈ ആലോചന നടത്തിയത്. എന്റെ സഹകരണംകൂടി ലഭിച്ചിരുന്നെങ്കില് നല്ലൊരു തുക എന്റെ കീശയിലും എത്തുമായിരുന്നു.\nപ്രലോഭനത്തിന് വഴങ്ങിയില്ല. അടുത്ത ആഴ്ച എനിക്ക് കോഴിക്കോട്ടേക്ക് സ്ഥലംമാറ്റം ലഭിച്ചു. എങ്കിലും മനസിന്റെ സമാധാനം നഷ്ടമായില്ല. ദൈവത്തിന് സ്‌തോത്രം!


December 2018 – Page5– Pepper Media\nമുകളില് ഒരാളുണ്ട് – അച്യുതന് ( റിവ്യൂ )\nസിനിമയില് രണ്ടു അച്യുതന്മാരുണ്ട് .. ഒന്ന് ചേലപ്രം കൃഷ്ണന് എന്ന ഭഗവാന് അച്യുതന് . അടുത്തത് നാട്ടിന്‍പുറത്തെ പലചരക്ക് കടയിലെ കാഷ്യര് ആയ അച്യുതന് (കുഞ്ചാക്കോ ബോബന് ) . ചേലപ്രമെന്ന നാട്ടിലെ സകലമാന പ്രവര്‍ത്തങ്ങളുടെയും...\nപ്രേതം2: ഒന്നിനെ വെല്ലുന്ന രണ്ട് !\nജയസൂര്യ – രഞ്ജിത്ത് ശങ്കര് കൂട്ടുകെട്ട് തന്നെയായിരുന്നു പ്രേതം2കാണാനുള്ള പ്രധാന ആകര്‍ഷക ഘടകം . പുണ്യാളന് സിനിമകളും , സു സു സുധി വാല്മീകവും , മേരിക്കുട്ടിയും പ്രേതവുമൊക്കെ ഇരുകൈകളും നീട്ടി സ്വീകരിച്ച...\nമമ്മൂട്ടി ചിത്രം ‘യാത്ര’യുടെ ടീസര് പുറത്തിറങ്ങി\nമമ്മൂട്ടിയുടെ തെലുങ്ക് ചിത്രം ‘യാത്ര’യുടെ ടീസര് പുറത്തിറങ്ങി. മുന് ആന്ധ്രപ്രദേശ് മുഖ്യമന്ത്രി വൈ.എസ്.രാജശേഖര റെഡ്ഡിയുടെ രാഷ്ട്രീയ ജീവിതം പറയുന്ന ചിത്രമാണ് ഇത്. മമ്മൂട്ടിയാണ് വൈഎസ്‌ആര്-ന്‍റെ വേഷമിടുന്നത്. വൈഎസ് ആറിന്റെ ഭാര്യ വേഷത്തില് പ്രമുഖ നര്‍ത്തകി ആശ്രിത വൈമുഗതി...\nകുഞ്ഞാലിമരയ്ക്കാറായി മോഹന്‍ലാല്, ഫോട്ടോ വൈറലാകുന്നു!\nകുഞ്ഞാലിമരയ്ക്കാറായി മോഹന്‍ലാല് എത്തുന്ന ‘മരക്കാര് അറബിക്കടലിന്റെ സിംഹം’ എന്ന ചിത്രത്തിന്റെ ഷൂട്ടിംഗ് പുരോഗമിക്കുകയാണ്. ചിത്രത്തിന്റെ ലൊക്കേഷന് ചിത്രങ്ങളാണ് ഇപ്പോള് വൈറലാകുന്നത്. മരയ്‍ക്കാറായി അഭിനയിക്കുന്ന മോഹന്‍ലാലിന്റെ ചിത്രമാണ് വൈറലാകുന്നത്. അറബി കടലിന്റെ സിംഹം ഹൈദരാബാദ് രാമോജി റാവു ഫിലിം...\n“മാരി 2” റിവ്യൂ\nമാരി സിനിമയിലെ മുഖ്യ കഥാപാത്രത്തെ മാരി2വിലൂടെ വീണ്ടും തിരിച്ച് കൊണ്ട് വരികയാണ് സംവിധായകൻ ബാലാജി മോഹൻ.മാരി സിനിമയിലെ ധനുഷ് തന്നെയാണ് മാരി2വിലും മുഖ്യ കഥാപാത്രത്തെ അവതരിപ്പിക്കുന്നത്. കലയ് (കൃഷ്ണ), എന്ന...\nഎന്‍റെ ഉമ്മാന്‍റെ പേര് !\nഒരേ സമയം യുവത്വമുള്ള സിനിമകളിലും കുടുംബ സിനിമകളിലും തന്‍റേതായ വ്യക്തിമുദ്ര പതിപ്പിച്ച , മലയാള സിനിമയുടെ യൂത്ത് ഐക്കണ് ടോവീനോയുടെ രണ്ട് സിനിമയാണ് ഇന്ന് വെളിച്ചം കണ്ടത് . തമിഴ് സിനിമാലോകം വളരെ പ്രതീക്ഷയോടെ കാത്തിരുന്ന...\nതട്ടുംപുറത്ത് അച്യുതൻ ; പുതിയ ട്രയിലര് പുറത്തുവിട്ടു\nഈ മികച്ച ചിത്രങ്ങളില് എന്നും ലാല് ജോസ് – കുഞ്ചാക്കോബോബന് ടീം വേറിട്ടു നില്‍ക്കുന്നു. എല്‍സമ്മയെന്ന ആണ്‍കുട്ടിയിലെ പാലുണ്ണിയില് തുടങ്ങി തട്ടും പുറത്തെ അച്യുതന് വരെയുള്ള നാല് ചിത്രങ്ങളില് ലാല് ജോസ് – കുഞ്ചാക്കോബോബന് കൂട്ട്...\nകെ ജി എഫ് : ഗംഭീരം !\nഇന്ത്യയിലെ പ്രധാനപ്പെട്ട വിവിധ ഭാഷകള്‍ക്ക് ഒപ്പം കെ ജി എഫ് എന്ന ബ്രഹ്മാണ്ഡ സിനിമ മലയാളത്തിലും ഇന്ന് റിലീസ് ചെയ്തു . ക്രിസ്മസ് അവധിക്കാലം തുടങ്ങുന്ന ദിവസം മലയാളത്തിലും മറ്റു ഭാഷകളിലുമായി ഒട്ടേറെ റിലീസ് ഉണ്ടായിട്ടും...\nഎന്റെ ഉമ്മാന്റെ പേര് ;പുതിയ ഗാനം പുറത്തിറങ്ങി\nഎന്റെ ഉമ്മാന്റെ പേര് ചിത്രത്തിലെ പുതിയ ഗാനം പുറത്തിറങ്ങി. മധു ചന്ദ്രിക എന്ന് തുടങ്ങുന്ന ഈ ഗാനം ഒരു മാപ്പിള പാട്ടിന്റെ ഈണത്തില് ആണ് ഒരുക്കിയിരിക്കുന്നത്. സിതാര ആലപിച്ച ഈ ഗാനം രചിച്ചത് ബി കെ...\nയാത്ര എന്ന് പേരുള്ള ചിത്രത്തിൽ മമ്മൂട്ടിയുടെ രണ്ടാമൂഴം !\nപ്രിയങ്കരനായ രാഷ്ട്രീയനേതാവ് വൈ എസ് സാറിൻറെ ജീവിതകഥയാണ് യാത്ര .മലയാളത്തിൻറെ പ്രിയപ്പെട്ട നടൻ മമ്മൂട്ടിയാണ് വൈഎസ്ആർ ആയി അഭിനയിക്കുന്നത് . യാത്ര എന്ന മലയാള സിനിമയിൽ മുൻപൊരിക്കൽ മമ്മൂട്ടി അഭിനയിച്ചിട്ടുണ്ട് . യാത്ര എന്ന പുതിയ...


എമാര് ഇന്ത്യ 2,500 കോടി രൂപ സമാഹരിച്ചു - FUTURE KERALA - Daily on Business Economy and Society\nഎമാര് ഇന്ത്യ 2,500 കോടി രൂപ സമാഹരിച്ചു\nനിര്‍മ്മാണത്തിലിരിക്കുന്ന പ്രോജക്റ്റുകള് എത്രയും വേഗം പൂര്‍ത്തീകരിക്കും\nമുംബൈ : ദുബായ് ആസ്ഥാനമായ റിയല്‍റ്റി കമ്പനി എമാര് പ്രോപ്പര്‍ട്ടീസിന്റെ ഉപകമ്പനിയായ എമാര് ഇന്ത്യ 2,500 കോടി രൂപ സമാഹരിച്ചു. നിര്‍മ്മാണത്തിലിരിക്കുന്ന പ്രോജക്റ്റുകള് വേഗം പൂര്‍ത്തീകരിക്കാനാണ് പുതിയ ഫണ്ട് സമാഹരിച്ചിരിക്കുന്നത്. കഴിഞ്ഞ ആറ് മാസത്തിനിടെ ബാങ്കുകളില്‍നിന്നും മറ്റ് ധനകാര്യ സ്ഥാപനങ്ങളില്‍നിന്നുമാണ് ഇത്രയും തുക സമാഹരിച്ചതെന്ന് കമ്പനി അറിയിച്ചു.\nപ്രോജക്റ്റുകള് വേഗം പൂര്‍ത്തീകരിക്കുന്നതിന് എമാര് ഈയിടെ തങ്ങളുടെ പ്രോജക്റ്റ് മാനേജ്‌മെന്റ് ടീം ഉടച്ചുവാര്‍ത്തിരുന്നു. പബ്ലിക് ജോയന്റ്-സ്‌റ്റോക് കമ്പനിയായ എമാര് പ്രോപ്പര്‍ട്ടീസ് ഇന്ത്യന് പങ്കാളിയായ എംജിഎഫ് ഡെവലപ്‌മെന്റ്‌സുമായുള്ള സംയുക്ത സംരംഭം അവസാനിപ്പിച്ചശേഷമായിരുന്നു ഇത്. ഇരുകമ്പനികളുടെയും റിയല് എസ്റ്റേറ്റ് സംയുക്ത സംരംഭമായ എമാര് എംജിഎഫ് ലാന്‍ഡില് 2005-06 ല് അക്കാലത്തെ ഏറ്റവും വലിയ പ്രത്യക്ഷ വിദേശ നിക്ഷേപമായ 7,000 കോടി രൂപ നിക്ഷേപിച്ചിരുന്നു.\nഏപ്രില് അവസാനത്തോടെയാണ് സംയുക്ത പങ്കാളിത്തത്തിന് താഴ് വീഴുന്നത്. വേര്‍പിരിയല് കരാറനുസരിച്ച് നിര്‍മ്മാണത്തിലിരിക്കുന്നതോ ഭാഗികമായി പൂര്‍ത്തിയായതോ ആയ 55 ഉപ-പ്രോജക്റ്റുകളില് മിക്കതിന്റെയും അവകാശം എമാര് ഇന്ത്യയ്ക്ക് ലഭിക്കും. ഈ പദ്ധതികള് എത്രയും വേഗം പൂര്‍ത്തിയാക്കാനാണ് കമ്പനി ശ്രമിക്കുന്നത്. നിര്‍മ്മാണ അനുമതി ലഭിച്ച മുപ്പത് പ്രോജ്റ്റുകളില് ഉള്‍പ്പെടുന്നതാണ് ഈ ഉപ-പ്രോജക്റ്റുകള്.\nപ്രോജക്റ്റുകള് എത്രയും വേഗം പൂര്‍ത്തീകരിച്ച് ഉപയോക്താക്കള്‍ക്ക് കൈമാറുന്നതിനും വലിയ വായ്പാ ബാധ്യത അടച്ചുതീര്‍ക്കുന്നതിനുമാണ് ഫണ്ട് സമാഹരിച്ചതെന്ന് എമാര് ഇന്ത്യ വക്താവ് അറിയിച്ചു. കഴിഞ്ഞ ആറ് മാസത്തിനിടെ 1,800 യൂണിറ്റുകള്‍ക്ക് ഉടമസ്ഥാവകാശ സര്‍ട്ടിഫിക്കറ്റ് ലഭ്യമായെന്നും ഇവ ഉപയോക്താക്കള്‍ക്ക് കൈമാറിയെന്നും വക്താവ് വ്യക്തമാക്കി.\nകഴിഞ്ഞ വര്‍ഷം മധ്യത്തോടെയാണ് എമാര് എംജിഎഫ് ലാന്‍ഡ് ലിമിറ്റഡ് എന്ന സംയുക്ത സംരംഭം അവസാനിപ്പിക്കുന്നതിന് ഇരുകമ്പനികളും നടപടിക്രമങ്ങള് തുടങ്ങിയത്. നിര്‍മ്മാണത്തിലിരിക്കുന്ന പ്രോജക്റ്റുകള് എത്രയും വേഗം പൂര്‍ത്തീകരിക്കുകയാണ് എമാര് ഇന്ത്യയുടെ ഇപ്പോഴത്തെ ലക്ഷ്യം.\nഅടുത്ത രണ്ട്-രണ്ടര വര്‍ഷങ്ങള്‍ക്കുള്ളില് നിര്‍മ്മാണത്തിലിരിക്കുന്ന എല്ലാ പ്രോജക്റ്റുകളും പൂര്‍ത്തീകരിച്ച് കൈമാറാനാണ് നിശ്ചയിച്ചിരിക്കുന്നത്. ഇതിന്റെ ഭാഗമായി 2016 മെയ് മാസത്തെ 500-700 തൊഴിലാളില്‍നിന്ന് കഴിഞ്ഞ മാസത്തോടെ പ്രോജക്റ്റ് സൈറ്റുകളിലെ തൊഴിലാഴികളുടെ എണ്ണം പതിനായിരമായി വര്‍ധിപ്പിച്ചിരുന്നു. കഴിഞ്ഞ വര്‍ഷം ആയിരം യൂണിറ്റുകള്‍ക്ക് ഉടമസ്ഥാവകാശ സര്‍ട്ടിഫിക്കറ്റ് ലഭിച്ചെങ്കില് ഈ വര്‍ഷം 4,000-4,500 യൂണിറ്റുകള്‍ക്ക് നേടിയെടുക്കാനാകുമെന്നാണ് പ്രതീക്ഷിക്കുന്നത്. നിശ്ചയിച്ചപോലെ പ്രോജക്റ്റുകള് പൂര്‍ത്തീകരിച്ച് കൈമാറുന്നതിന് പ്രതിമാസം 80-100 കോടി രൂപയാണ് നിര്‍മ്മാണ പ്രവര്‍ത്തനങ്ങള്‍ക്ക് ചെലവഴിക്കുന്നത്.\n2016 മെയ് മാസത്തില് ഇത് 20-25 കോടി രൂപ മാത്രമായിരുന്നു. തൊഴിലാളികളുടെ എണ്ണം വര്‍ധിപ്പിച്ചതുകൂടാതെ കമ്പനി ഈയിടെ പ്രോജക്റ്റ് മാനേജ്‌മെന്റ് ടീം അഴിച്ചുപണിതിരുന്നു. പ്രോജക്റ്റുകള് വേഗം പൂര്‍ത്തിയാക്കുന്നതിന് ഡിഎല്‍എഫ്, ഹിരനന്ദാനി കണ്‍സ്ട്രക്ഷന്‍സ്, ഭാരതി റിയല്‍റ്റി, ലോട്ടസ് ഗ്രീന്‍സ്, ഗള്‍ഫ് പെട്രോകെം, ഐറിയോ എന്നീ കമ്പനികളിലെ പ്രൊഫഷണലുകളെയാണ് എമാര് ഇന്ത്യ സ്വന്തം പാളയത്തിലെത്തിച്ചത്.\nTags:\tEmaar, in India, India\nഎയര്‍ടെല്,വോഡഫോണ്, ഐഡിയ: വോള്‍ട്ടി സേവനം സെപ്റ്റംബറില് എത്തും


Wicket keepers who got wicket as bowler - Malayalam MyKhel\n» വിക്കറ്റ് കാക്കും, വേണ്ടിവന്നാല് കൊയ്യും!! ഇവര്‍ക്ക് പറ്റാത്തത് ഒന്നുമില്ല... ദ്രാവിഡും ലിസ്റ്റില്\nവിക്കറ്റ് കാക്കും, വേണ്ടിവന്നാല് കൊയ്യും!! ഇവര്‍ക്ക് പറ്റാത്തത് ഒന്നുമില്ല... ദ്രാവിഡും ലിസ്റ്റില്\nUpdated: Tuesday, June 5, 2018, 15:55 [IST]\nദില്ലി: ക്രിക്കറ്റില് ഒരു ടീമിന്റെ വിധി നിര്‍ണയിക്കുന്നതില് സുപ്രധാന പങ്ക് വഹിക്കുന്നവരാണ് വിക്കറ്റ് കീപ്പര്‍മാര്. ഇവരുടെ ചെറിയൊരു പിഴവ് പോലും സ്വന്തം ടീമിന്റെ തോല്‍വിക്കു വഴിവച്ചേക്കും. കഴുകന്റെ ജാഗ്രതയോടെ വിക്കറ്റിനു പിന്നിലെ ഇരയാന് കാത്തു നില്‍ക്കുന്ന നിരവധി ലോകോത്തര വിക്കറ്റ് കീപ്പര്‍മാരെ ഇതിനകം കണ്ടുകഴിഞ്ഞു.\nഎന്നാല് വിക്കറ്റ് കീപ്പറായി മാത്രമല്ല ആവശ്യമെങ്കില് ബൗളിങിലും ഒരു കൈനോക്കി വിക്കറ്റുമായി തിളങ്ങിയ അപൂര്‍വ്വം ചില താരങ്ങളുണ്ട്. ടെസ്റ്റിലും ഏകദിനകത്തിലും ബൗള് ചെയ്ത് വിക്കറ്റ് വീഴ്ത്തിയിട്ടുള്ള അദ്ഭുത താരങ്ങള് ആരൊക്കെയെന്നു നോക്കാം.\nരാഹുല് ദ്രാവിഡ് (ഇന്ത്യ)\nഇന്ത്യയുടെ ലോകോത്തര ബാറ്റ്‌സ്മാനായിരുന്ന രാഹുല് ദ്രാവിഡ് വിക്കറ്റ് കീപ്പറായും കുറച്ചു കാലം ടീമിനെ സേവിച്ചിട്ടുണ്ട്. അംഗീകൃത വിക്കറ്റ് കീപ്പര് അല്ലാതിരുന്നിട്ടു പോലും തന്റെ റോള് ഭംഗിയായി നിറവേറ്റിയ താരമാണ് ദ്രാവിഡ്.\nഎന്നാല് വിക്കറ്റ് കീപ്പറായി മാത്രമല്ല പാര്‍ട്ട് ടൈം ബൗളറായും ഇടയ്ക്ക് ദ്രാവിഡിനെ ഇന്ത്യ ഉപയോഗിച്ചിട്ടുണ്ട്. 1999ല് പാകിസ്താനുള്‍പ്പെട്ട ത്രിരാഷ്ട്ര പരമ്പരയില് ദ്രാവിഡിന്റെ ബൗളിങ് ശ്രദ്ധിക്കപ്പെട്ടിരുന്നു. അന്ന് ന്യൂബോള് എറിയാനും ദ്രാവിഡിന് അവസരം ലഭിച്ചു. പാകിസ്താന്റെ ഏറ്റവും അപകടകാരിയായ ബാറ്റ്‌സ്മാന് സഈദ് അന്‍വറിനെ പുറത്താക്കി ദ്രാവിഡ് ഏവരെയും ഞെട്ടിച്ചു.\nപിന്നീടും ചില മല്‍സരങ്ങളില് അദ്ദേഹം ബൗള് ചെയ്തിട്ടുണ്ട്. ഗാരി കേസ്റ്റണ്, ലാന്‍സ് ക്ലൂസ്‌നര്, ഷോണ് പൊള്ളോക്ക് എന്നിവരുടെ വിക്കറ്റും ദ്രാവിഡ് പോക്കറ്റിലാക്കി. 2002ല് വിന്‍ഡീസിനെതിരായ ടെസ്റ്റില് റിഡ്‌ലി ജേക്കബ്‌സിനെ പുറത്താക്കിയ വന്‍മതില് ടെസ്റ്റിലും തന്റെ മിടുക്ക് തെളിയിച്ചു.\nഅടുത്തിടെ അന്താരാഷ്ട്ര ക്രിക്കറ്റില് നിന്നും വിരമിച്ച ദക്ഷിണാഫ്രിക്കയുടെ വെടിക്കെട്ട് ബാറ്റ്‌സ്മാന് എബി ഡിവില്ലിയേഴ്‌സും ബൗളറും വിക്കറ്റ് കീപ്പറുമായി തിളങ്ങിയിട്ടുണ്ട്. ഏകദിനത്തിലും ടെസ്റ്റിലും വിക്കറ്റെടുത്ത അപൂര്‍വ്വ വിക്കറ്റ് കീപ്പര്‍മാരുടെ നിരയില് എബിഡിയെയും കാണാം.\n2005 ഏപ്രില് ഒമ്പതിന് വിന്‍സിനെതിരായ ടെസ്റ്റില് ടിനോ ബെസ്റ്റ്, ഡാരന് പവെല് എന്നിവരെ പുറത്താക്കിയാണ് ഡിവില്ലിയേഴ്‌സ് ബൗളിങിലും കൈയടി വാങ്ങിയത്. ഈ കളിയില് 49 റണ്‍സിന് രണ്ടു വിക്കറ്റെന്നത് താരത്തിന്റെ കരിയറിലെ ഏറ്റവും മികച്ച ടെസ്റ്റ് ബൗളിങ് പ്രകടനം കൂടിയാണ്.\nഏകദിനത്തില് ഏഴു വിക്കറ്റുകളും ഡിവില്ലിയേഴ്‌സ് നേടിയിട്ടുണ്ട്. 2015ലെ ലോകകപ്പില് അയര്‍ലന്‍ിനെതിരേ 15 റണ്‍സിന് രണ്ടു വിക്കറ്റെടുത്തതാണ് മികച്ച പ്രകടനം.\nതറ്റെന്റ തെയ്ബു (സിംബാബ്‌വെ)\nസിംബാബ്‌വെയുടെ മുന് വിക്കറ്റ്കീപ്പര് ബാറ്റ്‌സ്മാനായിരുന്ന തറ്റെന്റ തെയ്ബുവും ബൗളിങില് മിന്നിയവരുടെ നിരയിലുണ്ട്. 20 വയസ്സും 358 ദിവസവും പ്രായമുള്ളപ്പോള് ടെസ്റ്റില് ദേശീയ ടീമിനെ നയിക്കാന് ഭാഗ്യം ലഭിച്ച തെയ്ബു തന്നെയാണ് ഏറ്റവും പ്രായം കുറഞ്ഞ ടെസ്റ്റ് ക്യാപ്റ്റനും. 2004ലാണ് താരം റെക്കോര്‍ഡിട്ടത്.\n2004 ഏപ്രില് 19ന് ഹരാരെയില് നടന്ന ഏകദിനത്തില് ലങ്കന് താരങ്ങളായ ഉപുല് ചന്ദനയെയും തിലിന കംഡംബിയെയും പുറത്താക്കിയതാണ് തെയ്ബുവിന്റെ മികച്ച പ്രകടനം. ഒരാഴ്ചയ്ക്കുള്ളില് ടെസ്റ്റിലെ ആദ്യ വിക്കറ്റും തെയ്ബു സ്വന്തമാക്കി. ലങ്കയുടെ ഇതിഹാസ താരം സനത് ജയസൂര്യയെയാണ് അന്ന് തെയ്ബു പുറത്താക്കിയത്.\nനാട്ടില് 'വിലയില്ല', നാടുവിട്ടപ്പോള് തലവര മാറി... സ്വന്തം രാജ്യം വേണ്ടെന്നു വച്ച നക്ഷത്രങ്ങള്\nഅരങ്ങേറ്റത്തില് ഡെക്കായവരെ പുച്ഛിക്കരുത്!! അവരാവും ഇതിഹാസങ്ങള്... സച്ചിന് മുതല് ധോണി വരെ\n6 hrs ago വനിതകളുടെ ടി20 ലോകകപ്പ്: ഇന്ത്യക്കു രണ്ടാം ജയം, ബംഗ്ലാ കടുവകളെയും തുരത്തി\nRead more about: cricket player bowler rahul dravid ab de villiers ക്രിക്കറ്റ് താരം ബൗളര് രാഹുല് ദ്രാവിഡ് എബി ഡിവില്ലിയേഴ്‌സ്\nStory first published: Tuesday, June 5, 2018, 15:53 [IST]


വൃദ്ധദമ്പതികൾക്ക് നേരെ ആക്രമണം; നാക്ക് മുറിച്ചെടുക്കാൻ ശ്രമം - Samakalika Malayalam\nവൃദ്ധദമ്പതികൾക്ക് നേരെ ആക്രമണം; നാക്ക് മുറിച്ചെടുക്കാൻ ശ്രമം\nBy സമകാലിക മലയാളം ഡെസ്‌ക് | Published: 07th February 2021 03:09 PM |\nLast Updated: 07th February 2021 03:09 PM | A+A A- |\nതൃശൂർ: ദേശീയ പാതയോട് ചേർന്ന് തനിച്ച് താമസിക്കുന്ന വൃദ്ധ ദമ്പതികളെ ആക്രമിച്ച് കൊലപ്പെടുത്താൻ ശ്രമം. തൃശൂർ മതിൽമൂല സ്രാമ്പിക്കൽ ഹമീദ് (82), ഭാര്യ സുബൈദ (75) എന്നിവരാണ് അക്രമത്തിനിരയായത്. സുബൈദയുടെ നാക്ക് മുറിച്ചെടുക്കാനും ശ്രമംനടന്നു. ഇവരുടെ രണ്ട് പല്ലുകൾ നഷ്ടപ്പെട്ടിട്ടുണ്ട്. തലയിൽ പലയിടങ്ങളിലും കുത്തി മുറിവേൽപ്പിച്ച നിലയിലാണ്.\nസാരമായി പരിക്കേറ്റ ഇരുവരെയും കൊടുങ്ങല്ലൂർ മോഡേൺ ആശുപത്രിയിൽ പ്രവേശിപ്പിച്ചു. ഞായറാഴ്ച പുലർച്ചെയാണ് സംഭവം.ആയുധങ്ങളുമായി മുഖം മറച്ച് എത്തിയ രണ്ട് പേരാണ് അക്രമം നടത്തിയത്. ഇവർ വീടിനോട് ചേർന്നുള്ള മുറിയിൽ നേരത്തെ കയറിക്കൂടിയതായി കരുതുന്നു. അക്രമത്തിന് മുൻപ് ഇവർ വാതിലിൽ മുട്ടി വിളിക്കുകയായിരുന്നു. വാതിൽ തുറന്നതും ആദ്യം ഗൃഹനാഥനെ അക്രമിച്ചു. ചവിട്ടേറ്റ് ഭർത്താവ് താഴെ വീഴുന്നത് കണ്ട സുബൈദ ഒച്ചവെച്ചതോടെ അക്രമികൾ കയ്യിലുണ്ടായിരുന്ന ചവണ പോലുള്ള ആയുധം ഉപയോഗിച്ച് അവരുടെ നാവ് മുറിച്ചെടുക്കാൻ ശ്രമിച്ചു. പിടിവലിക്കിടെ രണ്ട് പല്ലുകൾ പൊഴിഞ്ഞു. തലയിൽ പലയിടത്തും കുത്തിമുറിവേൽപ്പിച്ച നിലയിലാണ്.\nനിലവിളി കേട്ട് ആളുകൾ ഓടിക്കൂടിയതോടെ അക്രമികൾ പിൻവാതിൽ വഴി രക്ഷപ്പെടുകയായിരുന്നു. സംഭവം അറിഞ്ഞയുടൻ സ്ഥലത്തെത്തിയ മതിലകം പൊലീസ് എല്ലാ സാധ്യതകളും അന്വേഷിക്കുകയാണ്. നേരം പുലർന്നതോടെ നടുക്കത്തോടെയാണ് നാട്ടുകാർ സംഭവം കേട്ടത്. പൊലീസ് ചിലരെ കസ്റ്റഡിയിൽ എടുത്ത് ചോദ്യം ചെയ്യുന്നുണ്ട്.\nവൃദ്ധദമ്പതികൾ ആക്രമണം തൃശൂർ


അര്‍ജന്റീനയുടെ പരാജയത്തില് ആത്മഹത്യകുറിപ്പെഴുതി വീടുവിട്ട ബിനു അലക്‌സിന്റെ മൃതദേഹം കണ്ടെത്തി - Media Vision News\nHome Kerala അര്‍ജന്റീനയുടെ പരാജയത്തില് ആത്മഹത്യകുറിപ്പെഴുതി വീടുവിട്ട ബിനു അലക്‌സിന്റെ മൃതദേഹം കണ്ടെത്തി\nഅര്‍ജന്റീനയുടെ പരാജയത്തില് ആത്മഹത്യകുറിപ്പെഴുതി വീടുവിട്ട ബിനു അലക്‌സിന്റെ മൃതദേഹം കണ്ടെത്തി\nകോട്ടയം (www.mediavisionnews.in):ഫുട്ബോള് ലോകകപ്പില് അര്‍ജന്റീന ക്രൊയേഷ്യയോട് ദയനീയമായി പരാജയപ്പെട്ട ദുഃഖത്തില് ആത്മഹത്യകുറിപ്പെഴുതി വച്ച ശേഷം കാണാതായ ആരാധകന്റെ മൃതദേഹം കണ്ടെത്തി. ആറുമാനൂര് കൊറ്റത്തില് സ്വദേശി ബിനു അലക്സിന്റെ മൃതദേഹമാണ് മീനച്ചിലാറില് ഇല്ലിക്കല് പാലത്തിന് സമീപത്തായി കണ്ടെത്തിയത്.\nകഴിഞ്ഞ രണ്ട് ദിവസമായി ഇയാള്‍ക്ക് വേണ്ടി പൊലീസും ഫയര്‍ഫോഴ്സും നാട്ടുകാരും ബന്ധുകളുമെല്ലാം പുഴയിലും മറ്റിടങ്ങളിലും തിരച്ചില് നടത്തുകയായിരുന്നു. വ്യാഴാഴ്‌ച്ച രാത്രി അര്‍ജന്റീനയടെ മത്സരം കഴിഞ്ഞ ശേഷം അസ്വസ്ഥനായി കാണപ്പെട്ട ഡിനു വെള്ളിയാഴ്‌ച്ച പുലര്‍ച്ചെയോടെയാണ് സ്വന്തം മുറിയില് കുറിപ്പെഴുതി വച്ച ശേഷം വീട്ടില് നിന്നും പോയത്.\nവീട്ടുകാര് വിവരം അറിയിച്ചതിനെ തുടര്‍ന്ന് പരിശോധനയ്ക്കെത്തിയ പൊലീസ് യുവാവിനെ കണ്ടെത്താന് പൊലീസ് നായയെ വരുത്തിച്ച് പരിശോധന നടത്തി. ഡിനുവിന്റെ വീട്ടില് നിന്നും നായ സമീപത്തെ പുഴയോരത്ത് വന്നു നിന്നതോടെ യുവാവ് ആറ്റില് ചാടിയിട്ടുണ്ടാവാം എന്ന നിഗമനത്തിലേക്ക് പൊലീസെത്തി. എന്നാല് രണ്ട് ദിവസം തിരഞ്ഞിട്ടും ഡിനുവിനെ കണ്ടെത്താതെ വന്നതോടെ ഡിനു നാടുവിട്ടതാക്കാമെന്നും തിരിച്ചു വരുമെന്നുമുള്ള പ്രതീക്ഷയിലായിരുന്നു കുടുംബം. ആ പ്രതീക്ഷകളെ തകര്‍ത്തു കൊണ്ടാണ് ഞായറാഴ്‌ച്ച രാവിലെ ഡിനുവിന്റെ മൃതദേഹം കണ്ടെടുത്തത്.\nക്രൊയേഷ്യയുമായുള്ള മത്സരത്തിലെ അര്‍ജന്റീനയുടെ തോല്‍വിയാണ് ആത്മഹത്യാ കാരണമെന്നാണ് ബന്ധുക്കളും നാട്ടുകാരും പറയുന്നത്.അത്തരത്തിലുള്ള മൊഴികളാണ് പൊലീസിന് ലഭിച്ചതും. അര്‍ജന്റീന ആരാധകനായിരുന്നു ഡിനു. അതിലുപരി മെസ്സിയുടെ കടുത്ത ആരാധകനും. മെസ്സിയുടെ പരാജയം തന്നെ എത്രത്തോളം തളര്‍ത്തി എന്ന ചെറു കുറിപ്പുകളും ഡിനുവിന്റെ വീട്ടില് നിന്ന് കണ്ടെത്തിയിരുന്നു.\nപത്ത് വര്‍ഷം മുമ്ബ് ഡിഗ്രി പരീക്ഷയില് തോറ്റപ്പോഴും ഇതു പോലെ ഡിനു നാടുവിട്ടിരുന്നു. പരീക്ഷ പാസ്സായതിനു ശേഷമാണ് വീട്ടിലേക്ക് തിരിച്ചു വന്നത്. ആത്മഹത്യ പ്രവണത മുമ്ബ് വെച്ചു പുലര്‍ത്തിയിരുന്ന യുവാവാണ് ഡിനു എന്ന തരത്തിലുള്ള മൊഴികളാണ് വീട്ടുകാരില് നിന്നു ലഭിച്ചത്.\nPrevious articleകല്യാണം രാവിലെ ഗുരുവായൂരില്; സദ്യ ഉച്ചയ്ക്ക് മൈസൂരുവില്\nNext articleശിഫായത്ത് റഹ്മ: രണ്ടു പേർക്ക് കൂടി സാന്ത്വാനമേകി കുമ്പള പഞ്ചായത്ത് കെ.എം.സി.സി


കേരളത്തില് നിന്ന് മൈസൂരുവിലേക്ക് പുതിയ റെയില്‍പാത റൂട്ട് - Calicut Journal\nHome » നമ്മുടെ കോഴിക്കോട് » കേരളത്തില് നിന്ന് മൈസൂരുവിലേക്ക് പുതിയ റെയില്‍പാത റൂട്ട്\nകേരളത്തില് നിന്നു മൈസൂരുവിലേക്ക് ഒരു മണിക്കൂര് യാത്രാദൈര്‍ഘ്യം കുറയ്ക്കുന്ന പുതിയ റെയില്‍പാതയുടെ റൂട്ട് പരിഗണിക്കുമ്പോള് ഏറ്റവും അനുയോജ്യമായത് വടകരയില് നിന്നായിരിക്കുമെന്ന് വിദഗ്ധാഭിപ്രായം. മലബാര് റെയില്‍വേ യൂസേഴ്‌സ് ഫോറം സെക്രട്ടറിയും കേരള സിവില് എന്‍ജിനീയേഴ്‌സ് ഫോറം സംസ്ഥാന പ്രസിഡന്റുമായ മണലില് മോഹനന് തയാറാക്കി റെയില്‍വേ ഉന്നത അധികാരികള്‍ക്കും റൂട്ടിനെപ്പറ്റി പഠനം നടത്തുന്ന ഡിഎംആര്‍സി ചെയര്‍മാന് ഇ. ശ്രീധരനും നല്‍കിയ പദ്ധതിരേഖയിലാണ് ഇതിന്റെ സാധ്യതകള് വെളിപ്പെടുത്തുന്നത്.\nതലശേരി- മാനന്തവാടി- ബത്തേരി ലൈന് നിര്‍മിച്ച് നിര്‍ദിഷ്ട നിലമ്പൂര് – നഞ്ചന്‍കോടു(മൈസൂരു) മായി ബന്ധിപ്പിക്കുന്നതിനേക്കാള് ലാഭകരമായിരിക്കും വടകരയില് നിന്നുള്ള റൂട്ട്. റെയില്‍വേ ലാഭകരമാകില്ലെന്ന് മുന്‍കൂട്ടി പറഞ്ഞ 224 കി.മീ ദൂരമുള്ള ഈ പാതയ്ക്ക് നാലായിരം കോടിയോളം ചെലവു വരും. കൂടാതെ ദേശീയ ടൈഗര് പാര്‍ക്കായ ബന്ദിപ്പൂരില് 22 കി.മീ മുറിച്ചു കടക്കേണ്ടിയും വരും. മറ്റൊരു റൂട്ട് തലശേരി- കണ്ണൂരില് നിന്ന് മാനന്തവാടി- ഹുസൂര് വഴി മൈസൂരുവിലെത്താമെന്നതാണ്. ഇതിന് 140 കി.മീ ട്രാക്ക് വേണ്ടി വരും. തലശേരി സ്റ്റേഷന് നഗര മധ്യത്തിലായതും ആവശ്യത്തിന് ഭൂമിയില്ലാത്തതിനും പുറമെ കൂടുതല് പാലം വേണ്ടി വരുന്നതും പദ്ധതിക്ക് പരിഗണിക്കാന് സാധ്യത കുറയ്ക്കും.\nഎന്നാല്, വടകരയില് നിന്ന് മൈസൂരു – നഞ്ചന്‍കോട് റെയില്‍പാതയിലെത്താന് 132 കി.മീ ദൂരമേയുള്ളൂ. റിസര്‍വ് ഫോറസ്റ്റ് എട്ടു കി.മീ മാത്രം താണ്ടി പരിസ്ഥിതി സൗഹൃദമായ റെയില്‍പാതയായി മാറാന് വടകരയില് നിന്നു തുടങ്ങുന്നതായിരിക്കും ഉത്തമമെന്ന് മോഹനന് സമര്‍പ്പിച്ച റിപ്പോര്‍ട്ടില് പറയുന്നു. വടകര സ്റ്റേഷന്റെ ഇരു ഭാഗവും ആറ് ഏക്കറോളം റെയില്‍വേ ഭൂമിയുള്ളതു കൊണ്ട് ട്രാക്കിടാന് ബുദ്ധിമുട്ടുണ്ടാവില്ല. ചോറോട് വഴി വിലങ്ങാട്- കുഞ്ഞോം- മാനന്തവാടി വഴി മൈസൂരുവിലേക്കുള്ള ഈ പാതയെപ്പറ്റി ഉടന് പഠനം നടത്തി വസ്തുതകള് പരിശോധിക്കണമെന്ന് അദ്ദേഹം ആവശ്യപ്പെട്ടു.\nPrevious: അന്റോണിയോ ഗ്രാംഷിയുടെ കൃതികള് എം എ ബേബി പ്രകാശനം ചെയ്യും\nNext: ഏപ്രില് ഒന്നു മുതല് കലക്ടറേറ്റ് പൂര്‍ണമായും ഇലക്ട്രോണിക് ഫയലിങ്ങിലേക്ക്


സി.പി.എം. പ്രവർത്തകന്റെ കൊല: സി.പി.എം. അനുഭാവികൾ കൂറുമാറി | Thalasseri\nസി.പി.എം. പ്രവർത്തകന്റെ കൊല: സി.പി.എം. അനുഭാവികൾ കൂറുമാറി\nഒരു പ്രതി ഐ.എസിൽ ചേർന്ന് കൊല്ലപ്പെട്ടെന്ന് പോലീസ്\nതലശ്ശേരി: സി.പി.എം. പ്രവർത്തകനെ കൊലപ്പെടുത്തിയ കേസിന്റെ വിചാരണവേളയിൽ സി.പി.എം. അനുഭാവികളായ രണ്ടു സാക്ഷികൾ കൂറുമാറി. കൊറ്റാളി അരയമ്പേത്ത് ഒ.ടി.വിനീഷ് വെട്ടേറ്റു മരിച്ച കേസിലാണ് സാക്ഷികൾ കൂറുമാറിയത്. മൂന്നും അഞ്ചും സാക്ഷികളായ രാജേഷ്, ഷൈജു എന്നിവരാണ് തലശ്ശേരി അഡീഷണൽ ജില്ലാ സെഷൻസ് കോടതി(മൂന്ന്) മുമ്പാകെ വിചാരണവേളയിൽ കൂറുമാറിയത്.\nസംഭവത്തിൽ പരിക്കേറ്റ ഒന്നാം സാക്ഷി വിമൽ വിദേശത്താണ്. രണ്ടാം സാക്ഷി ജലേഷ് വിചാരണയ്ക്ക് ഹാജരായില്ല. ആറാം സാക്ഷി ഷിജിൽ മൊഴിനൽകി. രാഷ്ട്രീയവിരോധംമൂലം എൻ.ഡി.എഫ്. പ്രവർത്തകർ കൊലപ്പെടുത്തിയെന്നാണ് കേസ്. അരയമ്പേത്ത് ബസ് കാത്തിരിപ്പുകേന്ദ്രത്തിലിരിക്കുമ്പോഴാണ് വിനീഷിനും വിമലിനും വെട്ടേറ്റത്. എൻ.ഡി.എഫ്. പ്രവർത്തകരായ മനാഫ്, നൗഫൽ എന്നിവർ ബൈക്കിലെത്തി ആക്രമിച്ചെന്നാണ് കേസ്. മനാഫ് വാളുകൊണ്ട് വെട്ടി. നൗഫലാണ് ബൈക്കോടിച്ചത്. 2009 മേയ് 13-ന് രാത്രിയാണ് കേസിനാസ്പദമായ സംഭവം.\nകോഴിക്കോട്ടെ സ്വകാര്യ ആസ്പത്രിയിൽ ചികിത്സയിലിരിക്കെ 14-ന് വിനീഷ് മരിച്ചു. ഒന്നാം പ്രതി മനാഫിനെ കണ്ടെത്താനായില്ല. ഐ.എസിൽ ചേർന്ന മനാഫ് കൊല്ലപ്പെട്ടെന്നാണ് പോലീസ് റിപ്പോർട്ട്. രണ്ടാം പ്രതി നൗഫലാണ് വിചാരണ നേരിടുന്നത്.\nതിങ്കളാഴ്ചയാണ് കേസിന്റെ വിചാരണ തുടങ്ങാനിരുന്നത്. എന്നാൽ ഹർത്താലിനെത്തുടർന്ന് ചൊവ്വാഴ്ചത്തേക്ക് മാറ്റുകയായിരുന്നു. രണ്ടാംസാക്ഷിയുൾപ്പെടെ ആറു സാക്ഷികളെ ബുധനാഴ്ച വിസ്തരിക്കും.


'ചുറ്റിലും നിലവിളി ശബ്ദം മാത്രമായിരുന്നു, പിന്നീട് കണ്ടത് ഒരു തീഗോളം'; പാക് വിമാനത്തില് നിന്നും രക്ഷപ്പെട്ട യാത്രികന്റെ അനുഭവം | DoolNews\n'ചുറ്റിലും നിലവിളി ശബ്ദം മാത്രമായിരുന്നു, പിന്നീട് കണ്ടത് ഒരു തീഗോളം'; പാക് വിമാനത്തില് നിന്നും രക്ഷപ്പെട്ട യാത്രികന്റെ അനുഭവം\nSaturday, 23rd May 2020, 12:32 pm\nകറാച്ചി: ഞങ്ങളില് ആര്‍ക്കും അറിയുമായിരുന്നില്ല ആ വിമാനം തകരാന് പോവുകയാണെന്ന്. വളരെ സാധാരണഗതിയില് വിമാനം പോവുകയായിരുന്നു, പെട്ടെന്നാണ് അത് സംഭവിച്ചത്, – കറാച്ചിയില് തകര്‍ന്നു വീണ പാക് വിമാനത്തിലെ രക്ഷപ്പെട്ട രണ്ട് യാത്രക്കാരില് ഒരാളായ മുഹമ്മദ് സുബൈര് വിമാനാപകടത്തെക്കുറിച്ചു പറഞ്ഞു.\n” എല്ലാഭാഗത്തു നിന്നും നിലവിളിമാത്രമാണ് ഞാന് കേട്ടത്. മുതിര്‍ന്നവരുടേയും കുട്ടികളുടേയും. എനിക്കാരേയും കാണാന് കഴിഞ്ഞിരുന്നില്ല, നിലവിളി ശബ്ദം മാത്രം. പിന്നെ കണ്ടത് ഒരു തീഗോളമായിരുന്നു,” സുബൈര് പറഞ്ഞു.\n‘മെയ്‌ഡേ,മെയ്‌ഡേ’: തകര്‍ന്ന പാക് വിമാനത്തിലെ അവസാന നിമിഷങ്ങള്\nസ്വയരക്ഷയ്ക്കു വേണ്ടി തനിക്ക് 10 അടി താഴേയ്ക്ക് ചാടേണ്ടി വന്നെന്നും സുബൈര് പറഞ്ഞു.\n97 പേരുടെ മരണത്തിന് ഇടയാക്കിയ വിമാനപകടത്തില് രണ്ട്‌പേര് മാത്രമാണ് രക്ഷപ്പെട്ടത്.\n” ഞാനെന്റെ സീറ്റ്‌ബെല്‍റ്റ് തുറന്നു. അവിടെ കണ്ട വെളിച്ചം ലക്ഷ്യമാക്കി നടന്നു. സ്വയരക്ഷയ്ക്കുവേണ്ടി എനിക്ക് 10 അടി താഴേക്ക് ചാടേണ്ടി വന്നു”, അദ്ദേഹം പറഞ്ഞു.\nവിമാനത്തില് 91 യാത്രക്കാരും എട്ട് ജീവനക്കാരുമാണ് ഉണ്ടായിരുന്നത്. അപകടത്തിന്റെ കാരണം ഇനിയും വ്യക്തമല്ല.\nനേരത്തെ അപകടം നടന്ന വിമാനത്തിലെ പൈലറ്റും എയര് ട്രാഫിക് കണ്‍ട്രോലറും തമ്മിലുള്ള സംഭാഷണം പുറത്തുവന്നിരുന്നു. ശബ്ദസന്ദേശത്തില് വിമാനത്തിന്റെ രണ്ട് എന്‍ജിനുകളും നഷ്ടപ്പെട്ടതായി പൈലറ്റ് പറയുന്നുണ്ട്. ഒടുവില് അപകടത്തെ സൂചിപ്പിക്കുന്ന മെയ്‌ഡേ മെയ്‌ഡേ എന്ന സന്ദേശമാണ് പൈലറ്റ് നല്‍കിയിരുന്നത്.\nപിന്നീട് ഇരുവരും തമ്മിലുള്ള സംഭാഷണം മുറിഞ്ഞുപോവുകയായിരുന്നു. നിമിഷങ്ങള്‍ക്കകം വിമാനം തകര്‍ന്നു വീഴുകയായിരുന്നു.\nലാന്‍ഡിംഗിന് തൊട്ടുമുന്‍പായിരുന്നു വിമാനം തകര്‍ന്നുവീണത്.\nകറാച്ചിയിലെ ജിന്ന എയര്‍പോര്‍ട്ടിനു സമീപമുള്ള ജനവാസ കേന്ദ്രത്തിന് സമീപമാണ് വിമാനം തകര്‍ന്നുവീണത്.


സിനിമ എന്ന മാധ്യമത്തെ അംഗീകരിക്കാനാകാത്തവര് | islamonlive.in\nമൂസാ പ്രവാചകന് മാജിക് ഒരു ജീവിത വിഷയമല്ല. പ്രവാചകന് അടിസ്ഥാനമായി ഒരു മാജിക്കുകാരനുമല്ല. അങ്ങിനെ ഒരിക്കലും പ്രവാചകന് അവകാശപ്പെട്ടുമില്ല. പക്ഷെ മൂസാ നബിയുടെ കാലത്തു മാജിക്കുകാര്‍ക്കു സമൂഹത്തില് വലിയ സ്ഥാനമായിരുന്നു. അവിടെ മാജിക്കില് വലിയ സ്ഥാനം നല്‍കിയാണ് പ്രവാചകനെ ദൈവം നിയോഗിച്ചത്.\nദേശീയ തലത്തിലും അന്തര്‍ദേശീയ തലത്തിലും ഇന്ന് മുസ്‌ലിംകള് നേരിടുന്ന വലിയ ദുരന്തം അവരുടെ കയ്യില് സമൂഹവുമായി സംവദിക്കാന് കഴിയുന്ന മാധ്യമങ്ങള് ഇല്ല എന്നതാണ്. സമൂഹത്തിന്റെ ‘ലിസാനില്’ സംസാരിക്കുക എന്നതാണ് പ്രവാചകന്മാരെ കുറിച്ച് ഖുര്‍ആന് പറഞ്ഞത്. അത് കേവലം ഭാഷ മാത്രമാകില്ല എന്നുറപ്പാണ്. സമൂഹത്തിന്റെ സംവേദന മാര്‍ഗവും അതിന്റെ ഭാഗമാണ്.\nനാമിന്നു കാണുന്ന രീതിയിലായിരുന്നില്ല മുമ്പ് കാര്യങ്ങള് നടന്നിരുന്നത്. ഇന്നത്തെ പോലെ ദൃശ്യ-അച്ചടി മാധ്യമങ്ങള് അന്നുണ്ടായിരുന്നില്ല. പ്രവാചക കാലത്ത് കവികളും കവിതയും ഒരു മാധ്യമമായി അംഗീകരിച്ചിരുന്നു. കവികള് എന്നൊരു അദ്ധ്യായം തന്നെ ഖുര്‍ആനിലുണ്ട്. ‘ഇനി കവികളോ, അവരുടെ പിന്നാലെ കൂടുന്നത് വഴിപിഴച്ച ജനമത്രെ. അവര് സകല താഴ്വരകളിലും അലഞ്ഞുതിരിയുന്നത് നീ കാണുന്നില്ലേ? തങ്ങള് പ്രവര്‍ത്തിക്കാത്തത് പറയുന്നതും? സത്യവിശ്വാസം കൈക്കൊണ്ടവരും സല്‍ക്കര്‍മങ്ങളാചരിച്ചവരും അല്ലാഹുവിനെ ഏറെ സ്മരിച്ചവരും അക്രമിക്കപ്പെട്ടപ്പോള് അതിനെ നേരിടുക മാത്രം ചെയ്തവരും ഒഴികെ.’ കവികളെ കുറിച്ച് ഖുര്‍ആനിന്റെ നിലപാട് ഇങ്ങിനെയാണ്. അന്നത്തെ കവികളുടെ ജീവിത രീതിയെയും പ്രവര്‍ത്തനത്തെയും ഖുര്‍ആന് വിമര്‍ശിച്ചു. അതെ സമയം കവിത എന്ന മാധ്യമത്തെ പ്രവാചകന് അംഗീകരിക്കുകയും ചെയ്തു. പ്രവാചകനെയും ഇസ്ലാമിനെയും ആക്ഷേപിച്ചു കൊണ്ടും അധിക്ഷേപിച്ചു കൊണ്ടും ശത്രുക്കള് കവിതയുമായി രംഗത്തു വന്നപ്പോള് അവര്‍ക്കു മറുപടി പറയാന് പ്രവാചകന് ആവശ്യപ്പെട്ടത് കവിയായ ഹസ്സാനു ബിന് സാബിത്തിനോടാണ്. ‘എനിക്കുവേണ്ടി മറുപടി പറയുക. അല്ലാഹുവേ, അദ്ദേഹത്തിനു പരിശുദ്ധാത്മാവിനെക്കൊണ്ട് ശക്തി കൂട്ടണേ’ എന്ന് പ്രവാചകന് പ്രാര്‍ത്ഥിച്ചതായും പ്രമാണങ്ങളില് കാണാം.\nകാലഘട്ടത്തിലെ മാധ്യമങ്ങളെ അംഗീകരിക്കുക എന്നത് അനിവാര്യമാണ്. സിനിമ എന്നത് ഒരു മാധ്യമമായി അംഗീകരിക്കാന് പോലും പലരും ഇപ്പോഴും മടി കാണിക്കുന്നു. അതെ സമയം ഈ മാധ്യമം ഉപയോഗിച്ച് തന്നെയാണ് ഇസ്ലാമിന്റെ ശത്രുക്കള് പലപ്പോഴും രംഗം കീഴടക്കുന്നത്. സിനിമയെ കുറിച്ച് നമ്മില് പലര്‍ക്കും മോശമായ കാഴ്ചപ്പാടാണ്. ഒരു മാധ്യമത്തെ എങ്ങിനെ ഉപയോഗിക്കുന്നു എന്നതാണ് അടിസ്ഥാന വിഷയം. അങ്ങിനെ നോക്കിയാല് അതിലും മോശമായി ഉപയോഗിക്കാന് കഴിയുന്ന ഒന്നാണ് സോഷ്യല് മീഡിയ. സിനിമ എന്ന മാധ്യമത്തെ മോശം എന്ന രീതിയില് തള്ളിപ്പറയാനും സോഷ്യല് മീഡിയകളെ ഉപയോഗിക്കുന്നു. അപ്പോള് വിഷയം സമീപനത്തിന്റേതാണ്. നല്ല മനുഷ്യര് സിനിമ എന്ന മേഖലയില് നിന്നും വിട്ടു നില്‍ക്കണം എന്നല്ല പറയേണ്ടത്. നല്ല മനുഷ്യര് മോശമായി ഉപയോഗിക്കുന്ന ഈ മേഖലയെ നന്നാക്കാന് ശ്രമിക്കണമെന്നാണ് പറയേണ്ടത്.\nപ്രവാചകനെയും ഇസ്ലാമിനെയും മോശമായി ചിത്രീകരിച്ചു ഒരുപാട് സിനിമകള് രംഗത്തു വരുന്നു. ആ മാധ്യമം ഉപയോഗിച്ച് തന്നെ അതിനെ പ്രതിരോധിക്കാന് കഴിയണം. ഇന്ത്യന് ന്യൂനപക്ഷങ്ങള് നേരിടുന്ന വലിയ പ്രതിസന്ധി തന്നെ അവരുടെ കാര്യങ്ങള് പുറത്തു പറയാന് ആധുനിക മാധ്യമങ്ങളില്ല എന്നതാണ്. ആസാം വിഷയത്തില് സുപ്രീം കോടതി ഇടപെടാന് കാരണമായത് ആ വിഷയത്തിന് കിട്ടിയ അന്താരാഷ്ട്ര ശ്രദ്ധ കാരണമാണ്. പക്ഷെ മുസ്ലിം സമൂഹം ഇപ്പോഴും ചര്‍ച്ചയിലാണ്. പലപ്പോഴും അറ്റങ്ങളിലാണ് അവര് നില കൊള്ളുന്നത്. ഒരു വിഭാഗം എല്ലാത്തിനെതിരെയും വാതില് കൊട്ടിയടച്ചു. മറ്റൊരു വിഭാഗം എല്ലാത്തിനെയും പരിധികളില്ലാതെ സ്വീകരിച്ചു. അതെ സമയം ഇത്തരം മാധ്യമങ്ങളോട് നിലപാടില് ഊന്നിയ സമീപനം കാണിച്ചിരുന്നെകില് ഈ അവസ്ഥ വരില്ലായിരുന്നു. ജാഹിലിയ്യാ കവികളെയും കവിതയെയും വിമര്‍ശിച്ച ഖുര്‍ആന് സത്യവിശ്വാസികളെ അതില് നിന്നും മാറ്റി നിര്‍ത്തുന്നു, എന്നിട്ട് പ്രവാചകന് തന്നെ ആ കവിത കൊണ്ട് മറുപടി പറയാനും ആവശ്യപ്പെടുന്നു.\nആധുനിക സമൂഹത്തിന്റെ രീതികളുമായി സംവദിക്കാന് ഇസ്ലാമിക സമൂഹം സന്നദ്ധമാകണം. എല്ലാത്തിലേയും നന്മകളെ സ്വായത്തമാക്കാന് അവര്‍ക്കു അവകാശമുണ്ട്. സിനിമ എന്നത് അത് കൊണ്ട് തന്നെ സമൂഹത്തെ സ്വാധീനിക്കുന്ന മാധ്യമമാണ്. അതിനെ എങ്ങിനെ ഇസ്ലാമിന് അനുകൂലമാക്കി മാറ്റാം എന്നതാകണം ചര്‍ച്ച. ആ മേഖലയെ അവഗണിക്കുമ്പോള് അതിന്റെ ഫലം അനുഭവിക്കുക എതിരാളികള് തന്നെയാകും. എതിരാളിയില്ലാതെ ഗോളടിക്കാന് പറ്റുന്ന രീതിയില് നാം ശത്രുക്കള്‍ക്കു പോസ്റ്റ് തുറന്നു കൊടുക്കരുത്.


പ്രാണനെ പോലെ സ്നേഹിച്ച അമ്മയുടെ വേർപാടും ഭക്ഷണം ഇല്ലാതെ വിശന്ന് അലഞ്ഞ നാളുകളും കുഞ്ഞു മാസൂമിന് ഇന്നും മറക്കാൻ കഴിയില്ല. | ViralKerala.in\nHome Viral പ്രാണനെ പോലെ സ്നേഹിച്ച അമ്മയുടെ വേർപാടും ഭക്ഷണം ഇല്ലാതെ വിശന്ന് അലഞ്ഞ നാളുകളും കുഞ്ഞു മാസൂമിന്...\nപ്രാണനെ പോലെ സ്നേഹിച്ച അമ്മയുടെ വേർപാടും ഭക്ഷണം ഇല്ലാതെ വിശന്ന് അലഞ്ഞ നാളുകളും കുഞ്ഞു മാസൂമിന് ഇന്നും മറക്കാൻ കഴിയില്ല.\nവളരെ ചെറുപ്രായത്തിൽ തന്നെ വിശപ്പും അനാഥത്വവും ഒരുപോലെ അനുഭവിച്ച മാസും എന്ന ബാലന്റെ ദുരിതപൂർണ്ണമായ ജീവിതമാണ് ബംഗ്ലാദേശി ഫൊട്ടോഗ്രാഫറായ ജി എം ബി ആകാശ് തന്റെ ഫെയ്സ്ബുക് കുറിപ്പിലൂടെ പങ്കുവച്ചത്. പ്രാണനെ പോലെ സ്നേഹിച്ച അമ്മയുടെ വേർപാടും ഭക്ഷണം ഇല്ലാതെ വിശന്ന് അലഞ്ഞ നാളുകളും കുഞ്ഞു മാസൂമിന് ഇന്നും മറക്കാൻ കഴിയില്ല.\nസ്വന്തം ജീവിതത്തെപ്പറ്റി മാസും പറയുന്നതിങ്ങനെ; വിശന്ന വയറുമായി എന്റെ നിൽപ്പ് കാണുമ്പോൾ അമ്മ എന്നും ആവശ്യപ്പെടും ഭക്ഷണത്തിനായി യാചിച്ച് ആരുടെയെങ്കിലുമൊക്കെ വാതിലിൽ ചെന്ന് മുട്ടാൻ. നാല് വർഷങ്ങൾക്ക് മുൻപാണ് അച്ഛൻ ഞങ്ങളെ വിട്ടു പോയത്. അമ്മ ഒരു അസുഖക്കാരിയായതിനാൽ ജോലിയ്ക്ക് പോകാനൊന്നും കഴിയില്ല. ദിവസവും കഠിന വേദന സഹിക്കാനാവാതെ രണ്ടു കൈ കൊണ്ടും വയർ അമർത്തിപ്പിടിക്കുന്ന എന്റെ അമ്മയുടെ വേദന നിറഞ്ഞ മുഖം കാണാറുണ്ട്. അപ്പോഴെല്ലാം അമ്മയെ ചുറ്റിപ്പിടിക്കുകയല്ലാതെ എനിക്ക് വേറെ മാർഗ്ഗമില്ലായിരുന്നു.\nഒരു ദിവസം രാവിലെ അമ്മ എന്നോട് ചോദിച്ചു, എന്റെ കൂടെ കുറച്ചു ദൂരം നടക്കാൻ വരുമോ എന്ന്. അമ്മയ്‌ക്കൊപ്പം എവിടേക്ക് വേണമെങ്കിലും വരാമെന്ന് ഞാനും സന്തോഷത്തോടെ മറുപടി നൽകി. അങ്ങനെ ഞങ്ങൾ മൂന്നു ദിവസം കൊണ്ട് 60 കിലോമീറ്ററോളം നടന്ന് ഒരു പ്രദേശത്തെത്തി. ആഹാരത്തിനുള്ള മാർഗ്ഗം തേടുക, അച്ഛനെ അന്വേഷിച്ച് കണ്ടെത്തുക എന്നിവയായിരുന്നു ഞങ്ങളുടെ യാത്രയുടെ ലക്ഷ്യം. അങ്ങനെ ക്ഷീണിതരായ ഞങ്ങൾ വഴിയരികിൽ ഇരുന്നു.\nഅമ്മ ക്ഷീണം കാരണം മയങ്ങിപ്പോയി. ആളുകൾ ഉറങ്ങുന്ന അമ്മയ്ക്ക് മുന്നിൽ പണമിടുന്നത് കണ്ടപ്പോൾ ആദ്യം എനിക്ക് എന്തിനാണെന്ന് മനസ്സിലായില്ല. ഒരു സ്ത്രീ ഞങ്ങളുടെ അടുത്ത വന്ന് ഒരു തുണി കൊണ്ട് അമ്മയുടെ ശരീരം മുഴുവൻ മറച്ചു. അവർ എന്നോട് പറഞ്ഞു അമ്മയെ മറവു ചെയ്യാൻ സഹായിക്കാമെന്ന്. അമ്മ എന്നന്നേയ്ക്കുമായി എന്നെ വിട്ടുപോയെന്ന യാഥാർഥ്യം ഉൾക്കൊള്ളാൻ ഞാൻ പിന്നെയും കുറേ സമയമെടുത്തു.\nഞങ്ങൾ ദിവസങ്ങളോളം പട്ടിണിയായിരുന്നെങ്കിലും ആഹാരത്തിനായി എന്റെ അമ്മ കരയുന്നത് ഞാനൊരിക്കലും കണ്ടിട്ടില്ല. പക്ഷേ, ഈ യാത്രയ്ക്കിടെ എനിയ്ക്ക് വേണ്ടി അമ്മ റൊട്ടി ചോദിച്ചപ്പോൾ ആ റസ്റ്റോറന്റ് ഉടമ ഞങ്ങളെ മർദ്ദിച്ചു. അന്നാദ്യമായി എന്റെ അമ്മ സങ്കടം നിയന്ത്രിക്കാനാകാതെ കരയുന്നത് ഞാൻ കണ്ടു. എന്നും ഞാനമ്മയെ ഓർക്കാറുണ്ട്. വിശന്നപ്പോഴോ, ആളുകൾ എന്നെ അടിക്കുമ്പോഴോ ഒന്നും ഞാൻ കരയാറില്ല. പക്ഷേ, എന്റെ അമ്മയെ ഓർത്ത് ഞാനെന്നും കരയും. അമ്മ പോയ ഇടത്തേക്ക് എനിക്കിപ്പോൾ പോകാൻ കഴിയുന്നില്ലല്ലോ എന്നോർത്താണ് വിഷമം.\nPrevious articleഇരു കാലുകളിലൂടെയും ട്രെയിന് കയറി ഇറങ്ങി, ചെറുപ്പത്തില് സഹോദരങ്ങളെ നോക്കി വളര്‍ത്തി, ചേട്ടന് തോറ്റപ്പോള് അനിയന്മാര് കൈയ്യൊഴിഞ്ഞു; എന്നിട്ടും തളര്‍ന്നില്ല ഇന്ന് ദേവിന് കൂട്ട് ബോളിവുഡിലെ വമ്പന്മാര്\nNext article18നും 40നും ഇടയിൽ പ്രായമുള്ളവർക്ക് മാസം 3000 രൂപ പെൻഷൻ


അന്തരിച്ച ചലച്ചിത്രതാരം റിസബാവയുടെ കൊവിഡ് പരിശോധനാഫലം പോസിറ്റീവ് ; പൊതുദർശനം ഒഴിവാക്കി – Veekshanam\nഅന്തരിച്ച ചലച്ചിത്രതാരം റിസബാവയുടെ കൊവിഡ് പരിശോധനാഫലം പോസിറ്റീവ് ; പൊതുദർശനം ഒഴിവാക്കി\nSep 13, 2021 Sep 13, 2021 author10_veekshanam\nഅന്തരിച്ച ചലച്ചിത്രതാരം റിസബാവയുടെ കൊവിഡ് പരിശോധനാഫലം പോസിറ്റീവ്. ആയതിനാൽ പൊതുദർശനം ഒഴിവാക്കി. കൊവിഡ് പ്രോട്ടോക്കോൾ അനുസരിച്ച് സംസ്‍കാരം നാളെ നടക്കും. കൊച്ചിയിലെ സ്വകാര്യ ആശുപത്രിയിൽ ഇന്ന് വൈകിട്ടായിരുന്നു അന്ത്യം. 55 വയസ്സായിരുന്നു അദ്ദേഹത്തിന്. വ്യക്ക സംബന്ധമായ അസുഖങ്ങളെത്തുടർന്ന് ചികിൽസയിലായിരുന്നു.\nഫിലിം ക്രിട്ടിക്സ് അവാർഡ് 2020: ജിയോ ബേബിയുടെ ദി ഗ്രെയ്റ്റ് ഇന്ത്യൻ കിച്ചൻ മികച്ച ചിത്രം, സിദ്ധാർത്ഥ ശിവ മികച്ച സംവിധായകൻ, പൃഥ്വിരാജ്, ബിജുമേനോൻ നല്ല നടന്മാർ, സുരഭി ലക്ഷ്മി, സംയുക്ത മേനോൻ നല്ല നടിമാർ കെ.ജി.ജോർജ് ചലച്ചിത്രരത്നം, ഹരികുമാറിന് റൂബി ജൂബിലി അവാർഡ്\nചെമ്പ്ര പീക്കിലേക്ക് സന്ദർശകരെ അനുവദിക്കില്ല


ക്രിസ്റ്റ്യാനോ റൊണാള്‍ഡോ തന്റെ ഹോട്ടലുകള് ആശുപത്രികളാക്കുന്നില്ല; കൊവിഡിന്റെ പശ്ചാത്തലത്തില് പ്രചരിച്ചത് വ്യാജവാര്‍ത്ത\nപോര്‍ച്ചുഗല് ഫുട്‌ബോള് താരം ക്രിസ്റ്റിയാനോ റൊണാള്‍ഡോ തന്റെ ഉടമസ്ഥതയിലുള്ള സിആര്7 ഹോട്ടലുകളെല്ലാം ആശുപത്രികളാക്കി മാറ്റുന്നുവെന്നത് വ്യാജ പ്രചരണം.തെറ്റായ വാര്‍ത്തയാണ് പ്രചരിക്കുന്നതെന്ന് പെസ്റ്റാന സിആര്7 ഹോട്ടല് ഗ്രൂപ്പ് മാനേജ്‌മെന്റ് വ്യക്തമാക്കി. കൊവിഡ് 19 പടരുന്ന പശ്ചാത്തലത്തില് താരത്തിന്റെ ഹോട്ടലുകള് താല്‍ക്കാലിക ആശുപത്രികളാക്കുന്നുവെന്ന് സ്പാനിഷ് മാധ്യമമായ മാര്‍സയാണ് വാര്‍ത്ത നല്‍കിയത്. ഇതിന് വന് പ്രചാരം ലഭിക്കുകയും ചെയ്തു.എന്നാല് സംഭവം തള്ളി മാധ്യമപ്രവര്‍ത്തകര് അടക്കമുള്ളവര് രംഗത്തെത്തിയതോടെ മാര്‍സ വാര്‍ത്ത നീക്കി. പിന്നാലെ ഹോട്ടല് ഗ്രൂപ്പ് നിലപാട് വ്യക്തമാക്കി രംഗത്തെത്തുകയുമായിരുന്നു.\nAlso Read: ബ്രിട്ടനില് നിന്നെത്തിയ ലോക്‌നാഥ് ബെഹ്‌റയെ നിരീക്ഷണത്തില് ആക്കിയിരുന്നോയെന്ന് മുല്ലപ്പള്ളി രാമചന്ദ്രന്\nഞങ്ങള് ഹോട്ടലുകള് നടത്തുകയാണ്. അവയെ ആശുപത്രികളാക്കി മാറ്റുന്നില്ല. എങ്ങനെയായിരുന്നോ അങ്ങനെ തന്നെ തുടരും. ഇതുസംബന്ധിച്ച് മാധ്യമങ്ങളില് നിന്ന് നിരവധി അന്വേഷണങ്ങള് വരുന്നുണ്ടെന്നും ലിസ്ബണിലെ ഹോട്ടലിന്റെ ഔദ്യോഗിക വക്താവ് അറിയിക്കുന്നു.അതേസമയം വിവാദത്തില് റൊണാള്‍ഡോ പ്രതികരിക്കാന് തയ്യാറായിട്ടില്ല. താരമിപ്പോള് പോര്‍ച്ചുഗലിലെ മദേര്യയില് ക്വാറന്റൈനിലാണ്. ടീമംഗമായ റുഗാനിയില് കൊവിഡ് 19 വൈറസ് ബാധ സ്ഥിരീകരിച്ച സാഹചര്യത്തിലാണിത്. റുഗാനിയുമായി അടുത്തിടപഴകിയവരെല്ലാം നിരീക്ഷണത്തിലാണ്.\nറൊണാള്‍ഡോയുടെ ഹോട്ടലുകള് ആശുപത്രികളാക്കുന്നുവെന്ന മാര്‍സയുടെ വാര്‍ത്ത തള്ളി പോര്‍ച്ചുഗീസ് മാധ്യമപ്രവര്‍ത്തകന് ഫിലിപ്പ് കീറ്റാനോ യും ക്രിസ്റ്റോഫ് ടെറ്യൂറും രംഗത്തെത്തിയിരുന്നു.\nകൊറോണ വൈറസ് ബാധ സംബന്ധിച്ച് സമൂഹ മാധ്യമങ്ങളില് റൊണോള്‍ഡോ പങ്കുവെച്ച കുറിപ്പ് ഇങ്ങനെയായിരുന്നു. ഞാന് ഒരു ഫുട്‌ബോള് താരമെന്ന നിലയിലല്ല സംസാരിക്കുന്നത്. മകന്,അച്ഛന്, മനുഷ്യന് എന്നീ നിലകളില് കൊവിഡ് ബാധയില് ഞാന് ആശങ്ക രേഖപ്പെടുന്നു. മനുഷ്യ ജീവന് സംരക്ഷിക്കുകയെന്നതാണ് മറ്റെല്ലാ താല്‍പ്പര്യങ്ങളേക്കാളും പ്രധാനം. അടുപ്പക്കാരെ നഷ്ടപ്പെട്ടവര്‍ക്കും, സഹതാരം ഡാനിയേലേ റുഗാനി അടക്കം വൈറസിനെതിരെ പോരാടുന്ന മുഴുവനാളുകള്‍ക്കുമൊപ്പവും നിലയുറപ്പിക്കുന്നു. കൂടാതെ തങ്ങളുടെ ജീവന് പോലും പണയപ്പെടുത്തി വൈറസിനെതിരെ പോരാടുന്ന ആരോഗ്യ വിദഗ്ധര്‍ക്കും പിന്‍തുണയര്‍പ്പിക്കുന്നു.\nAlso Read: ‘രണ്ടു ദിവസം എറണാകുളത്ത്, അതിരപ്പിള്ളിയും ചെറുതുരുത്തിയും സന്ദര്‍ശിച്ച് മൂന്നാറിലേക്ക്’; കോവിഡ് സ്ഥിരീകരിച്ച യുകെ പൗരന്റെ യാത്ര


ബെൻസ് എ ക്ലാസ്-ബി ക്ലാസ് നൈറ്റ് എഡിഷന് അവതരിച്ചു!! - Malayalam DriveSpark\nബെൻസ് എ ക്ലാസ്-ബി ക്ലാസ് നൈറ്റ് എഡിഷന് അവതരിച്ചു!!\nPublished: Friday, January 27, 2017, 16:11 [IST]\nആഢംബര വാഹനനിര്‍മ്മാതാക്കളായ മെഴ്‌സിഡസ് ബെന്‍സ് എ ക്ലാസ്-ബി ക്ലാസ് നൈറ്റ് എഡിഷന് കാറുകളെ വിപണിയിലെത്തിച്ചു. പൂനൈ എക്സ്ഷോറൂം 27.31ലക്ഷത്തിനും 30.35ലക്ഷത്തിനുമിടയിലാണ് പുതിയ നൈറ്റ് എഡിഷൻ എ ക്ലാസ്-ബി ക്ലാസ് കാറുകളുടെ വില.\nരണ്ട് എ ക്ലാസ്-ബി ക്ലാസ് നൈറ്റ് എഡിഷനുകളുടേയും നൂറുവീതമുള്ള യൂണിറ്റുകളാണ് നിർമ്മിച്ചിട്ടുള്ളത്. പതിവ് മോഡലുകളിൽ നിന്നും വ്യത്യസ്തമായി ട്രെന്‍ഡിയും ഫാഷനബിളുമാണെന്നാണ് ഈ പരിമിതക്കാല എഡിഷനുകൾ എന്നാണ് കമ്പനി അവകാശപ്പെടുന്നത്.\nഎ-ക്ലാസ് നൈറ്റ് എഡിഷനുകളുടെ വില\nബി-ക്ലാസ് നൈറ്റ് എഡിഷനുകളുടെ വില\nഎ ക്ലാസ്-ബി ക്ലാസ് നൈറ്റ് എഡിഷനുകൾക്ക് 1.6ലിറ്റർ പെട്രോൾ, 2.1ലിറ്റർ ഡീസൽ എനജിനുകളാണ് കരുത്തേകുന്നത്. കംഫർട്, സ്പോർട്, ഇക്കോ, ഇന്റിവിച്വൽ എന്നീ നാലു ഡ്രൈവിംഗ് മോഡുകളും ഈ വാഹനങ്ങളിൽ ഉൾപ്പെടുത്തിയിട്ടുണ്ട്.\nഎ ക്ലാസ്-ബി ക്ലാസ് നൈറ്റ് എഡിഷൻ പെട്രോൾ\nഗിയർബോക്സ്-7 സ്പീഡ് ഡ്യുവൽ ക്ലച്ച് ഓട്ടോമാറ്റിക്\nഎ ക്ലാസ്-ബി ക്ലാസ് നൈറ്റ് എഡിഷൻ ഡീസൽ\n5 സ്പോക് അലോയ് വീലുകളടക്കം ആകർഷകമായ ഡിസൈൻ ചാരുതയാണ് നൈറ്റ് എഡിഷൻ എ-ക്ലാസ്, ബി-ക്ലാസ് വാഹനങ്ങൾക്കുള്ളത്. പുതുക്കിയ ബംബറുകൾ, ബെൽറ്റ്‌ലൈൻ സ്ട്രിപ്പുകൾ എന്നിവയും കാറിന്റെ പുറംമോടി വർധിപ്പിക്കുന്നു.\nഡയമണ്ട് റേഡിയേറ്റർ ഗ്രില്ല്, ക്രോം ഇൻസേർട്ടുകൾ, ബ്ലാക്ക് മിറർ, ഹബ് കാബ്‌സ്, നൈറ്റ് എഡിഷൻ ബാഡ്ജ് എന്നീ സവിശേഷതകളും ഈ കാറുകളിൽ അടങ്ങിയിട്ടുണ്ട്.\n3 സ്പോക്ക് ലെതർ മൾട്ടി ഫംങ്ഷൻ സ്റ്റിയറിംഗ് വീൽ, 8 ഇഞ്ച് ഇൻഫോടെയിൻമെന്റ് സിസ്റ്റം, ആപ്പിൾ കാർ പ്ലെ, ആൻഡ്രോയിഡ് ഓട്ടോ എന്നിവയാണ് അകത്തളത്തിലെ മുഖ്യ സവിശേഷതകൾ.\nസുരക്ഷ ഉറപ്പുവരുത്തുവാൻ6എയർബാഗുകൾ, എബിഎസ്, ഇബിഡി, ഇഎസ്‌പി റിവേഴ്സ് ക്യാമറ എന്നീ സജ്ജീകരണങ്ങളും ഉൾക്കൊള്ളിച്ചിട്ടുണ്ട്.\nകാണാം ബെൻസ് എ-ക്ലാസ് എക്സ്ക്ലൂസീവ് ഇമേജുകൾ\nകൂടുതല്... #മെഴ്സിഡസ് #mercedes\nStory first published: Friday, January 27, 2017, 16:11 [IST]


ഡീസല് വിലവര്‍ധന ശരിയായ തീരുമാനമെന്ന് മന്‍മോഹന് സിങ്\nSaturday 15th September 2012 12:12pm\nSaturday 15th September 2012 8:21am\nകോഴിക്കോട്: കോഴിക്കോട്: ഡീസല് വില വര്‍ധനവില് പ്രതിഷേധിച്ച് സംസ്ഥാനത്ത് ഇടതുപക്ഷം പ്രഖ്യാപിച്ച ഹര്‍ത്താല് പൂര്‍ണം. ഹര്‍ത്താല് കാരണം പി.എസ്.സി ഉള്‍പ്പെടെ വിവിധ കേന്ദ്രങ്ങള് നടത്താനിരുന്ന പരീക്ഷകള് മാറ്റിവെച്ചിരുന്നു.\nതെക്കന് കേരളത്തില് ഹര്‍ത്താല് പൂര്‍ണമാണ്. തിരുവനന്തപുരത്ത് രാവിലെ കെ.എസ്.ആര്.ടി.സി സര്‍വ്വീസ് നടത്തിയെങ്കിലും പ്രതിഷേധത്തെത്തുടര്‍ന്ന് ഓട്ടം നിര്‍ത്തിവെക്കുകയായിരുന്നു. മധ്യകേരളത്തിലും ഹര്‍ത്താല് പൂര്‍ണമായിരുന്നു. ചുരുക്കം ചില സ്വകാര്യ വാഹനങ്ങള് നിരത്തിലിറങ്ങിയതൊഴിച്ചാല് മറ്റൊന്നും പുറത്തിറങ്ങിയില്ല. ഹര്‍ത്താല് ദിനത്തില് കെ.എസ്.ആര്.ടി.സി ബസ് സര്‍വ്വീസ് നടത്താത്തതില് പ്രതിഷേധിച്ച് യാത്രക്കാര് കെ.എസ്.ആര്.ടി.സി ജീവനക്കാരുമായും പോലീസുമായും വാക്കേറ്റമുണ്ടായി.\nഡീസല് വില വര്‍ധനയില് പ്രതിഷേധിച്ച് എല്.ഡി.എഫ്, ബി.ജെ.പി കക്ഷികള് സെക്രട്ടറിയേറ്റിലേക്കും മറ്റ് ജില്ലാ കേന്ദ്രങ്ങളിലേക്ക് പ്രതിഷേധപ്രകടനവും പൊതുയോഗവും നടത്തി. സംസ്ഥാനത്ത് വര്‍ധിപ്പിച്ച അധിക വിലയുടെ നികുതി പിന്‍വലിക്കുമെന്ന് മുഖ്യമന്ത്രി പ്രഖ്യാപിച്ചിട്ടുണ്ട്. എന്നാല് വില വര്‍ധനവ് പൂര്‍ണ്ണമായി പിന്‍വലിക്കണമെന്നാണ് പ്രതിപക്ഷത്തിന്റെ ആവശ്യം. വിലവര്‍ധനവും പാചകവാതകത്തിന്റെ എണ്ണം പരിമിതപ്പെടുത്തിയതും സര്‍ക്കാരിനെതിരെ കടുത്ത പ്രതിഷേധമാണ് ഉയരുന്നത്. വിലവര്‍ധനവിനെതിരെ ദേശീയ തലത്തിലും പ്രതിഷേധം തുടരുകയാണ്.\nപരീക്ഷകളും ഇന്റര്‍വ്യൂകളും മാറ്റിവെച്ചു\nഹര്‍ത്താലിനെ തുടര്‍ന്ന് ഇന്ന് നടത്താനിരുന്ന വിവിധ സര്‍വകലാശാലകള് പരീക്ഷകള് മാറ്റിവെച്ചിരുന്നു. പി.എസ്.സി ഇന്ന് നടത്താനിരുന്ന ഡിപ്പാര്‍ട്ട്‌മെന്റ് ടെസ്റ്റ് ഉള്‍പ്പടെയുള്ള പരീക്ഷകള് മാറ്റിയിരുന്നു. ഡിപ്പാര്‍ട്ട്‌മെന്റ് ടെസ്റ്റ് ഒക്‌റ്റോബര് എട്ടിലേക്കാണ് മാറ്റിയിട്ടുള്ളത്. മറ്റു പരീക്ഷകളുടെ പുതിയ തീയതി പിന്നീട് പ്രഖ്യാപിക്കും.\nകേരള, കണ്ണൂര് സര്‍വകലാശാലകള് ശനിയാഴ്ച നടത്താനിരുന്ന പ്രാക്ടിക്കല്, വൈവ ഉള്‍പ്പെടെയുള്ള എല്ലാ പരീക്ഷകളും മാറ്റിവെച്ചിരുന്നു. പുതുക്കിയ പരീക്ഷാതീയതി പിന്നീട് പ്രഖ്യാപിക്കും. കണ്ണൂര് സര്‍വകലാശാല എം.എസ്.സി കമ്പ്യൂട്ടര് സയന്‍സ് കോഴ്‌സിലേക്കും കണ്ണൂര്, കാസര്‍കോട്, നീലേശ്വരം എന്നിവിടങ്ങളിലെ ഐ.ടി എജുക്കേഷന് സെന്ററുകളില് എം.സി.എ കോഴ്‌സുകളിലും ഇന്ന് നടത്താന് തീരുമാനിച്ച ഇന്റര്‍വ്യൂ സെപ്റ്റംബര് 17ലേക്ക് മാറ്റിവെച്ചു. ഇന്റര്‍വ്യൂവിന് ഹാജരാകേണ്ട വിദ്യാര്‍ഥികള് 17ന് രാവിലെ 10.30ന് മാങ്ങാട്ടുപറമ്പിലുള്ള ഇന്‍ഫര്‍മേഷന് ടെക്‌നോളജി ഡിപാര്‍ട്‌മെന്റില് ആവശ്യമായ മുഴുവന് സര്‍ട്ടിഫിക്കറ്റുകളുമായി എത്തിച്ചേരേണ്ടതാണ്.\nതിരുവനന്തപുരം ജില്ലാ മെഡിക്കല് ഓഫിസ് (ഐ.എസ്.എം) നടത്താനിരുന്ന ഇന്റര്‍വ്യു സെപ്റ്റംബര് 18ലേക്ക് മാറ്റിവെച്ചു. ഇന്റര്‍വ്യൂവിന് ഹാജരാകേണ്ടവര് അന്നേ ദിവസം ആരോഗ്യഭവന് ബില്‍ഡിങ്ങിലുള്ള ജില്ലാ മെഡിക്കല് ഓഫിസില് (ഐ.എസ്.എം) നിശ്ചിത സമയത്ത് ഹാജരാകേണ്ടതാണ്. ഡിപ്പാര്‍ട്ട്‌മെന്റ് ഓഫ് ലൈബ്രറി ആന്‍ഡ് ഇന്‍ഫര്‍മേഷന് സയന്‍സില് നടത്താനിരുന്ന ബി.എല്.ഐ.എസ്.സി പ്രവേശ പരീക്ഷ 22ലേക്ക് മാറ്റിയിട്ടുണ്ട്.\nസഹകരണ ബാങ്കുകളുടെ ജൂനിയര് കഌക്ക് തസ്തികയിലേക്കുള്ള എഴുത്തുപരീക്ഷ 29ന് നടത്തും. സമയത്തിലും പരീക്ഷാ കേന്ദ്രത്തിലും മാറ്റമില്ലെന്നും പുതുതായി ഹാള് ടിക്കറ്റുകള് അയക്കില്ലെന്നും സെക്രട്ടറി അറിയിച്ചു.\nആരോഗ്യ സര്‍വകലാശാല നടത്താനിരുന്ന എല്ലാ തിയറി പരീക്ഷകളും 18 ന് നടത്തുമെന്ന് സര്‍വകലാശാല അറിയിച്ചു.\nതിരുവനന്തപുരം കോട്ടണ്‍ഹില് ഗേള്‍സ് ഹയര് സെക്കന്‍ഡറി സ്‌കൂളില് നടത്താനിരുന്ന പി.ജി ഫാര്‍മസി കോഴ്‌സുകളിലേക്കുള്ള പ്രവേശപരീക്ഷ സെപ്റ്റംബര് 23ലേക്ക് മാറ്റി.\nറെക്കോര്‍ഡ് തിരുത്താന് പെട്രോള് വില; റെക്കോര്‍ഡിട്ട് ഡീസല് വില; ഇനിയും ഉയരാന് സാധ്യത\nSunday 22nd April 2018 2:56pm\nഡീസലിന് സംസ്ഥാനത്ത് റെക്കോര്‍ഡ് വില; ഒരാഴ്ച്ചക്കിടെ കൂടിയത് രണ്ട് രൂപ\nSunday 1st April 2018 10:39am\nജന ജീവിതം ദുസ്സഹമാക്കി പുതിയ സാമ്പത്തിക വര്‍ഷം\nWednesday 1st April 2015 9:29am


ആ കളവ് വിശ്വസിച്ച അവളുടെ | Your Creatives | Short Story | Malayalam Literature\nആ കളവ് വിശ്വസിച്ച അവളുടെ രഹസ്യം പറച്ചിൽ കേട്ട് എനിക്ക് ചിരിയാണ് വന്നത്; അത് അവളുടെ കുറ്റമല്ലല്ലോ...\nഷാജി മല്ലൻ December 12, 2020 09:38 AM IST\nപ്രതീകാത്മക ചിത്രം : Photo Credit : Dean Drobot / Shutterstock\nജിപ്സികൾ വരയ്ക്കുന്ന ചുവർ ചിത്രങ്ങൾ ( കഥ)\nരാവിലെ എഴുന്നേറ്റപ്പോൾ ചെറിയ മടി തോന്നാതിരുന്നില്ല. ശരത്കാലത്തെ മഞ്ഞിന്റെ അസ്കിത കലശലായതു കൊണ്ട് വീണ്ടും കിടക്കയിലേക്ക് ചായാൻ അന്തരംഗം മന്ത്രിച്ചു കൊണ്ടേയിരുന്നു. അഞ്ചു മിനിറ്റു കിടന്നു എഴുനേൽക്കാമെന്ന് നിശ്ചയിച്ചു കട്ടിലിലേക്ക് ചായാൻ തുടങ്ങുമ്പോൾ ചായക്കപ്പുമായി അവളെത്തി.\nആരും കൂട്ടുകൂടാൻ ഇഷ്ടപ്പെടാത്ത, ക്ലാസ്സിലെ ഒറ്റപ്പെട്ടവന്റെ പേര് ഞാൻ പ്രതീക്ഷിച്ചതു തന്നെയായിരുന്നു; പക്ഷേ...\n‘മടി പിടിക്കാതെ എഴുന്നേറ്റ് നടന്നേ മനുഷ്യാ...വയ്യെങ്കിൽ ഇനി ഡോക്ടറുടെ അടുത്തു ചെല്ലുമ്പോൾ പറഞ്ഞേക്കാം . ചായ കുടിച്ചാലേ നടത്തം വരൂ എന്ന് പറഞ്ഞ് ചായയുമായി വരുമ്പോൾ കിടന്നുറങ്ങുന്നോ?’ പിന്നെയും അവളെന്തെക്കയോ ചലപില പറഞ്ഞതു കേൾക്കാൻ താൽപര്യമില്ലാത്തോണ്ട് ചായ മൊത്തിക്കുടിച്ച് റോഡിലേക്കിറങ്ങുമ്പോൾ അടുത്തുള്ള പള്ളിയിലേക്കുള്ള ആളുകളെ മാത്രമേ റോഡിൽ കണ്ടുള്ളു. സാധാരണ ഒരു കിലോമീറ്റർ ദൂരം പ്രധാന റോഡിലും ബാക്കി ചെറു റോഡിലുമായാണ് നടക്കുന്നത്. ബഹളമൊക്കെ വെച്ചെങ്കിലും ഭാര്യ കൂട്ടത്തിൽ നടക്കാൻ വരാത്തത് ശുണ്ഠി പിടിപ്പിക്കാതിരുന്നില്ല. തന്റെ ഇമ്മാതിരി ആവശ്യങ്ങൾ വരുമ്പോൾ തനിക്കിപ്പം ആരോഗ്യപ്രശ്നങ്ങൾ ഒന്നുമില്ലന്നും ഡോക്ടേഴ്സ് അയാളോട് പറഞ്ഞത് അനുസരിക്കുകയാണ് വേണ്ടതെന്നുമുള്ള അവളുടെ തിരിച്ചടികൾ അവ നിശ്ബദമാക്കിക്കൊണ്ടേയിരുന്നു.\nപള്ളി കഴിഞ്ഞ വളവിലെത്തിയപ്പോൾ പതിവു പോലെ അയാളെ പ്രതീക്ഷിച്ച് റോഡിലെത്തുന്ന ഇടവഴിയിലേക്ക് കണ്ണുകൾ പായിച്ചു. ഇല്ല ധൃതി പിടിച്ചു നടന്നു വരുന്ന കാലൊച്ചയൊന്നും കേൾക്കുന്നില്ല. ഒരാഴ്ച്ചയായി നാട്ടിലായതുകൊണ്ട് അയാളെ കണ്ടിട്ടില്ല. ... കഴിഞ്ഞ ഒരു മാസമായി അയാൾ രാവിലെത്തെ നടത്തതിനുള്ള ഏക കമ്പനിയാണ്. പൊതുവെ അധികം സംസാരിക്കാത്ത ആളായതുകൊണ്ട് അയാളുടെ ഒച്ച വെച്ചുള്ള സംസാരങ്ങളെ അവഗണിച്ചുവെങ്കിലും മമ്മൂട്ടിയുടെ ‘മൈക്ക്’ പോലെ ഒരു നിഷ്കളങ്കത അയാളിലുമുണ്ടെന്ന തോന്നൽ അയാളോട് ഇഷ്ടം തോന്നിച്ചിരുന്നു. അക്ഷര നഗരിയിൽ ജോലി സംബന്ധിച്ചു താമസിക്കുന്ന തനിക്ക് വലിയ സുഹൃത്ത് വലയമൊന്നും ഇവിടെയില്ല. ഇടയ്ക്ക് നടക്കാൻ വരുന്ന സമയത്ത് ഏതെങ്കിലുമാക്കെ നാട്ടുപഴങ്ങളുമായിട്ടായിരിക്കും അയാൾ വരുന്നത്. അതു കെട്ടിയേൽപ്പിക്കുമ്പോൾ അയാളുടെ മുഖത്ത് തെളിയുന്ന സന്തോഷം കാണുമ്പോൾ നാട്യങ്ങളില്ലാത്ത ഒരു മലനാട്ടുകാരനാണ് അയാളെന്ന് തോന്നിപ്പോകും.\nഅയാളുടെ അപ്പാപ്പൻ സുഖമില്ലാതെ കിടക്കുകയാണെന്നു പറഞ്ഞിരുന്നതാണ്. ഇനി വല്ല ആശുപത്രീലോ വല്ലതും ആയോ എന്തോ? ഒരിക്കൽ രാവിലെ നടത്തം കഴിഞ്ഞ് തിരികെ വരും വഴി അയാളുമൊന്നിച്ച് താനവിടെ പോയിരുന്നതാണ്. തീരെ കിടപ്പിലാണയാളുടെ അപ്പാപ്പൻ. ഞങ്ങൾ ചെല്ലുമ്പോൾ ഒരു സ്ത്രീയും കുട്ടിയും ചേർന്ന് അപ്പാപ്പനെ വീൽചെയറിൽ ഭക്ഷണം കൊടുക്കുന്നതിനു വേണ്ടി ഡൈനിംഗ് ടേബിളിനരികിലേക്ക് ഉന്തിക്കൊണ്ടുപോകുന്നത് കണ്ടു. ‘എന്റെ ഭാര്യയും മോനുമാണ്’ പകിട്ടില്ലാത്ത വസ്ത്രങ്ങൾ ധരിച്ചാണ് നിൽ പെങ്കിലും അവർ അപ്പാപ്പന് പ്രസരിപ്പോടെ നൽകുന്ന കെയർ എന്നിൽ സന്തോഷം ജനിപ്പിച്ചു. അപ്പാപ്പന്റെ ചുണ്ടിൽ ഒരു വരണ്ട ചിരി തെളിഞ്ഞു.\n‘ചാച്ചന് ആളെ മനസ്സിലായോ? സാറ് ഇവിടടുത്താ താമസിക്കുന്നേ ... സ്വന്തം സ്ഥലങ്ങു തൊടുപുഴയിലാ’ അപ്പാപ്പൻ തലകുലുക്കുന്നത് കണ്ടു. അയാൾ പറഞ്ഞു. ചുമ്മാ തലയാട്ടുവാ ... ചാച്ചന് ഇടക്കിടക്ക് സോഡിയം കുറയുന്നുണ്ട്, അതോണ്ട് ഓർമ്മ കുറവാ’ അപ്പാപ്പന്റെ ചികിത്സ കാര്യങ്ങളും ദിനചര്യകളും ഒക്കെ ഒറ്റശ്വാസത്തിൽ അയാൾ പറയുന്നത് കേട്ട് ആശ്വാസം തോന്നി. മക്കളായാൽ ഇങ്ങനെ വേണം.\nഓർമ്മകളെ മുറിച്ചു ഒറ്റയ്ക്കായതു കൊണ്ട് ഞാൻ നടത്തത്തിന്റെ വേഗത കൂട്ടി. വിയർത്തൊലിച്ചു നടപ്പു കഴിഞ്ഞു വന്നതു കണ്ട് ഭാര്യ പ്രാതലും ടിഫിനുമൊക്കെ യഥാസമയം റെഡിയാക്കി മേശപ്പുറത്ത് എത്തിച്ചു. ഓഫീസിലേക്കിറങ്ങാൻ കാറിൽ കേറിയപ്പോൾ അവൾ കൈ കാണിച്ചു കൊണ്ടുവരുന്നതു കണ്ടു. ഫോൺ ചെവിയിൽ വെച്ച് ആരോടോ സംസാരിച്ചുകൊണ്ട്!. ഗ്ലാസ് താഴ്ത്തിയപ്പോൾ ഫോൺ കട്ടു ചെയ്തു സ്വരം താഴ്ത്തി പറഞ്ഞു ‘അച്ചായാ വൈകിട്ട് രണ്ടു ഗസ്റ്റൊണ്ടേ .... സിബിച്ചനും ഭാര്യയും വരുന്നു . എന്തേലും ബേക്കറി കൂടി വാങ്ങിയേക്കണെ’...\nസിബിച്ചൻ അവളുടെ നാട്ടുകാരനും വകയിലെ ഒരു ബന്ധുക്കാരനുമൊക്കെയാണ്. അയാളുടെ ഭാര്യ അവളുടെ കൂടെ ഒരുമിച്ച് പഠിച്ചിരുന്നതുമാണ്. സിബിച്ചന്റെ മോന് എൻജിനിയറായി ജോലി കിട്ടിയപോൾ മോളുടെ കാര്യത്തിന് ആലോചിക്കണമെന്നൊക്കെ പറഞ്ഞു അവൾ ബഹളം വെക്കുന്നതു കണ്ടിട്ടുള്ളതുകൊണ്ട് മറുത്തൊന്നും പറയാതെ കാർ മുന്നോട്ടെടുത്തു. ഓഫീസിലെത്തിയതോടെ തിരക്കുകളുട ലോകത്ത് വെറൊന്നും ഓർത്തെടുക്കാൻ സമയമില്ലാതെ ജോലികളുടെ നടുവിലേക്ക് ആഴ്ന്നിറങ്ങി. ഒരാഴ്ച്ച നാട്ടിൽ പോയതു കാരണം പെൻഡിംഗ് ആയി. വൈകിട്ട് വീട്ടിലേക്കു മടങ്ങും വഴി വീണ്ടും അവളുടെ വിളിയെത്തിയതു കൊണ്ട് ബേക്കറിയിൽ കയറാൻ സാധിച്ചു. വീട്ടിലെത്തി അരമണിക്കൂറിനകം സിബിച്ചനും ഭാര്യയുമെത്തി.\nസിബിച്ചന്റെ താമസം കൊച്ചിയിലാണ്. ഭാര്യ സാറയുടെ കുടുംബമിങ്ങ് കോട്ടയത്താണ്. അവിടെ നാളെ കുടുംബത്തിലുള്ളവർ ഒത്തുകൂടുന്നു. സാറയുടെ സഹോദരങ്ങളും കുടുംബാദികളും മാത്രമേ പങ്കെടുക്കുന്നുള്ളത്രേ .. സാറയുടെ അപ്പൻ മരിച്ചിട്ട് അധിക ദിനങ്ങൾ ആകാത്തതിനാൽ വിപുലമായ പരിപാടികൾ ഇല്ല. യാത്ര പറഞ്ഞിറങ്ങുമ്പോൾ സിബിച്ചനും ഭാര്യയും നാളത്തെ സംഗമത്തിൽ പങ്കെടുക്കണമെന്ന് ആവർത്തിച്ചു ക്ഷണിച്ചുവെങ്കിലും അവരുടെ കുടുംബ പരിപാടിക്കു പോകേണ്ടതില്ലെന്ന അഭിപ്രായത്തിലായിരുന്നു ഞാൻ. പക്ഷേ അഭിപ്രായം ഇരുമ്പുലക്കയൊന്നുമല്ലാത്തതിനാൽ ലോക സമാധാനത്തിന് കുടുംബ സമാധാനത്തിന്റെ പ്രാധാന്യം മനസ്സിലാക്കുന്ന പ്രായോഗിക വാദി ആയതിനാൽ വൈകിട്ട് ഭാര്യയുമായി അവിടെ പോകുവാൻ ഞാൻ തീരുമാനിച്ചു.\nപിറ്റേ ദിവസത്തെ രാവിലത്തെ നടപ്പ് ഒരു ദിവസത്തേക്ക് സസ്പെൻഡു ചെയ്യുവാനും. കൂട്ടുകാരിയിൽ നിന്ന് സംഗമം നടക്കുന്ന ഇളയ സഹോദരന്റെ അഡ്രസ് ഭാര്യ വാങ്ങിയതു കൊണ്ട് വലിയ അലച്ചിലില്ലാതെ സ്ഥലം മനസ്സിലായി. എന്നാലും ഗേറ്റ് കടന്ന് വീട്ടുമുറ്റത്ത് എത്തിയപ്പോൾ കൗതുകവും വിഷമവും തോന്നി... ഇതയാളുടെ വീടല്ലേ? അപ്പാപ്പൻ മരിച്ചോ? സിബിച്ചനും ഭാര്യയും എല്ലാരെയും പരിചയപ്പെടുത്തി അപ്പാപ്പൻ എല്ലാരേം കാണാൻ തിരക്കു കൂട്ടിയെങ്കിലും അമേരിക്കയിലും ദുബായിലുമൊക്കെയുള്ള മക്കൾക്ക് സമയത്ത് എത്താൻ കഴിഞ്ഞിരുന്നില്ലത്രേ. സിബിച്ചതും കുടുംബവും എത്താനും വൈകി,കോട്ടയത്തെ പ്ലാന്ററായ ഇളയ അളിയൻ മാത്രമേ അടുത്തുണ്ടായിരുന്നുള്ളൂവെന്ന് സാറ കണ്ണുതുടച്ചു കൊണ്ട് കലപില പറഞ്ഞു കൊണ്ടിരുന്നു. ഹും... പ്ലാന്ററായിരുന്നോ അയാൾ. ഒരു അഹങ്കാരവുമില്ലാതെ സംസാരിച്ചു കൊണ്ടേയിരിക്കുന്ന ആളെന്തിയേ? എന്റെ കണ്ണുകൾ അവിടങ്ങളിൽ പരതി. കുഞ്ഞാങ്ങളെന്തിയേ ഞങ്ങൾ പരിചയക്കാരാ .. അച്ചായന് ഇവനെ അറിയുമോ ഒരു ജൂബാക്കാരനെ സാറ ചേർത്തു നിർത്തി ചോദിച്ചു... ഇതല്ല : അപ്പന്റെ കൂടെ ഇവിടെ ഒരു കുടുംബമുണ്ടായിരുന്നല്ലോ?.\n‘ഓ ചേട്ടായി ഉദ്ദേശിച്ചത് ഞങ്ങൾ ഏജൻസി വഴി ഇവിടെ നിർത്തിയിരുന്ന സാമുവലിനെയും ഭാര്യയുമായിരിക്കും. അവർക്ക് സ്വന്തമായി വീടും സ്ഥലവുമൊന്നുമില്ലാത്തതിനാൽ കുടുംബമായിട്ടാണ് ജോലിക്ക് പോകുന്നത്. ഇവിടെ മൂന്നു മാസത്തോളം ഉണ്ടായിരുന്നു. അപ്പൻ മരിച്ചതിന്റെ പിറ്റേ ദിവസം അവരുടെ സേവനം മതിയാക്കി. തടിയൻ ആങ്ങള കുലുങ്ങി ചെറുതായി ചിരിച്ചതുപോലെ തോന്നി. തിരികെ വരുമ്പോൾ കാറിലിരുന്ന് ഭാര്യ രഹസ്യം പറഞ്ഞു.അപ്പനെ നോക്കുന്ന കാര്യത്തിൽ സാറയുടെ ആങ്ങളമാർ തമ്മിൽ അടിയായിരുന്നു.. സാറയും സിബിച്ചനും ചെന്നാണ് അപ്പനെ കെയർ ഹോമിൽ നിന്ന് കുടുംബ വീട്ടിലേക്ക് വീണ്ടും കൊണ്ടുവന്നതെന്നും സഹായത്തിന് ഏജൻസി വഴി ഹോം നേഴ്സിംഗ് ഏജൻസിയെ സമീപിതും. അപ്പോഴും എന്റെ ചിന്ത ആ ജിപ്സി കുടുംബത്തോടൊപ്പമായിരുന്നു. എവിടെ ആയിരിക്കുമോ ആവോ. വീടിന്റെ ഹാളിൽ തൂക്കിയിരുന്ന അപ്പാപ്പന്റെ ചിരി തൂകിയ മുഖം ഒരിക്കലും മക്കളുടെ കൂടെ കഴിഞ്ഞപ്പോൾ ആയിരിക്കില്ല! സാമുവലെന്ന നല്ല ശമരിയാക്കാരന്റെ കൂടൊള്ളപ്പോൾ ആകും.\nകോവിഡ് വാർഡിലെ അമ്മ ആഹാരം കഴിക്കുന്നില്ല; പിന്നിൽ വിചിത്രമായ കാരണം, തലപെരുത്ത് ഡോക്ടർ\nവീണ്ടും തിരക്കുകളിലേക്ക് ആഴ്ന്നപ്പോൾ രാവിലത്തെ മുടങ്ങിയുള്ള നടപ്പിലൊഴിച്ച് സാമുവലിനെയും അപ്പാപ്പനെയുമൊക്കെ നിങ്ങളെപ്പോലെ ഞാനും മറന്നു. ഡിസംബറിന്റെ കോടമഞ്ഞു മൂടിയ പ്രഭാതങ്ങളിലെ നടത്തമോർത്തപ്പോൾ ഡോക്ടറുടെ അടുത്തു നിന്ന് ബി.പിയും കൊളൊസ്ട്രോളുമൊക്കെ നോർമൽ ആയെന്ന് ഒരു സർട്ടിഫിക്കറ്റ് കിട്ടുമോന്ന് മോഹിച്ചാണ് ഭാര്യയുമായി ഹോസ്പിറ്റലിലെത്തിയത്. ഡോക്ടറെ കണ്ടു തിരികെ ഇറങ്ങുമ്പോൾ ഭാര്യയെ കൺസൾട്ടിംഗ് റൂമിനു വെളിയിൽ കണ്ടില്ല ..ഇവളിത് എവിടെ പോയി കിടക്കുന്നു ... പിറുപിറുക്കൽ തീരുന്നതിന് മുൻപ് തന്നെ ഫോൺ ശബ്ദിച്ചു. ‘ഇച്ചായാ ഞാൻ റൂം നമ്പർ 35 ൽ ഉണ്ട്. സ്ക്കൂളിലെ പ്രസാദ് മാഷടെ അമ്മ സുഖമില്ലാതെ ഇവിടെ കിടക്കുന്നു. ഇങ്ങോട്ടു വരൂ’\nപ്രസാദ് മാഷേ ഹോസ്പിറ്റലിലേക്ക് വരുന്ന സമയത്ത് പുറത്തുവെച്ച് കണ്ടതോർമ്മ വന്നു. എന്തായാലും ഒന്നു കണ്ടേക്കാം. സാർ, എന്താ ഇവിടെ? വിളി കേട്ട് തിരിഞ്ഞപ്പോൾ മുമ്പിൽ സാമുവലിന്റെ രൂപം ... ഞാൻ ഡോക്ടറെ കാണാൻ വന്നതാ.. നിങ്ങൾക്ക് എന്തു പറ്റി ? എന്തോ പറയാനാ സാറെ അമ്മച്ചിക്ക് നല്ല സുഖമില്ല ഇവിടെ അഡ്മിറ്റാ... 35–ാം നമ്പർ റൂമിൽ. സത്യത്തിൽ അൽപം ദേഷ്യമാണ് തോന്നിയത് അയാളുടെ മറുപടി കേട്ടപ്പോൾ . പടികൾ കയറി റൂമെത്തുന്നതിനു മുൻപ് തന്നെ ഭാര്യ ഇറങ്ങി വരുന്നതു കണ്ടു. ഇതാരാന്ന് അറിയാമോ? പ്രസാദ് മാഷിന്റെ ചേട്ടനാണ്’ സാമുവലിനെ ചൂണ്ടികാട്ടി ഭാര്യ പരിചയപ്പെടുത്തി. കുടുംബത്ത് ചേട്ടനോടൊപ്പമാണ് അമ്മ. ഒന്നും പറയാതെ ഭാര്യയോടൊപ്പം കാറിൽ കയറിയപ്പോൾ അവളുടെ വക ഒരു കുശു കുശുപ്പും. അല്ല ഇച്ചായാ നമ്മടെ ആൾക്കാർക്കേ പേരൻസിനെ നോക്കാൻ മടിയുള്ളു. മാഷടെ ചേട്ടനും ഭാര്യയുമൊക്കെ എന്തു നന്നായാണ് ആ അമ്മച്ചിയെ നോക്കണെ, എനിക്കു ചിരി വന്നു പാവം! ഇവളുടെ ലോകത്ത് ജിപ്സികളില്ലാത്തത് അവളുടെ കുറ്റമല്ലല്ലോ !! യൂറോപ്പിലെ പോലെ ഇടനാട്ടിലും ജിപ്സികൾ ഉദയം ചെയ്തിരിക്കുന്നു.\nEnglish Summary : Jipsikal Varakkunna Chuvar Chithrangal, Malayalam Short Story


കണ്ടെയ്ൻമെന്റ് സോൺ പ്രഖ്യാപനം: കോർപ്പറേഷൻ കൗൺസിലിലും ചർച്ച | Thiruvananthapuram\nതിരുവനന്തപുരം : കണ്ടെയ്ൻമെന്റ് സോണുകൾ പ്രഖ്യാപിക്കുന്നതിലെ അശാസ്ത്രീയതയ്‌ക്കെ‌തിരേ കോർപ്പറേഷൻ കൗൺസിൽ യോഗത്തിൽ കൗൺസിലർമാർ രംഗത്തെത്തി. കോവിഡ് രോഗികൾ കുറവുള്ള വാർഡുകൾപോലും കണ്ടെയ്ൻമെന്റ് സോണിൽ ഉൾപ്പെടുത്തി അടച്ചിട്ടിരിക്കുകയാണെന്ന് കൗൺസിലർമാരായ ജോൺസൺ ജോസഫ്, നാരായണമംഗലം രാജേന്ദ്രൻ, മുരളീധരൻ എന്നിവർ ചൂണ്ടിക്കാട്ടി. രോഗികളുള്ള വാർഡുകൾക്കു പകരം സമീപത്തെ വാർഡുകൾ അടച്ചിട്ടതിനെതിരേ കൗൺസിലർ കരമന അജിത്ത് അടക്കമുള്ളവർ നേരത്തെ രംഗത്തെത്തിയിരുന്നു. കണ്ടെയ്ൻമെന്റ് സോൺ നിശ്ചയിക്കുന്നത് ജില്ലാ ഭരണകൂടവും പോലീസും ആരോഗ്യവകുപ്പും ചേർന്നാണെന്നും ഇതിലെ അപാകം സർക്കാരിന്റെ ശ്രദ്ധയിൽപ്പെടുത്തുമെന്നും മേയർ കെ.ശ്രീകുമാർ അറിയിച്ചു.\nവീടുകളിൽ ഉത്പാദിപ്പിക്കുന്ന ഉത്പന്നങ്ങൾക്ക് വിപണി കണ്ടെത്താൻ കോർപ്പറേഷന്റെ നേതൃത്വത്തിൽ ഓൺലൈൻ പോർട്ടൽ തയ്യാറാക്കും. ഉത്പന്നങ്ങൾ ന്യായവിലയ്ക്ക് നഗരവാസികൾക്കു ലഭ്യമാക്കുകയെന്ന ലക്ഷ്യത്തോടെയാണ് പോർട്ടൽ ആരംഭിക്കുന്നതെന്ന് മേയർ അറിയിച്ചു. ഇവ ശേഖരിക്കുന്നതും ആവശ്യക്കാർക്ക് എത്തിക്കുന്നതും ഹരിതകർമ സേനയിലെ അംഗങ്ങളാണ്.\nകൗൺസിലർ ജോൺസൺ ജോസഫിന്റെ വീടിനു മുന്നിൽ കോവിഡ് നിരീക്ഷണത്തിൽ കഴിയുന്നവരുടെ വീടുകൾക്കു മുന്നിൽ പതിക്കുന്ന സ്റ്റിക്കർ അകാരണമായി പതിച്ചതും കൗൺസിലിൽ ചർച്ചയായി. വീടിനു മുന്നിൽ നിരീക്ഷണ സ്റ്റിക്കർ പതിക്കുകയും ക്വാറന്റീൻ ലംഘിച്ചെന്ന പേരിൽ ഹെൽത്ത് ഇൻസ്പെക്ടർ ശ്രീകാര്യം പോലീസിൽ പരാതി നൽകുകയും ചെയ്തതായി ജോൺസൺ ജോസഫ് പറഞ്ഞു. ഹെൽത്ത് ഇൻസ്പെക്ടർക്കെതിരേ അന്വേഷണം നടത്താൻ സെക്രട്ടറിയെ കൗൺസിൽ ചുമതലപ്പെടുത്തി.\nകോവിഡ് രോഗികളെ ചികിത്സാ കേന്ദ്രങ്ങളിലെത്തിക്കാൻ മണിക്കൂറുകളോളം കാലതാമസം നേരിടുന്നതായി ബി.ജെ.പി.യിലെ എം.ആർ.ഗോപനും ആന്റിജൻ പരിശോധന കൃത്യമല്ലെന്ന് തിരുമല അനിലും പറഞ്ഞു.\nപൊതുസ്ഥലത്ത് ഇറച്ചിമാലിന്യം തള്ളിയതിനു പിടികൂടിയ വാഹനം വിട്ടുനൽകാൻ സി.പി.എം. നേതാവ് ഇടപെട്ടുവെന്ന എസ്.കെ.പി. രമേശിന്റെ ആരോപണം കൗൺസിലിൽ തർക്കമുണ്ടാക്കി. വ്യക്തമായ തെളിവില്ലാതെ ആക്ഷേപം ഉന്നയിക്കരുതെന്ന താക്കീതോടെ ആരോപണം രേഖകളിൽനിന്നു നീക്കാൻ മേയർ നിർദേശിച്ചു.\nതിരുവനന്തപുരം : കോവിഡ് മാർഗനിർദേശങ്ങളുടെ പശ്ചാത്തലത്തിൽ കോർപ്പറേഷൻ കൗൺസിൽ യോഗം വീഡിയോ കോൺഫറൻസ് വഴി നടത്തി. ഇതിൽ ഏഴ് കൗൺസിലർമാർ കോവിഡ് ഫസ്റ്റ് ലൈൻ ട്രീറ്റ്‌മെന്റ് സെന്ററിലിരുന്നാണ് യോഗത്തിൽ പങ്കെടുത്തത്. വിവിധ കക്ഷി നേതാക്കളടക്കം 38 കൗൺസിലർമാർ നേരിട്ട് പങ്കെടുത്തു.\nട്രിപ്പിൾ ലോക്ഡൗൺ: ജില്ല അടയ്ക്കും\nമേയിൽ രോഗം സ്ഥിരീകരിച്ചത് 52,914 പേർക്ക് തിരുവനന്തപുരം : കോവിഡ് രോഗികളുടെ എണ്ണം ..


ടാറിംഗിന് പിന്നാലെ റോഡുകള് പൈപ്പിടാന് കുത്തിപ്പൊളിക്കില്ല; മന്ത്രി റോഷി അഗസ്റ്റിൻ\nറോഡുകള് ടാറ് ചെയ്തതിന് പിന്നാലെ കുത്തിപ്പൊളിച്ച് കുടിവെള്ള പൈപ്പ് ഇടുന്ന രീതിക്ക് മാറ്റം വരുത്താന് ജലവിഭവ വകുപ്പിന്റെയും പൊതുമരാമത്ത് വകുപ്പിന്റെയും സംയുക്ത നീക്കം. ഇതിനായി പ്രവര്‍ത്തികളുടെ കലണ്ടര് തയാറാക്കുമെന്ന് മന്ത്രി റോഷി അഗസ്റ്റിൻ അറിയിച്ചു. ജനുവരിയില് ചേര്‍ന്ന മന്ത്രിതല യോഗത്തിന്റെ തുടര്‍ച്ചയായാണ് പുതിയ തീരുമാനങ്ങള്.\nറോഡുകളില് നടക്കാന് പോകുന്ന ജോലിയുടെ കലണ്ടര് കെ ഡബ്ല്യു എയും പി ഡബ്യു ഡിയും റോ പോര്‍ട്ടലില് ഉള്‍പ്പെടുത്തുകയും കൃത്യമായി അപ്‌ഡേറ്റ് ചെയ്യുകയും ചെയ്യും. അത്യാവശ്യമായി ചോര്‍ച്ച പരിഹരിക്കുന്നതിനായുള്ള അനുവാദത്തിനും ഇതേ പോര്‍ട്ടലിലൂടെ തന്നെ വാട്ടര് അതോറിറ്റി അപേക്ഷിച്ചാല് മതിയാകുമെന്നും ജലവിഭവവകുപ്പ് മന്ത്രി വ്യകത്മാക്കി.\nറോഡുകള് ടാറിംഗ് പൂര്‍ത്തിയാക്കിയതിനു പിന്നാലെ നിര്‍മ്മാണ പ്രവര്‍ത്തനത്തിനായി കുത്തിപൊളിക്കുന്നത് പതിവായതിനെ തുടര്‍ന്നാണ് മന്ത്രിമാര് വിഷയത്തില് ഇടപെട്ടത്. തുടര്‍ന്നാണ് ഇരു വകുപ്പുകളുടേയും മന്ത്രിമാര് യോഗം ചേര്‍ന്ന് സമിതി രൂപീകരിച്ചതും മാര്‍ഗ നിര്‍ദേശങ്ങള് പുറപ്പെടുവിച്ചതും. ഇരുവകുപ്പുകളും യോജിച്ചു പ്രവര്‍ത്തിക്കുന്നതോടെ പുതിയ റോഡുകള് കുത്തിപ്പൊളിക്കുന്നത് ഒഴിവാകുമെന്നാണ് പ്രതീക്ഷിക്കുന്നതെന്നും മന്ത്രി ഫേസ്ബുക്ക് പോസ്റ്റിൽ പറഞ്ഞു.\nഇത് സംബന്ധിച്ച് മന്ത്രി ഫേസ്ബുക്കിൽ പങ്കുവെച്ച കുറിപ്പ് വായിക്കാം.\nജനുവരിയില് ജല വിഭവ മന്ത്രി റോഷി അഗസ്റ്റിന്റെയും പൊതുമരാമത്ത് മന്ത്രി മുഹമ്മദ് റിയാസിന്റെയും നേതൃത്വത്തില് ചേര്‍ന്ന മന്ത്രിതല യോഗത്തിന്റെ തുടര്‍ച്ചയായാണ് പുതിയ തീരുമാനങ്ങള്. പുതിയ റോഡുകള് കുത്തിപ്പൊളിക്കുന്നത് ഒഴിവാക്കാനും പൈപ്പ് ഇടല് ജോലി അനിശ്ചിതമായി നീളുന്നത് ഒഴിവാക്കാനും ഇരുവകുപ്പുകളും ചേര്‍ന്നുള്ള പ്രവര്‍ത്തനം അനിവാര്യമാണെന്ന് മന്ത്രിമാര് നിര്‍ദേശിച്ചതിന്റെ പശ്ചാത്തലത്തിലാണ് പുതിയ തീരുമാനം. ഇരുവകുപ്പുകളും ഉദ്യോഗസ്ഥരെയും ഉള്‍പ്പെടുത്തി രൂപീകരിച്ച നിരീക്ഷണ സമിതിയാണ് പുതിയ നിര്‍ദേശങ്ങള് മുന്നോട്ടു വച്ചത്.\nപുതിയതായി ടാറ് ചെയ്തു പണി പൂര്‍ത്തീകരിച്ച റോഡുകള് ഒരു വര്‍ഷത്തിനു ശേഷം മാത്രമേ വെട്ടിപ്പൊളിച്ച് പൈപ്പിടാന് അനുവദിക്കാവൂ എന്നാണ് നിര്‍ദേശം. ചോര്‍ച്ചയെ തുടര്‍ന്നുള്ള അടിയന്തരമായ അറ്റകുറ്റപ്പണികള്, വലിയ പദ്ധതികള്, ഉയര്‍ന്ന മുന്‍ഗണനയുള്ള പദ്ധതികള് എന്നിവയ്ക്കു മാത്രം ഇളവ് നല്‍കിയാല് മതിയെന്നും പറയുന്നു. റോഡുകളില് നടക്കാന് പോകുന്ന ജോലിയുടെ കലണ്ടര് കെ ഡബ്ല്യു എയും പി ഡബ്യു ഡിയും റോ പോര്‍ട്ടലില് ഉള്‍പ്പെടുത്തുകയും കൃത്യമായി അപ്‌ഡേറ്റ് ചെയ്യുകയും ചെയ്യും. അത്യാവശ്യമായി ചോര്‍ച്ച പരിഹരിക്കുന്നതിനായുള്ള അനുവാദത്തിനും ഇതേ പോര്‍ട്ടലിലൂടെ തന്നെ വാട്ടര് അതോറിറ്റി അപേക്ഷിച്ചാല് മതിയാകും. അറ്റക്കുറ്റപ്പണി ഉത്തരവാദിത്വ കാലാവധി കഴിഞ്ഞ റോഡുകളിലെ ചോര്‍ച്ച അടയ്ക്കുന്നതിന് മുന്‍കൂറായി തുക കെട്ടിവയ്‌ക്കേണ്ട ആവശ്യവുമില്ല. പൊതുമരാമത്ത് വകുപ്പിനെ വിവരം ധരിപ്പിച്ച ശേഷം അറ്റകുറ്റപ്പണി തുടങ്ങാം. അടിയന്തര ജോലികള്‍ക്കായി അനുമതി നല്‍കാന് റോ പോര്‍ട്ടലില് പ്രത്യേക സംവിധാനം ഒരുക്കും.\nപുതിയ പൈപ്പ് കണക്ഷനായി റോഡ് കുഴിക്കുന്നത് മുതല് മുന് നിലവാരത്തില് പുനര് നിര്‍മിക്കുന്നത് വരെയുള്ള ഉത്തരവാദിത്വം ജല അതോറിറ്റിക്ക് ആയിരിക്കും. കുഴിക്കുന്നതിന് മുന്‍പുള്ള അതേ നിലവാരത്തില് പുനര് നിര്‍മിക്കുന്നു എന്ന് ഉറപ്പു വരുത്തേണ്ട ചുമതലയും ജലഅതോറിറ്റിക്കാണ്. ചോര്‍ച്ചയ്ക്കും അറ്റകുറ്റപ്പണിക്കായും കുഴിക്കേണ്ട റോഡും പുനര്‍നിര്‍മിക്കേണ്ടത് ഇനി മുതല് വാട്ടര് അതോറിറ്റി തന്നെയാകും. അറ്റകുറ്റപ്പണികള് കൃത്യമായ മാനദണ്ഡങ്ങള് പാലിച്ചുള്ളതാണെന്ന് ഉറപ്പു വരുത്താനുള്ള ചുമതല പൊതുമരാമത്ത് എഞ്ചിനിയര്‍മാര്‍ക്കാണ്. ഇരുവകുപ്പുകളിലെയും എക്‌സിക്യൂട്ടീവ് എഞ്ചിനീയര് തലത്തില് സംയുക്ത പരിശോധന നടത്തുന്നതിനും നിര്‍ദേശമുണ്ട്. ഡിഫക്ട് ലയബിലിറ്റി പീരിയഡിലുള്ള (ഡി എല് പി) റോഡുകള് കുഴിക്കും മുന്‍പ് പുനര് നിര്‍മാണത്തിനുള്ള തുകയുടെ 10 ശതമാനം പൊതുമരാമത്ത് വകുപ്പിന് കെഡബ്ല്യുഎ കെട്ടിവയ്ക്കണമെന്നും നിര്‍ദേശമുണ്ട്. പൈപ്പ് ഇടുന്നതിന് കുഴിക്കുന്ന റോഡുകള് നിശ്ചിത കാലയളവിനുള്ളില് ജോലി പൂര്‍ത്തിയാക്കണമെന്നും നിര്‍ദേശത്തില് പറയുന്നു. അനുമതി പത്രത്തില് ഇതു കൃത്യമായി രേഖപ്പെടുത്തും. വൈകിയാല് ഡെപ്പോസിറ്റ് തുകയില് ആനുപാതികമായ തുക ഈടാക്കാനും നിര്‍ദേശമുണ്ട്. വാട്ടര് അതോറിറ്റി ചെയ്ത ജോലികളുടെ വിശദമായ ബോര്‍ഡും സ്ഥാപിക്കണമെന്നും നിര്‍ദേശമുണ്ട്.\nStory Highlights: road-will-not-be-destroyed-to-pipe-after-tarring-minister-roshi-augustine\nRead more on: pamuhammad riyas | roshy augustine\nകൂളിമാട് പാലം തകർച്ച; ഉദ്യോഗസ്ഥ മേൽനോട്ടം ഉണ്ടായില്ല; വിശദീകരണം തേടുമെന്ന് പൊതുമരാമത്ത് മന്ത്രി Kerala News


Foodies Health Latest News\nലോകത്ത് ഏറ്റവും കൂടുതൽ ഉപയോഗിക്കുന്ന പാനിയങ്ങളിൽ ഒന്നാണ് ചായയും കാപ്പിയും. ലോക ജനതയെ കാപ്പി കുടിയന്മാരും ചായ കുടിയന്മാരുമായി വരെ തരം തിരിക്കാം. (ഇതിലൊന്നും പെടാത്ത മൂന്നാമതൊരു വിഭാഗവും ഉണ്ടെന്ന കാര്യം മറന്നിട്ടില്ല). അതുകൊണ്ട് തന്നെ ചായ ആണോ കാപ്പിയാണോ മികച്ചതെന്ന തരത്തിൽ തർക്കങ്ങളും പതിവാണ്. പലപ്പോഴും ഈ തർക്കങ്ങളിൽ വിജയിക്കുന്നത് ‘കാപ്പി’ ടീം തന്നെയായിരിക്കും. ഉണർവേകാൻ കാപ്പിയിൽ അടങ്ങിയിരിക്കുന്ന കഫീനിന്റെ കൂട്ടുപിടിച്ചാണ് ഈ സംവാദങ്ങളിലെല്ലാം കാപ്പി ടീം വിജയിക്കുന്നത്. എന്നാൽ പ്രിയ ചായ പ്രേമികളെ നിങ്ങൾക്ക് ആശ്വാസമായിരിക്കുകയാണ് പുതിയ പഠന റിപ്പോർട്ട്. കാപ്പി പ്രേമികളേക്കാൾ മിടുക്കർ ചായ പ്രേമികളെന്ന് തെളിയിച്ചിരിക്കുകയാണ് സിംഗപൂരിലെ യോംഗ് ലൂ ലിൻ സർവകലാശാല നടത്തിയ പഠനം.\nസിംഗപൂരിലെ നാഷണൽ യൂണിവേഴ്‌സിറ്റിയിലെ യോംഗ് ലൂ ലിൻ സ്‌കൂൾ ഓഫ് മെഡിസിൻ ആണ് പഠനത്തിന് പിന്നിൽ. ദിവസവും ചായ കുടിക്കുന്നത് തലച്ചോറിന്റെ പ്രവർത്തനത്തിന് നല്ലതാണെന്നാണ് പഠനം. വാർധക്യത്തിൽ തലച്ചോറിനുണ്ടാകുന്ന പ്രവർത്തന കുറവിനെ മറിടകടക്കാൻ ചായ കുടി സഹായിക്കുമെന്ന് യോംഗ് ലൂ ലിൻ സ്‌കൂളിലെ സൈക്കോളജി വിഭാഗം അസിസ്റ്റന്റ് പ്രൊഫസർ ഫെംഗ് ലീ പറയുന്നു.\nമുമ്പും ചായയുടെ ഗുണകണങ്ങൾ ചൂണ്ടിക്കാട്ടി പഠനങ്ങൾ നടന്നിട്ടുണ്ട്. ചായ കുടിക്കുന്നത് ആരോഗ്യത്തിന് നല്ലതാണെന്നും, ഹൃദയാരോഗ്യത്തിന് നല്ലതാണെന്നും പഠനങ്ങൾ പറയുന്നു. ഇതിന് പുറമെ മൂഡ് നന്നാക്കാനും ചായ ഉത്തമമാണ്.\n60 വയസിൽ കൂടുതൽ പ്രായമുള്ള 36 പേരിലാണ് സംഘം പഠനം നടത്തിയത്. അവരുടെ ജീവിത രീതി, ആരോഗ്യം, എന്നിവയം കുറിച്ച് വിവരങ്ങൾ ശേഖരിച്ചും, ഇവരെ ന്യൂറോ സൈക്കോളജിക്കൽ ടെസ്റ്റുകൾക്ക് വിധേയമാക്കിയും, എംആർഐ എടുത്തുമൊക്കെയാണ് പഠനം നടത്തിയത്. 2015 മുതൽ 2018 വരെയായിരുന്നു പഠന കാലയളവ്.\nRead Also : വയർ കുറയ്ക്കാൻ ‘മഞ്ഞൾ ചായ’\n25 വർഷത്തിലധികമായി ഗ്രീൻ ടീ, ഊലോംഗ് ടീ, ബ്ലാക്ക് ടീ എന്നിവയിലേതെങ്കിലും ഉപയോഗിക്കുന്നവരുടെ തലച്ചോറിന്റെ പ്രവർത്തനം മെച്ചപ്പെട്ട രീതിയിലാണെന്ന് പഠനം കണ്ടെത്തി. മുമ്പ് ഡിമൻഷ്യ ഉണ്ടാകുന്നത് ഒരു പരിധി വരെ തടയാൻ ചായയ്ക്കാകുമെന്നും പഠനങ്ങൾ ഉണ്ടായിരുന്നു.\nRead more on: coffee | tea\nസോഷ്യൽ മീഡിയയിൽ വൈറലായി ഒരു ‘ചായയടി’\nജോലി ചായ വില്‍പ്പന; മാസ വരുമാനം 12ലക്ഷം രൂപ!!


സുരേന്ദ്രന് ആറ്റിങ്ങലിലേക്ക്, കൃഷ്ണദാസ്, ശോഭാ സുരേന്ദ്രന്, എംടി രമേശ് എന്നിവര്‍ക്ക് സീറ്റില്ല - themediasyndicate\nന്യൂഡൽഹി: തിരുവനന്തപുരം, പത്തനംതിട്ട, തൃശൂര് സീറ്റുകള്‍ക്കായി പിടിമുറുക്കിയബിജെപി സംസ്ഥാന ജനറല്‍സെക്രട്ടറി കെ.സുരേന്ദ്രന് ആറ്റിങ്ങല് മണ്ഡലത്തിലേക്ക്. തുഷാര് വെള്ളാപ്പള്ളി തൃശൂരിലും ടോം വടക്കന് എറണാകുളത്തും മത്സരിക്കുന്ന തരത്തില് കേരളത്തിലെ ലോക്‌സഭാ തിരഞ്ഞെടുപ്പിനുള്ള സ്ഥാനാര്‍ഥിപ്പട്ടികയില് നിര്‍ണായക മാറ്റങ്ങളാണ് ബിജെപി വരുത്തിയിരിക്കുന്നത്. പി.കെ.കൃഷ്ണദാസ്, ശോഭ സുരേന്ദ്രന്, എം.ടി.രമേശ് എന്നിവര്‍ക്ക് നിലവിലെ സാഹചര്യത്തില് സീറ്റുണ്ടാകില്ല.\nപത്തനംതിട്ടയില് പി.എസ്.ശ്രീധരന് പിള്ള ഏറെക്കുറെ ഉറപ്പിക്കുകയും തൃശൂരിനായി ബിഡിജെഎസ് ശക്തമായി പിടിമുറുക്കുകയും ചെയ്തതോടെയാണു സുരേന്ദ്രന് എവിടെ മല്‍സരിക്കണമെന്ന പ്രതിസന്ധി ഉടലെടുത്തത്. സുരേന്ദ്രനും എം.ടി.രമേശും അല്‍ഫോൻസ് കണ്ണന്താനവും പത്തനംതിട്ടയില് മല്‍സരിക്കാന് താല്‍പര്യപ്പെട്ടിരുന്നു. കെ.സുരേന്ദ്രനും കണ്ണന്താനത്തിനും പത്തനംതിട്ട നല്‍കില്ലെന്നു സൂചന. സുരേന്ദ്രന് ആറ്റിങ്ങലിലും കണ്ണന്താനം കൊല്ലത്തും മല്‍സരിച്ചേക്കും. പത്തനംതിട്ടയോ തൃശൂരോ ഇല്ലെങ്കില് സ്ഥാനാര്‍ഥിയാകാനില്ലെന്നു സുരേന്ദ്രന് വ്യക്തമാക്കിയിരുന്നു. കേന്ദ്ര നേതൃത്വത്തിന്‍റെയും ആര്‍എസ്എസിന്‍റെയും നിലപാട് ഇക്കാര്യത്തില് നിര്‍ണായകമാകും. തുഷാര് വെള്ളാപ്പള്ളിക്കു തൃശൂരും ടോം വടക്കന് എറണാകുളത്തും സാധ്യത.\nകോഴിക്കോട് ഇല്ലെങ്കില് മല്‍സരിക്കാനില്ലെന്നാണ് എം.ടി.രമേശിന്‍റെ നിലപാട്. ആറ്റിങ്ങലില് മത്സരിക്കുമെന്ന് കരുതിയ കൃഷ്ണദാസും പാലക്കാട് വിട്ടു ആറ്റിങ്ങലില് മത്സരിക്കാന് നിര്‍ബന്ധിക്കപ്പെട്ടപ്പോള് മത്സരിക്കില്ല എന്ന് നിലപാടെടുത്ത ശോഭാ സുരേന്ദ്രനും നിലവിലെ സാഹചര്യത്തില് സീറ്റ് ലഭിക്കില്ല. കെ.എസ്.രാധാകൃഷ്ണന് ആലപ്പുഴയിൽ മല്‍സരിച്ചേക്കും. കോഴിക്കോട് മണ്ഡലം ബിഡിജെഎസിനു വിട്ടുനല്‍കി പകരം എറണാകുളത്തു സ്വന്തം സ്ഥാനാര്‍ഥിയെ നിര്‍ത്താന് ബിജെപി തീരുമാനിച്ചു.ഇതിനിടെ, മല്‍സരിക്കാനുള്ള സാധ്യത ടോം വടക്കന് തള്ളിയില്ല. എറണാകുളത്തു ബിജെപി സ്ഥാനാര്‍ഥിയാകുമെന്ന വാര്‍ത്തകള്‍ക്കിടെ സംസ്ഥാന അധ്യക്ഷന് പി.എസ്.ശ്രീധരന്‍പിള്ളയുമായി അദ്ദേഹം ഡല്‍ഹിയില് കൂടിക്കാഴ്ച നടത്തി.\nTags: എംടി രമേശ്‌കെ.സുരേന്ദ്രന്‍ടോം വടക്കന്‍പികെ കൃഷ്ണദാസ്ബിജെപി സ്ഥാനാര്‍ഥി പട്ടികശോഭാ സുരേന്ദ്രന്


തണ്ണീർമുക്കം - വിക്കിപീഡിയ\nആലപ്പുഴ ജില്ലയിലെ ഒരു ഗ്രാമം\nആലപ്പുഴ ജില്ലയിൽപ്പെട്ട ചേർത്തല താലൂക്കിലെ കഞ്ഞിക്കുഴി ബ്ലോക്കിൽ ഉൾപ്പെടുന്ന ഒരു ഗ്രാമ പഞ്ചായത്താണ് തണ്ണീർമുക്കം. തണ്ണീർമുക്കം വടക്ക്, കൊക്കോതമംഗലം എന്നീ വില്ലേജുകളിലായി വ്യാപിച്ചിരിക്കുന്ന ഈ പഞ്ചായത്തിന് 18.9 ച.കി.മീ. വിസ്തൃതിയുണ്ട്. പഞ്ചായത്ത് ആസ്ഥാനം: തണ്ണീർമുക്കം ജെട്ടി. ഇവിടെ വേമ്പനാട് കായലിനു കുറുകെ നിർമ്മിച്ചിരിക്കുന്ന ബണ്ട് (തണ്ണീർമുക്കംബണ്ട് )പ്രശസ്തമാണ്.\nLocation of തണ്ണീർമുക്കം\nലോകസഭാ മണ്ഡലം ആലപ്പുഴ\nനിയമസഭാ മണ്ഡലം ചേർത്തല\n• ടെലിഫോൺ • +0478\n• വാഹനം • KL-32\nCoordinates: 9°38′24″N 76°21′35″E / 9.64000°N 76.35972°E / 9.64000; 76.35972\n2 സ്ഥലനാമ ചരിത്രം\nവേമ്പനാട്ടുകായൽത്തീരത്ത് സ്ഥിതി ചെയ്യുന്ന കാർഷിക ഗ്രാമമായ തണ്ണീർമുക്കത്തിന്റെ വടക്ക് കിഴക്ക് വശങ്ങളിൽ വേമ്പനാട്ടു കായലും തെക്ക് ഭാഗത്ത് തണ്ണീർമുക്കം തെക്ക് വില്ലേജും കഞ്ഞിക്കുഴിയും പടിഞ്ഞാറ് ദേശീയപാതയും ചേർത്തല മുൻസിപ്പാലിറ്റിയും അതിരുകളായി വർത്തിക്കുന്നു.\nഭൂമിശാസ്ത്രപരമായി വെള്ളത്താൽ ചുറ്റപ്പെട്ട മുനമ്പോ കായലിന്റെ മുഖമോ ആയതിനാലായിരുന്നു ഈ പ്രദേശത്തിന് 'തണ്ണീർമുക്കം' എന്ന പേര് ലഭിച്ചതെന്നു കരുതുന്നു. 'തണ്ണീർമുഖം' വ്യവഹാരഭേദത്തിലൂടെ 'തണ്ണീർമുക്കം' ആയി പരിണമിച്ചിരിക്കാം. തിരുവിതാംകൂറിലെ ശ്രീപത്ഭനാഭ ക്ഷേത്രത്തിൽ മുറജപത്തിനായി വടക്കൻ ദേശങ്ങളിൽ നിന്നും ജലമാർഗ്ഗം സഞ്ചരിച്ചെത്തുന്ന നമ്പൂതിരിമാർ വിശ്രമിക്കുന്നതിനും ശുദ്ധജലം ശേഖരിക്കുന്നതിനുമായി തണ്ണീർമുക്കത്ത് ഇറങ്ങുമായിരുന്നു. അങ്ങനെ ശുദ്ധമായ കുടിവെള്ളം ലഭിക്കുന്ന സ്ഥലം എന്ന അര്ത്ഥത്തിൽ തണ്ണീർമുക്കം എന്ന സ്ഥലപ്പേര് ഉണ്ടായി എന്നും കരുതപ്പെടുന്നുണ്ട്.\nമുമ്പ് കൊച്ചി രാജാവിന്റെ അധീനതയിലായിരുന്ന കരപ്പുറം പ്രദേശത്തിന്റെ ഭാഗമായിരുന്നു തണ്ണീർമുക്കം. 16-ാം ശ.-ത്തിൽ പറങ്കികളുടെ സഹായത്തോടെ കൊച്ചിരാജാവ് കരപ്പുറം ആക്രമിച്ചപ്പോൾ ഗത്യന്തരമില്ലാതെ നാടുവാഴി കൈമൾ കൊച്ചിരാജാവിന്റെ മേൽക്കോയ്മ അംഗീകരിക്കുകയായിരുന്നു. 1640-ൽ പൂർണമായും കൊച്ചിരാജ്യത്തിന്റെ ഭാഗമായെങ്കിലും കരപ്പുറത്തെ 72 മാടമ്പിമാരും സ്വേച്ഛ പോലെ ഭരണം തുടർന്നു. കൊച്ചി രാജാവ്, മാർത്താണ്ഡവർമയ്ക്കെതിരെയുള്ള ചെറുത്തുനില്പിൽ ചെമ്പകശേരി, തെക്കുംകൂർ, വടക്കുംകൂർതുടങ്ങിയ നാട്ടുരാജാക്കന്മാരെ പരോക്ഷമായി സഹായിച്ചുവെന്ന കാരണത്താൽ 1753-ൽ തിരുവിതാംകൂർസൈന്യം രാമയ്യൻ ദളവയുടെ നേതൃത്വത്തിൽ കരപ്പുറം ആക്രമിച്ചു. പുറക്കാട്ടു യുദ്ധം എന്ന പേരിൽ അറിയപ്പെടുന്ന ഈ ആക്രമണത്തിൽ കരപ്പുറം പൂർണമായി പിടിച്ചടക്കി. തുടർന്ന് മാവേലിക്കര വച്ച് ഉണ്ടായ ഉടമ്പടി പ്രകാരം കൊച്ചിരാജാവ് കരപ്പുറം തിരുവിതാംകൂറിനു വിട്ടുകൊടുത്തു.\nതണ്ണീർമുക്കത്തുനിന്നുള്ള ഒരു ദൃശ്യം\nഭൂപ്രകൃതിയിലും ജനജീവിതത്തിലും വേമ്പനാട്ടുകായലിന്റെ നിർണായക സ്വാധീനം അനുഭവപ്പെടുന്ന ഗ്രാമമാണ് തണ്ണീർമുക്കം. പൊതുവേ കരിനിലങ്ങളും വേലിയേറ്റ പ്രദേശങ്ങളും വെള്ളക്കെട്ടും നിറഞ്ഞ ഭൂപ്രകൃതിയാണ് തണ്ണീർമുക്കത്തിന്റേത്. ചെളിയും മണലും കലർന്ന മണ്ണിനാൽ സമ്പന്നമായ ഇവിടെ തെങ്ങുകൃഷി പ്രമുഖസ്ഥാനം നേടിയിരിക്കുന്നു. ചെറിയ തോതിൽ നെല്ല്, പച്ചക്കറി, വാഴ, കശുമാവ് എന്നിവയും കൃഷി ചെയ്യുന്നുണ്ട്. സിലിക്കാമണൽ ധാരാളമായി കാണപ്പെടുന്ന തണ്ണീർമുക്കം കേരളത്തിന്റെ വിഭവഭൂപടത്തിൽ സ്ഥാനം നേടിയിട്ടുണ്ട്.\nവേമ്പനാട്ടുകായലിന്റെ ഏറ്റവും വീതി കുറഞ്ഞ ഭാഗമായതിനാൽ കുട്ടനാടൻ പാടശേഖരങ്ങളെ ഇരിപ്പൂനിലങ്ങളാക്കാനുദ്ദേശിച്ചുള്ള ബണ്ട് തണ്ണീർമുക്കത്താണ് നിർമിച്ചിരിക്കുന്നത്. വേനൽക്കാലത്ത് ഷട്ടറുകൾ താഴ്ത്തുമ്പോൾ കായലിന്റെ വ.ഭാഗത്ത് ഉപ്പുവെള്ളവും തെ.ഭാഗത്ത് ശുദ്ധജലവും വേർതിരിഞ്ഞുനില്ക്കുന്നു. ഈ വേർതിരിവ് പഞ്ചായത്തിന്റെ മിക്ക ഭാഗങ്ങളിലും ദൃശ്യമാണ്. കുടിവെള്ളക്ഷാമം രൂക്ഷമായി അനുഭവപ്പെടുന്ന ഒരു പ്രദേശം കൂടിയാണ് തണ്ണീർമുക്കം. കുളങ്ങളാണ് ഇവിടത്തെ പ്രധാന ശുദ്ധജലസ്രോതസ്സുകൾ.\nകയർ വ്യവസായരംഗത്ത് മുന്നിട്ടുനില്ക്കുന്ന ഒരു പഞ്ചായത്താണ് തണ്ണീർമുക്കം. പ്രധാന വ്യവസായവും കയർ ഉത്പാദനം തന്നെ. ബ്രിട്ടീഷുകാരാണ് ഈ പ്രദേശത്ത് കയർ ഫാക്ടറികൾ ആരംഭിച്ചത്. ഇപ്പോൾ9കയർ വ്യവസായ സഹകരണ സംഘങ്ങൾ ഇവിടെ പ്രവർത്തിക്കുന്നു. പഞ്ചായത്തിൽ നിന്നു ലഭിക്കുന്ന സിലിക്കാസമ്പുഷ്ടമായ ധാതുമണലിന് നിർണായകമായ വ്യാവ സായിക പ്രാധാന്യമുണ്ടെങ്കിലും ഖനനവും ഉപഭോഗവും വേണ്ടത്ര വികസിച്ചിട്ടില്ല. വേമ്പനാട്ടുകായലിൽനിന്നു ലഭിക്കുന്ന വെള്ള കക്കയാണ് വ്യാവസായിക പ്രാധാന്യമുള്ള മറ്റൊരു പ്രകൃതിവിഭവം.4വ്യവസായ സഹകരണ സംഘങ്ങൾ സജീവമായുള്ള പഞ്ചായത്തിൽ ചെരിപ്പ്, കുട, ബുക്ക്, മെഴുകുതിരി, തീപ്പെട്ടി, കാലിത്തീറ്റ തുടങ്ങിയവ നിർമ്മിക്കുന്ന ഏതാനും ചെറുകിട വ്യവസായ യൂണിറ്റുകളും പ്രവർത്തിക്കുന്നുണ്ട്.\nമുമ്പ് ജലഗതാഗത മേഖലയിലെ സുപ്രധാന കേന്ദ്രമായിരുന്നു തണ്ണീർമുക്കം. എറണാകുളം, വൈക്കം, കോട്ടയം, ചങ്ങനാശേരി, ചെങ്ങന്നൂർ, കൊല്ലം എന്നീ പ്രദേശങ്ങളെ പരസ്പരം ബന്ധിപ്പി ക്കുന്ന ജലഗതാഗത ശൃംഖലയുടെ സിരാകേന്ദ്രമായിരുന്ന ഇവിടെ മുമ്പ് ബോട്ടുകൾ, കെട്ടുവള്ളങ്ങൾ, കടത്തുവള്ളങ്ങൾ, സാധനങ്ങൾ കയറ്റിയ കേവുവള്ളങ്ങൾ എന്നിവ നങ്കൂരമിട്ടിരുന്നു. യാത്രക്കാർക്ക് വിശ്രമിക്കാൻ ഒരു സത്രവും തണ്ണീർമുക്കത്ത് നിലനിന്നിരുന്നു.\nമാർത്തോമാശ്ളീഹാ കേരളത്തിൽ സ്ഥാപിച്ച7ക്രൈ സ്തവ ദേവാലയങ്ങളിൽ പ്രധാനപ്പെട്ട കൊക്കോതമംഗലം സെയ്ന്റ് തോമസ് പള്ളി തണ്ണീർമുക്കം ഗ്രാമപ്പഞ്ചായത്തിലാണ് സ്ഥിതിചെയ്യുന്നത്. അന്ന് കൊക്കോതമംഗലത്ത് വേമ്പനാട്ടു കായൽ മാർഗ്ഗം എത്തിച്ചേർന്ന സെയ്ന്റ് തോമസ് ഒരു വർഷക്കാലം ഇവിടെ താമസിച്ച് 1600-ലേറെപ്പേരെ ജ്ഞാനസ്നാനപ്പെടുത്തി എന്നാണ് വിശ്വാസം. 'ലെറ്റർ ഫ്രം മലബാർ ' എന്ന ഗ്രന്ഥത്തിൽ എ.ഡി. 52-ൽ സെയ്ന്റ് തോമസ് കൊക്കോതമംഗലത്ത് പള്ളി സ്ഥാപിച്ചതായി രേഖപ്പെടുത്തിയിട്ടുണ്ട്. തണ്ണീർമുക്കം തിരുരക്തദേവാലയം, കണ്ണങ്കര സെന്റ് സേവ്യേഴ്സ് പള്ളി, ചാലിൽ തിരുഹൃദയപ്പള്ളി, വാരനാട്ടു ഭഗവതി ക്ഷേത്രം, ചാലി നാരായണപുരം ക്ഷേത്രം, കണ്ടൻകുളങ്ങരക്ഷേത്രം, ഇലഞ്ഞാംകുളങ്ങര ക്ഷേത്രം എന്നീ ആരാധനാലയങ്ങളും തണ്ണീർമുക്കത്ത് സ്ഥിതിചെയ്യുന്നു.\nമൂന്ന് ഹൈസ്കൂളുകളും രണ്ട് യു.പി. സ്കൂളുകളും ഏഴ് എൽ.പി. സ്കൂളുകളും ഉൾപ്പെടെ 12 വിദ്യാഭ്യാസ സ്ഥാപനങ്ങൾ പഞ്ചായത്തിലുണ്ട്. ചേർത്തല താലൂക്കിലെ മൂന്ന് കോളജുകൾ ഉന്നതവിദ്യാഭ്യാസ സൗകര്യം പ്രദാനം ചെയ്യുന്നു.\nആശുപത്രികൾ, പോസ്റ്റ് ഓഫീസുകൾ, സഹകരണസംഘങ്ങൾ, ബാങ്കുകൾ, വില്ലേജ് ഓഫീസുകൾ, പഞ്ചായത്ത് ഓഫീസ്, പബ്ലിക് ലൈബ്രറികൾ, തണ്ണീർമുക്കം പ്രോജക്റ്റ് ഓഫീസ് തുടങ്ങിയവ ഇവിടത്തെ പ്രധാന പൊതുസ്ഥാപനങ്ങളാണ്.\n"https://ml.wikipedia.org/w/index.php?title=തണ്ണീർമുക്കം&oldid=3741443" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 27 മേയ് 2022, സമയം: 20:10\nഈ താൾ അവസാനം തിരുത്തപ്പെട്ടത്: 20:10, 27 മേയ് 2022.


മേല്‍നോട്ടസമിതി ഇന്ന് മുല്ലപ്പെരിയാറിൽ പരിശോധന നടത്തും - ഇ വാർത്ത | evartha\nമേല്‍നോട്ടസമിതി ഇന്ന് മുല്ലപ്പെരിയാറിൽ പരിശോധന നടത്തും\nസുപ്രീംകോടതി നിയോഗിച്ച മേല്‍നോട്ടസമിതി ഇന്ന് മുല്ലപ്പെരിയാറിൽ പരിശോധന നടത്തും. ജലനിരപ്പ് 136 അടിക്കു മുകളിലെത്തിയതിനെ തുടര്‍ന്ന് ഈ മാസം മൂന്നാം തീയതിയാണ് മേല്‍നോട്ട സമിതി അവസാനമായി അണക്കെട്ടില് പരിശോധന നടത്തിയത്. ജലനിരപ്പ് 140 അടിക്കു മുകളിലെത്തിയപ്പോള്, മേല്‍നോട്ട സമിതി പരിശോധന നടത്തണമെന്ന് കേരളം പലതവണ ആവശ്യപ്പെട്ടിട്ടും അധ്യക്ഷന് വഴങ്ങിയില്ല.\nകേരളത്തിന്റെ ആവര്‍ത്തിച്ചുള്ള സമ്മര്‍ദ്ദത്തെ തുടര്‍ന്ന് ജലനിരപ്പ് കുറക്കണമെന്ന മേല്‍നോട്ട സമിതി അധ്യക്ഷന്റെ നിര്‍ദ്ദേശം പോലും തമിഴ്‌നാട് അംഗീകരിച്ചില്ല.എന്നിട്ടും തമിഴ്‌നാടിനെതിരെ ചെറുവിരലനക്കാത്ത സമിതി അധ്യക്ഷന്റെ പക്ഷപാതപരമായ നിലപാടുകള്‍ക്കെതിരെ കേരളം കേന്ദ്ര ജലകമ്മീഷന് കത്തയച്ചിരുന്നു. ഈ സാഹചര്യത്തിലാണ് ഇന്നത്തെ യോഗത്തിന് പ്രാധാന്യമേറുന്നത്. പ്രധാന അണക്കെട്ടിലും ബേബി ഡാമിലുമുള്ള ചോര്‍ച്ചകള് ഉയര്‍ത്തുന്ന സുരക്ഷാ പ്രശ്‌നങ്ങളും കേരളം ഉന്നയിക്കും.\nഒപ്പം കേരളത്തില് നിന്നും പരിശോധനക്ക് എത്തുന്ന ഉദ്യോഗസ്ഥരെ തമിഴ്‌നാട് തടയുന്നതും ചര്‍ച്ചാ വിഷയമാകും. ജലനിരപ്പ് 142 അടിയിലെത്തിയതിന് ശേഷം ആദ്യമായാണ് സമിതി പരിശോധനയ്‌ക്കെത്തുന്നത്.\nജലനിരപ്പ് കുറക്കണമെന്ന കേരളത്തിന്റെ ആവര്‍ത്തിച്ചുള്ള ആവശ്യം തള്ളിയതും, സമിതി അധ്യക്ഷന്റെ പക്ഷപാതപരമായ പെരുമാറ്റമുള്‍പ്പെടെയുള്ള വിഷയങ്ങളും കേരളം യോഗത്തില് ഉന്നയിക്കും.\nകേന്ദ്ര ജലക്കമ്മീഷനിലെ ചീഫ് എന്‍ജിനീയര് എല്.എ.വി നാഥന് ചെയര്‍മാനും സംസ്ഥാന അഡീഷണല് ചീഫ് സെക്രട്ടറി വി.ജെ കുര്യനും തമിഴ്‌നാട് പൊതുമരാമത്തു വകുപ്പ് സെക്രട്ടറി എം. സായികുമാറും അംഗങ്ങളായുള്ള സമിതിയാണ് അണക്കെട്ടില് പരിശോധന നടത്തുന്നത്.


Friday6July 2018 1:39 am IST\n(അധ്യായം 17-28 ശ്ലോകം)\nശ്രദ്ധയില്ലാതെ- ലക്ഷ്യബോധമില്ലാതെ, അനുഷ്ഠിക്കപ്പെടുന്ന വൈദികകര്‍മ്മങ്ങളായ ഹോമം, ദാനം, തപസ്സ് മുതലായവ അസത്-സത് അല്ല; നന്മയുള്ള കര്‍മ്മങ്ങളല്ല. ശാസ്ത്രീയ വിധികളെ ഉപേക്ഷിച്ച്, മറ്റുള്ളവര് പറയുന്നതുകേട്ട്, യജ്ഞാദികള് ചെയ്യുമ്പോള്, തെറ്റ് സംഭവിക്കും; ആ പാപത്തിന്റെ പരിഹാരമായിട്ട് 'ഓം തത് സത്' എന്ന നാമത്രയം പ്രയോഗിക്കേണ്ട സമ്പ്രദായമാണ് മുന്‍ശ്ലോകങ്ങളില് നിര്‍ദ്ദേശിച്ചത്.\nസത്- ഭഗവാനാണ് സര്‍വ്വകമ്മങ്ങളുടെയും ലക്ഷ്യം- പ്രാപ്തിസ്ഥാനം. ഈ ബോധത്തെയാണ് ശ്രദ്ധ എന്ന പദം വ്യക്തമാക്കുന്നത്. ഈ ശ്രദ്ധയുള്ളവനു മാത്രമേ വൈദികവും ലൗകികവും അധ്യാത്മികവുമായ കര്‍മ്മങ്ങള് അനുഷ്ഠിക്കാനുള്ള പൂര്‍ണയോഗ്യതയുള്ളൂ.\nതദേവ വീര്യവത്തരം ഭഗതി''\n(= ഏതു കര്‍മ്മത്തെപ്പറ്റിയും അറിവ് നേടി ചെയ്താല് മാത്രമേ, ശ്രദ്ധയോടെ ചെയ്താല് മാത്രമേ ആ കര്‍മ്മത്തിന് പ്രഭാവം ഉണ്ടാവുകയുള്ളൂ.)\nശ്രദ്ധ രണ്ട് വിധത്തിലുള്ള അര്‍ഥം ഉള്‍ക്കൊള്ളുന്നു. വേദത്തില് ശ്രദ്ധ എന്ന പദത്തിന് ഭഗവദ്ഭക്തിയുടെ രൂപത്തിലുള്ള ശ്രദ്ധ; സ്മൃതികളില് ശ്രദ്ധ എന്ന പദത്തിന് ആസ്തിക്യബുദ്ധിയോടെയുള്ള ശ്രദ്ധ- ഇങ്ങനെയാണ് രണ്ട് വിധം. ആസ്തിക്യബുദ്ധിയോടു കൂടാതെ ചെയ്യുന്ന കര്‍മം നിരര്‍ഥകമാണ്. മരണാനന്തരം ദിവ്യലോകപ്രാപ്തിക്ക് സഹായകമാവില്ല- ''ന ച തത് പ്രേത്യ'' എന്ന ശ്ലോകഭാഗം ഈ വസ്തുത വിവരിക്കുന്നു.\nഈ ലോകത്തില് ജീവിച്ചിരിക്കുമ്പോള് യശസ്സോ സുഖമോ ലഭിക്കുകയില്ല. സജ്ജനങ്ങള് നിന്ദിക്കുകതന്നെ ചെയ്യും- ഈ വസ്തുതയാണ്- 'നോ ഇഹ' എന്ന ശ്ലോകഭാഗംകൊണ്ട് വിവരിച്ചത്.\nശ്രീകൃഷ്ണ ഭഗവാനില് ഭക്തിയോടെയും ശ്രദ്ധയോടെയും ഭഗവാന് ആരാധനയായും ചെയ്യുന്ന കര്‍മ്മങ്ങള്- ശ്രുതികളിലും സ്മൃതികളിലും നിര്‍ദ്ദേശിക്കപ്പെട്ടവ ഈ ലോകത്തിലും പരലോകത്തിലും നമ്മെ എത്തിക്കും; ഭഗവല്ലോകത്തിലും നമ്മെ എത്തിക്കും.\nപതിനേഴാം അധ്യായം കഴിഞ്ഞു.


പൊതുജനങ്ങള്‍ക്കും ആയുധ പരിശീലനം നല്‍കാന് കേരളാ പൊലീസ്, 5,000 രൂപ ഫീസ് » Newsthen\nപൊതുജനങ്ങള്‍ക്കും ആയുധ പരിശീലനം നല്‍കാന് കേരളാ പൊലീസ്, 5,000 രൂപ ഫീസ്\nപൊതുജനങ്ങള്‍ക്കും ആയുധ പരിശീലനം നല്‍കാന് കേരളാ പൊലീസ്. തോക്ക് ഉപയോഗിക്കാന് പരിശീലനം നല്‍കാനാണ് തീരുമാനം. ക്യാമ്പുകളില് ഇതിന് സൗകര്യമൊരുക്കും. തോക്ക് പരിശീലനത്തിന് 5,000 രൂപ ഫീസ് ഈടാക്കാനും തീരുമാനിച്ചു. ഇത് സംബന്ധിച്ച് ഉത്തരവ് ഇറക്കി.\nആയുധ പരിശീലനത്തിനായി പൊലീസ് വകുപ്പ് സിലബസ് തയ്യാറാക്കിയിട്ടുണ്ട്. ലൈസന്‍സ് ഉള്ളവര്‍ക്ക് തോക്ക് കൃത്യമായി ഉപയോഗിക്കാന് അറിയില്ലെന്ന വിലയിരുത്തലിലാണ് നടപടി. ലൈസന്‍സുള്ളവര്‍ക്കാണ് തോക്ക് പരിശീലനം നല്‍കുക. പൊലീസിന്റെ എ ആര് ക്യാമ്പുകളിലാണ് പരിശീലനം നടക്കുക. ലൈസന്‍സുള്ളവര്‍ക്ക് തോക്ക് പരിശീലനം നല്‍കണമെന്ന് ഹൈക്കോടതിയുടെ നിര്‍ദ്ദേശമുണ്ടായിരുന്നു. ഈ നിര്‍ദ്ദേശത്തിന്റെ കൂടി അടിസ്ഥാനത്തിലാണ് ഡിജിപി അനില് കാന്ത് ഉത്തരവിറക്കിയിരിക്കുന്നത്.\nതോക്ക് ലൈസന്‍സുള്ള സ്വകാര്യ വ്യക്തി ഹൈക്കോടതിയെ സമീപിച്ചതിന് പിന്നാലെയാണ് പൊലീസിന്റെ നടപടി. ലൈസന്‍സുണ്ടായിട്ടും തോക്ക് ഉപയോഗിക്കാന് അറിയില്ലെന്നും പരിശീലനം ലഭിക്കുന്നില്ലെന്നും ചൂണ്ടിക്കാണിച്ചായിരുന്നു ഹര്‍ജി. ഇതിന്റെ അടിസ്ഥാനത്തില് കൂടിയാണ് പരിശീലനം നല്‍കാനുള്ള നീക്കം.\n500 ചതുരശ്ര അടി വീടുകൾക്ക് കെട്ടിട നികുതി: സംസ്ഥാനം ജനങ്ങളെ കൊള്ളയടിക്കുന്നു: കെ.സുരേന്ദ്രൻ\nനയന്‍താര- വിഘ്‌നേഷ് വിവാഹം നെറ്റ് ഫ്‌ളിക്‌സില്; സംവിധാനം ഗൗതം മേനോനെന്നും റിപ്പോര്‍ട്ട്?


പന്തളത്തെ ശല്യക്കാരൻ പരുന്ത് ഒടുവിൽ കെണിയിൽ | an eagle disturbing panthalam natives| eagle got trapped\nകൂട്ടിലാക്കിയ പരുന്തുമായി വനംവകുപ്പും നാട്ടുകാരും\nപന്തളം : പന്തളം മങ്ങാരം എം.എസ്.എം. നിവാസികൾക്ക് തലവേദനയായ പരുന്ത് ഒടുവിൽ വലയിൽ. പരുന്തിന്റെ ആക്രമണത്തിൽനിന്ന് രക്ഷപ്പെടാൻ മുഖം മറച്ചായിരുന്നു നാട്ടുകാർ പുറത്തിറങ്ങാറ്. മുറ്റത്തിറങ്ങിയാൽ തലയിലോ മുഖത്തോ കൊത്തുകയോ മാന്തുകയോ ചെയ്യും. കോഴികളെയും പൂച്ചയെയും കണ്ടാൽ വിടില്ല. എത്ര ദൂരെയായാലും പറന്നെത്തി റാഞ്ചിക്കൊണ്ടുപോകും. സഹിക്കവയ്യാതായപ്പോൾ ഒടുവിൽ നാട്ടുകാർതന്നെ കുടുക്കി.\nരണ്ടുവർഷമായി മന്നം ആയുർവേദ മെഡിക്കൽ കോളേജിനുസമീപം ചുറ്റിപ്പറന്നിരുന്ന പരുന്ത് വില്ലനായി രംഗത്തെത്തിയിട്ട് ഒരുവർഷത്തോളമായി.\nനെടുങ്ങോട്ട് വീട്ടിൽ പൊന്നച്ചൻ, തോമസ്, രാജൻ എന്നിവരുടെ വീട്ടിലായിരുന്നു പരുന്തിന്റെ വിളയാട്ടം. പലർക്കും തലയിലും മുഖത്തും മുറിവുപറ്റി.\nസഹിക്കവയ്യാതായപ്പോൾ പന്തളം ജനമൈത്രി പോലീസിന്റെ സഹായത്തോടെ വനംവകുപ്പിൽ വിവരമറിയിക്കുകയായിരുന്നു. പരുന്തിനെ പിടിക്കാൻ സംവിധാനമില്ലാത്തതിനാൽ പിടിച്ചുതന്നാൽ കൊണ്ടുപോയിക്കൊള്ളാമെന്ന് വനംവകുപ്പുദ്യോഗസ്ഥർ അറിയിച്ചു. നാട്ടുകാർതന്നെ കുടുക്കാനുള്ള കെണിയൊരുക്കി.\nപൂച്ചയെ കാണിച്ച് പരുന്തിനെ വരുത്തിയെങ്കിലും മൂന്നാമത്തെ ദിവസമാണ് വലയിൽ വീഴ്‌ത്താനായത്. വനംവകുപ്പ് കൊണ്ടുവന്ന കൂട്ടിലാക്കിയ വില്ലനെ വനത്തിൽ തുറന്നുവിടാനായി റാന്നിയിലേക്ക് കൊണ്ടുപോയി.


അരൂരില് യുഡിഎഫും എല്‍ഡിഎഫും ഫോട്ടോഫിനിഷ്; മേൽക്കൈ എൽഡിഎഫിന് - Express Kerala\nഅരൂരില് യുഡിഎഫും എല്‍ഡിഎഫും ഫോട്ടോഫിനിഷ്; മേൽക്കൈ എൽഡിഎഫിന്\nPolitics October 21, 2019 | Published by : Express Kerala Network\nതിരുവനന്തപുരം : ഉപതിരഞ്ഞെടുപ്പില് അരൂരില് യുഡിഎഫും എല്‍ഡിഎഫും ഒപ്പത്തിനൊപ്പമെന്ന് മനോരമ കാര്‍വി ഇന്‍സൈറ്റ്സ് എക്സിറ്റ് പോള് ഫലം.\nഎല്‍ഡിഎഫ് സ്ഥാനാര്‍ഥി 44% വോട്ടുകളും യുഡിഎഫ് 43 % ഉം ബിജെപി 12 % വോട്ടുകളും നേടുമെന്നാണ് എക്സിറ്റ് പോള് ഫലം.\nയുഡിഎഫ് നില മെച്ചപ്പെടുത്തി, 2016ല് 28.54% മാത്രം, കൂടുന്നത് 14.46% വോട്ടുകള്. എല്‍ഡിഎഫ് 2016ല് 52.34% വോട്ടാണ് നേടിയത്. 8.34% കുറയുമെന്നാണ് പ്രവചനം. ബിജെപിക്ക് കുറയുക 6.14% വോട്ടും. വന് ഭൂരിപക്ഷത്തിന് എല്‍ഡിഎഫ് വിജയിച്ചിരുന്ന മണ്ഡലമാണ് അരൂര്.\nമനു സി. പുളിക്കല് ആണ് എല്‍ഡിഎഫ് സ്ഥാനാര്‍ഥി. സിപിഎം ജില്ലാ സെക്രട്ടേറിയറ്റ് അംഗം, ഡിവൈഎഫ്‌ഐ സംസ്ഥാന വൈസ് പ്രസിഡന്റ്, സംസ്ഥാന യുവജനക്ഷേമ ബോര്‍ഡ് അംഗം എന്നീ നിലകളില് പ്രവര്‍ത്തിച്ചിട്ടുണ്ട്. നിയമസഭയിലേക്ക് ആദ്യ മത്സരമാണ്.\nഷാനിമോള് ഉസ്മാന് ആണ് യുഡിഎഫ് സ്ഥാനാര്‍ഥി. കേരളത്തില്‍നിന്ന് എഐസിസി സെക്രട്ടറി ആയ ആദ്യ വനിത, മഹിള കോണ്‍ഗ്രസ് മുന് സംസ്ഥാന അധ്യക്ഷ എന്നീ നിലകളില് പ്രവര്‍ത്തിച്ചിട്ടുണ്ട്. നിയമസഭയിലേക്കുള്ള മൂന്നാം മത്സരമാണ്. ഇക്കുറി ലോക്‌സഭയിലേക്കും മത്സരിച്ചിരുന്നു.\nകെ.പി. പ്രകാശ്ബാബു ആണ് ഇവിടെ എന്‍ഡിഎ സ്ഥാനാര്‍ഥി. യുവമോര്‍ച്ച സംസ്ഥാന പ്രസിഡന്റ്ാണ് അദ്ദേഹം. നിയമസഭയിലേക്ക് മൂന്നാം മത്സരമാണ്. ഇക്കുറി ലോക്‌സഭാ തിരഞ്ഞെടുപ്പില് കോഴിക്കോട്ടു നിന്ന് മത്സരിച്ചിരുന്നു.\nVIDEO- മണ്ണ് മറന്ന രമ്യയും മണ്ണിൽ പൊന്ന് വിളയിക്കുന്ന രാധാകൃഷണനും !


ആദിമ ഭൂമിയിലൂടെ - ഒഡീഷ (ഒന്നാം ഭാഗം) - മലയാളനാട് വെബ്ബ് ജേർണൽ|Malayalanatu Web Journal\nപൂമുഖം TRAVEL ആദിമ ഭൂമിയിലൂടെ – ഒഡീഷ (ഒന്നാം ഭാഗം)\nആദിമ ഭൂമിയിലൂടെ – ഒഡീഷ (ഒന്നാം ഭാഗം)\nചന്ദ്രൻ പുതിയോട്ടിൽ Published: January 10, 2020 അവസാനം അപ്ഡേറ്റ് ചെയ്തത്. 12 months ago\nഒഡിഷയുടെ ചരിത്രം പലവഴികള് നടന്നുമറഞ്ഞതാണ്. രാമായണത്തിലും മഹാഭാരതത്തിലും ഒഡിഷയുടെ പല ഭാഗങ്ങളെയും പ്രകീര്‍ത്തിക്കുന്നു. പ്രത്യേകിച്ചും ഛത്തീസ്ഗഡിനും ആന്ധ്രയ്ക്കും ഇടയ്ക്ക് കിടക്കുന്ന സ്ഥലം. മഹാഭാരതത്തിലും രാമായണത്തിലും ഇടയ്ക്കൊക്കെ സൂചിപ്പിക്കുന്നുണ്ടെന്നല്ലാതെ ഒഡിഷയുടെ പ്രാചീന ചരിത്രം നമുക്ക് വെളിവാകുന്നത് ഖാരവെല രാജാവിന്‍റെയും അശോകന്‍റെ കലിംഗയുദ്ധകാലത്തുമാണ്. 261 BC യില് മൌര്യസാമ്രാജ്യത്തിലെ അശോകചക്രവര്‍ത്തി ദയ നദിക്കരയില് (ഇന്നത്തെ ഭുബനേശ്വറിനടുത്ത്) നടത്തിയ കലിംഗ യുദ്ധമാണല്ലോ അഹിംസയും ബുദ്ധനും ഇന്ത്യകടന്നു പുറംനാടുകളിലേക്ക് സത്യം അന്വേഷിച്ചിറങ്ങിയത്.\nയാത്രകള് നിറംമങ്ങാത്ത ബാല്യത്തെപ്പോലെയാണ്. തിരിച്ചു വീണ്ടും വരണമെന്ന് തോന്നിപ്പിക്കുന്ന ഇടങ്ങള്. യാത്രകള് ചിലപ്പോള് നമ്മെ പിന്നോട്ട് നടത്തുകയും മുന്നോട്ടു പോവാനുള്ള ഊര്‍ജം തരികയും ചെയ്യും. ഇത്തരത്തിലുള്ള ഇഷ്ടപ്പെട്ട ഒരു സ്ഥലമാണ് എനിക്ക് മല്‍കാന്‍ഗിരി. മണ്ണും മനുഷ്യനും പ്രകൃതിയും അതിന്‍റെതായ ഒരാവാസവ്യവസ്ഥ സൃഷ്ടിക്കപ്പെട്ടയിടം. പ്രകൃതിയും കൃഷിയും ഒന്നായി മാറുന്ന ചക്രവാളം. മാല്‍കാന്‍ഗിരിയെപ്പറ്റി പറയാതെ ഒഡിഷയെപ്പറ്റി പറയാന് സാധിക്കില്ല. മല്‍കാന്‍ഗിരിയിലൂടെ ഒഡിഷയിലേക്ക് യാത്രചെയ്യുന്നതാണതിന്‍റെ സുഖം. പുരാണങ്ങളിലെ ദണ്ടകാരണ്യ മേഖലയും ഇപ്പോഴത്തെ ചുവപ്പന് കോറിഡോറും നിറയുന്ന കഥകള്.\nഏകദേശം ഒരു കോടിയോളം ജനങ്ങള് മരിക്കുകയും അതിലെറെപ്പേര് പിടിക്കപ്പെടുകയോ പരിക്കേല്‍ക്കുകയോ ചെയ്ത ലോകത്തിലെതന്നെ വളരെ ക്രൂരമായ കലിംഗ യുദ്ധത്തിന്‍റെ പാരമ്യത്തിലാണ് വിജയത്തിന്‍റെ ദുഖത്തിലാണ് അശോകന് രക്തത്തില് നിന്ന് സമാധാനത്തിലേക്ക് നടന്നുകയറിയത്.\n1992-ല് കൊരാപ്പുട്ട് ജില്ലയില് നിന്ന് വേര്‍പെടുത്തി പുതുതായി രൂപം കൊണ്ട ജില്ലയാണ് മല്‍കാന്‍ഗിരി. മല്‍കാന്‍ഗിരി എന്ന പേര് ഉല്‍ഭവിക്കുന്നത് മാലികമര്‍ദ്ദന്‍ഗിരി എന്നത് ലോപിച്ചണെന്ന് ചരിത്രം പറയുന്നു. ഫ്രഞ്ച്കാരുടെ പിന്തുണയുണ്ടായിരുന്ന ഗോല്‍കൊണ്ട പട്ടാളത്തലവനായ മാലിക് മൊഹമ്മദ് എന്ന പടയാളിയെ പതിനേഴാം നൂറ്റാണ്ടില് യുദ്ധത്തില് തോല്പ്പിച്ചു കൊലപ്പെടുത്തി എന്നതില് നിന്നാണ് കൃഷ്ണ എന്ന രാജാവിന് ‘മാലിക്കിന്റെ അന്തകന്” എന്നര്‍ത്ഥം വരുന്ന മാലികമര്‍ദ്ദന് കൃഷ്ണ എന്ന പേര് വന്നതെന്ന് ചരിത്രം. ഫ്രെഞ്ച്കാര്‍ക്ക് ശേഷം വന്ന ബ്രിട്ടീഷ്കാരാണ് മല്‍കാന്‍ഗിരി എന്നു പുനര്‍നാമകരണം ചെയ്തത്.\nകുത്തനെയുള്ള മലനിരകളും വഴികളും പച്ചയുടെ തെളിച്ചവും നിശബ്ദതയുടെ ആഴവും. ആന്ധ്രയുടെ വിശാഖപട്ടണം ജില്ലയും ഈസ്റ്റ് ഗോദാവരിയും ഛത്തീസ്ഗഡിലെ ദന്തെവാദയും സുക്‍മയും ഇപ്പുറം കൊരാപ്പുട്ടും അതിര്‍ത്തി പങ്കിടുന്ന ഇവിടം നിരവധി ഔഷധസസ്യങ്ങളും നാടന് അറിവുകളും ഇഴചേര്‍ന്നയിടമാണ്. ഏകദേശം അറുപത്തിരണ്ടോളം ഗോത്രജനതയുടെ സഞ്ചയം. അതില്‍ത്തന്നെ പതിമൂന്നോളം ഗോത്രങ്ങള് അതിപ്രാചീനം. കോയ, ബോണ്ട, പൊറജ, ദിദിയ തുടങ്ങി വിവിധ ഗോത്ര വിഭാഗങ്ങള്. ഏറെ ഇതിഹാസങ്ങള്‍ക്കു സാക്ഷിയായെന്ന് പറയപ്പെടുന്ന സ്ഥലം. ‘മാവോവാദി’ എന്ന് വിളിക്കപ്പെടുന്ന ആദിമജനത ജീവിക്കാന് വേണ്ടി പാടുപെടുന്ന സ്ഥലം.\nതന്‍റെ കാലിന്‍റെ അടിയിലെ ഓരോ തരി മണ്ണും കോര്‍പ്പറേറ്റുകള് കുഴിച്ചിളക്കി കൊണ്ടുപോകുന്നയിടം. 1965 ദണ്ഡകാരണ്യ പദ്ധതിയുടെ ഭാഗമായി ഒട്ടേറെ ബംഗാളി അഭയാര്‍ഥികളെയും 1990 കളില് എല്‍ടി‌ടി‌ഇ അഭയാര്‍ഥികളെയും പാര്‍പ്പിച്ചയിടം. പി സായിനാഥ് എഴുതിയ ‘Everybody LovesaGood Drought’എന്ന പുസ്തകത്തില് ഈ സ്ഥലത്തെ ഗോത്ര ജീവിതങ്ങളെയും ചൂഷണങ്ങളെയും വിശദമായി പ്രതിപാദിച്ചിട്ടുണ്ട്.\nഭുബനെശ്വറില് നിന്ന് ബസ്സില് കയറുമ്പോള് മിക്കവരും കച്ചവടക്കാരായ ഹിന്ദി സംസാരിക്കുന്ന ആള്‍ക്കാര് ആയിരുന്നു. പിന്നെ കുറെ പാവപ്പെട്ട ഒഡിയ. എവിടെയോ പഠിക്കുന്ന ഒരഞ്ചു പേരടങ്ങുന്ന പെണ്‍കുട്ടികളുടെ സംഘവും ഏതോ ആശുപത്രിയില്‍പ്പോയി സുഖമായെന്നു തോന്നുന്നതിന് മുമ്പേ തിരിച്ചു പോരുന്ന മറ്റൊരാദിവാസികുടുംബവും. ഇഷ്ടം പോലെ സാധനങ്ങള് കുത്തിക്കയറ്റിയിരുന്നു കച്ചവടക്കാര്. ഇതെല്ലാം മാല്‍കാന്‍ഗിരിയിലെ ആദിവാസികളെ ചൂടിപ്പിക്കാനും മണ്ണില് നിന്ന് പറിച്ചെറിയാനും ആണ്. ബസ്സ് പുറപ്പെട്ടു. ദൂരം താണ്ടിയുള്ള യാത്ര തുടങ്ങി.\nസൂര്യവെളിച്ചം കണ്ണിലേക്കടിച്ചതോടെയാണുണര്‍ന്നത്. വാച്ച് നോക്കി. സമയം രാവിലെ അഞ്ചു മണി. സൂര്യന് തെളിമയോടെ പ്രകാശിച്ച് മരങ്ങള്‍ക്കും ചില്ലകള്‍ക്കും മലകള്‍ക്കുമിടയിലൂടെ കിനിഞ്ഞിറങ്ങിയിരുന്നു. ഞാന് ബോറയെ നോക്കി. നല്ല ഉറക്കമാണ്. സീറ്റ് നേരെയാക്കി ഞാനിരുന്നു. ബസ് ജെയ്പ്പൂരില് എത്തി. കൊരാപ്പുട്ടും കഴിഞ്ഞ് ജെയ്പ്പൂരില് എത്തുമ്പോള് പലരും ഇറങ്ങിയും കയറിയും മുഖങ്ങള് മാറിയിരുന്നു. ഇതൊരു ഗവണ്മെന്റ് ‘ഹൈടെക്’ ബസ്സാണ്. ഒരുമാതിരി വേഗതയോടെ നാലോ അഞ്ചോ സ്റ്റോപ്പുകള് മാത്രം നിര്‍ത്തുന്ന സര്‍വീസ്. വെറും 470 കിലോമീറ്റര് മാത്രമേ ഉള്ളുവെങ്കിലും പന്ത്രണ്ടും പതിമൂന്നും മണിക്കൂറുകള് എടുക്കും ഭുബനേശ്വറില് നിന്ന് മല്‍കാന്‍ഗിരിയിലെത്താന്.\nലോകത്ത് ഏറ്റവും കൂടുതല് നെല്ലിന് വൈവിധ്യങ്ങള് ഉണ്ടായിരുന്ന സ്ഥലമാണ് ജൈപൂര് ട്രാക്ട് എന്നറിയപ്പെടുന്ന (മധ്യപ്രദേശില് തുടങ്ങി ഒഡീഷ വഴി ബംഗാള് വരെ) ഈ സ്ഥലം. ഇന്നും അവശേഷിക്കുന്ന നെല്ലിന് വൈവിധ്യങ്ങള് സംരക്ഷിക്കാന് അവര് പെടാപ്പാട് പെടുന്നു. ജെയ്പ്പൂര് കഴിഞ്ഞപ്പോള് പാത ചെറുതായി ഇരുണ്ടതായിത്തുടങ്ങി. മാവോവാദികളെ ‘തുരത്താന്’ വേണ്ടി റോഡുകള് വീതി കൂട്ടിത്തുടങ്ങിയിരുന്നു. കഴിഞ്ഞ തവണ വന്നതിനേക്കാള് എത്രയോ മാറ്റങ്ങള്. ഇരുപത്തെട്ടോളം ചെറിയ പാലങ്ങള്. ഇതാണ് പുതുതായി പ്രഖ്യാപിച്ച റാഞ്ചി-വിശാഖപട്ടണം കോറിഡോര്. ഏറ്റവും എളുപ്പത്തില് വിശാഖപട്ടണത്തുനിന്നു റാഞ്ചിയിലേക്ക് എത്താവുന്ന പുതുവഴി. മാവോയിസ്റ്റുകള് ഈ റോഡ് പണിയെ ശക്തമായി എതിര്‍ത്തിരുന്നു.\nചെറിയ ചെറിയ ചായപ്പീടികകളും വൃത്തിയായി മണ്ണ്കൊണ്ട് പണിത ആദിവാസിപ്പുരകളും കൃഷിവാസസ്ഥലങ്ങളും മുറിച്ച് ബസ് നീങ്ങി. രാവിലെ ഏഴു മണിക്ക് ബസ് ഗോവിന്ദപ്പള്ളിയില് ചായകുടിക്കാന് നിര്‍ത്തി. ഡ്രൈവര് എങ്ങോട്ടോ മറഞ്ഞു. ബോറ വെള്ളത്തിന്‍റെ തണുപ്പ് നഷ്ടപ്പെടാതിരിക്കാന് കടലാസ്സില് പൊതിഞ്ഞ വെള്ളക്കുപ്പിയെടുത്ത് കുടിച്ചു പറഞ്ഞു.. ‘ഇനിയും ഒരമ്പതു കിലോമീറ്ററുണ്ട് മല്‍ക്കാന്ഗിരിയിലേക്ക്. ഉദ്ദേശിച്ചതിലും ഒരു മണിക്കൂര് വൈകും.’ എട്ടു മണി എന്നത് ഒന്‍പതു മണിയാകുമെന്നു സാരം. ഞങ്ങളിറങ്ങി ചായ പറഞ്ഞു. ബോറ ഒരു വിത്തൌട്ട് പറഞ്ഞു. അദ്ധേഹത്തെ ‘ജൈവഗ്യാസ്’ വല്ലാതെ അലട്ടുന്നുണ്ടെന്ന് തോന്നി. ചായക്ക് ഒരേ രുചി. ബീഹാറില് നിന്ന് കഴിഞ്ഞയാഴ്ച കുടിച്ച അതെ ചായ.\nബസ്സ് മാതലിയില് എത്തിയപ്പോള് റാപിഡ് ആക്ഷന് ഫോഴ്സിന്‍റെ ശക്തമായ സാന്നിധ്യം. രണ്ടു വര്‍ഷങ്ങള്‍ക്ക് മുന്‍പ് ഈ പോലീസ് സ്റ്റേഷന് ആക്രമിച്ച് ആയുധങ്ങള് തട്ടിയെടുത്തു മാവോയിസ്റ്റുകള് നടന്നു പോയയിടം. ഇപ്പോള് കൂടുതല് സുരക്ഷ. ഉയര്‍ന്ന മുള്‍വേലികളും വാച്ച് ടവറും മണല്‍ചാക്കിന് പ്രതിരോധവും. ഇതേ സ്ഥിതിയാണ് ഇവിടെയുള്ള മിക്ക പോലീസ് സ്റ്റേഷനുകളും. റോഡില് ഇരുവശവും തോക്ക് പിടിച്ച പടയാളികള് ധൃതിയില് നടന്നു കൊണ്ടേയിരിക്കുന്നു. അവരുടെ കണ്ണുകള് ബസ്സിലേക്ക് സസൂക്ഷ്മം പായുന്നുണ്ട്. ആഗ്രഹിക്കുന്നവരെ കിട്ടാന് വേണ്ടിയുള്ള നോട്ടം. എന്‍റെ താടി ഒരു പ്രശ്നമാകുമോ എന്ന് ഒരു വട്ടം ചിന്തിച്ചു. പിന്നീടാണറിഞ്ഞത് ഇരുന്നൂറോളം മാവോയിസ്റ്റ് അനുകൂലികള് ഇന്ന് ഇവിടത്തെ പോലീസ് സ്റ്റേഷനില് കീഴടങ്ങുന്നുണ്ടെന്ന്.\nലക്ഷ്മണ് നായിക് എന്ന പോരാളി\nമാതിലിയിലൂടെ നീങ്ങുമ്പോള് സ്വാതന്ത്ര്യ സമര പോരാളി ആയിരുന്ന ചരിത്രത്തില് ഇടം പിടിച്ച ലക്ഷ്മണ് നായിക്കിന്‍റെ അവഗണിക്കപ്പെട്ട ഒരു പൂര്‍ണകായ പ്രതിമ കണ്ടു. മല്‍കാംഗിരി ദേശീയതലത്തില് വാര്‍ത്തകളില് ബ്രിട്ടീഷ്കാര്‍ക്കെതിരെയുള്ള സമരങ്ങളില് വാര്‍ത്തകളില് നിറയുന്നത് ലക്ഷ്മണ് നായിക് എന്ന ഊര്‍ജസ്വലനായ സ്വാതന്ത്ര്യസമര പോരാളിയുടെ പേരിലാണ്. 1899 ല് ജനിച്ച ഭുമിയ ഗോത്രത്തില്‍പ്പെട്ട ലക്ഷ്മണ് നായിക് ഒട്ടേറെ അഹിംസാ സമരമാര്‍ഗങ്ങളില് ഗോത്രജനതയെ നയിച്ചു. പലരും ചരിത്രത്തില് പഠിക്കാത്തതോ അതല്ലെങ്കില് അത്ര പ്രാധാന്യം കൊടുക്കത്തതോ ആയ പോരാട്ടങ്ങളാണ് മല്‍കാംഗിരിയില് ബ്രിട്ടീഷ് ഭരണത്തിനെതിരെ നടന്നത്.\nഇതൊരുപക്ഷെ കീഴാളപക്ഷത്തുനിന്നുള്ള പോരാട്ടമായത് കാരണം ആരുടേയും ശ്രദ്ധയില്‍പെട്ടില്ലെന്ന് വേണം കരുതാന്. 1942 ല് കോണ്‍ഗ്രസ് പാര്‍ടിയുടെ മാതിലി കമ്മിറ്റി പ്രസിഡന്റ് ആയി തിരഞ്ഞെടുക്കപ്പെട്ട ലക്ഷ്മണ് നായിക് ബ്രിട്ടീഷ് കാരുടെ നികുതിനയങ്ങള്‍ക്കെതിരെ ജനങ്ങളെ സംഘടിപ്പിച്ചു. 1924 ല് ഇദ്ധേഹത്തെ ക്വിറ്റ് ഇന്ത്യാ പ്രസ്ഥാനത്തില് നാമനിര്‍ദേശം ചെയ്തു. ഇദ്ദേഹം മല്‍കാംഗിരിയിലെ ഗാന്ധി എന്നറിയപ്പെട്ടുതുടങ്ങി.\nകൊരാപ്പുട്ട് മേഖലയില് ബ്രിട്ടീഷുകാര്‍ക്കെതിരെ അതിശക്തമായ വികാരം കൊടികുത്തിവാണ നാളുകള്. ക്വിറ്റ് ഇന്ത്യാ സന്ദേശങ്ങള് ജനങ്ങള് നെഞ്ചിലേറ്റിയ ഈയവസരത്തിലാണ് ബോണ്ടഗോത്രം August 21, 1942 ല് ലക്ഷ്മണ് നായിക്കിന്‍റെ നേതൃത്വത്തില് മാതിലി പോലീസ് സ്റ്റേഷന് പിടിച്ചെടുക്കുന്നത്. വിവിധ ഗ്രാമങ്ങളില് നിന്ന് ഗോത്രജനത പോലീസ് സ്റ്റേഷനിലേക്ക് ഇരമ്പിവന്നു. ലക്ഷ്മണ് നായിക് കോണ്‍ഗ്രസിന്‍റെ പതാക പോലീസ് സ്റ്റേഷന് മുകളില് ഉയര്‍ത്താന് ശ്രമിച്ചപ്പോള് മജിസ്ട്രേറ്റ് നിരോധനാജ്ഞ പുറപ്പെടുവിക്കുകയും പിന്നീട് പോരാളികള്‍ക്കെതിരെ വെടിവെപ്പ് നടത്തുകയും ചെയ്തു. നാല്പതോളം പോരാളികള് മാതിലി പോലീസ് സ്റ്റേഷനില് മരിച്ചുവീണു.\nഏകദേശം ഇരുന്നൂറോളം പോലീസ്കാര്‍ക്ക് പരിക്കേറ്റു. പരിക്കേറ്റ ലക്ഷ്മണ് നായിക് രക്ഷപ്പെട്ടെങ്കിലും ഒരു ഫോറെസ്റ്റ് ഗാര്‍ഡിനെ കൊന്നെന്നു കൊലപാതകക്കുറ്റം ചുമത്തി തന്‍റെ മകന് രഘുനാഥ് നായിക്കിനും മറ്റു പലരോടുമോപ്പം അറസ്റ്റ് ചെയ്യപ്പെട്ടു. കൊരാപ്പുട്ട് കോടതിയില് വിചാരണ നേരിട്ട ലക്ഷ്മണ് നായിക്കിനെ തൂക്കിലേറ്റാന് വിധിച്ചു ബെര്‍ഹാംപൂര് ജയിലിലേക്ക് മാറ്റി. 1943 മാര്‍ച്ച് ഇരുപത്തെട്ടിനു രാവിലെ അഞ്ചെ മുപ്പതിന് ലക്ഷ്മണ് നായിക്കിനെ തൂക്കിലേറ്റി ബ്രിട്ടീഷ് ഭരണകൂടം. ഇന്ന് ഈ മാതിലിയിലൂടെ കടന്നുപോവുമ്പോള് അദ്ധേഹത്തിന്‍റെ സ്മാരകം നമ്മെ നോക്കി കൊഞ്ഞനം കുത്തുന്നു. കൊല്ലത്തില് ഒരിക്കല് മാത്രം ഒരു ചടങ്ങായി ഇവിടെ അദ്ധേഹത്തെ ആദരിക്കുന്നു. അത് കഴിഞ്ഞാല് ഈ സ്മാരകം എല്ലാവരും മറന്നു കാടുപിടിച്ചു കിടക്കും ഇദ്ദേഹത്തിന്റെ കുടുംബം ഇപ്പോഴും ഇവിടെ ജീവിച്ചിരിപ്പുണ്ട്.\nബസ്സ് യാത്ര തുടര്‍ന്നു. ഇറങ്ങിയും കേറിയും ജീവിതം മുന്നോട്ട്. സതിഗുഡ ഡാം ബോര്‍ഡ് കണ്ടപ്പോള് എനിക്ക് തോന്നി എത്താറായെന്ന്. മഴയില് തകര്‍ന്ന റോഡും കയറ്റവും ഇറക്കവും. എപ്പോഴോ ഉറക്കത്തിലേക്ക് വഴുതി വീണിരുന്നു. ദൂരെ സൂര്യന്‍റെ ആകാശം. വാച്ച് നോക്കി സമയം അഞ്ചര. ഉണരുന്ന നെല്‍പ്പാടങ്ങള്. പാടങ്ങളില് ഗോത്രജീവിതം സജീവം. വിത്തിറക്കാന് വയല് തയ്യാറാക്കുകയും ഉഴുതുമറിക്കുകയും ചെയ്യുന്നു. എല്ലാം പരമ്പരാഗത രീതിയില്. കാളകള് കൃഷിപ്പാടത്ത് അദ്ധ്വാനിക്കാന് തയ്യാറാകുന്നു. ഇതുവരെ വിശ്രമിച്ച ഇവര്‍ക്കിനി അദ്ധ്വാനത്തിന്‍റെ നാളുകള്. റോഡിലൂടെ നടന്നുകയറുന്ന തനി നാടന് പശുക്കൂട്ടങ്ങള്.\nകുറച്ചു കഴിഞ്ഞ് ബോറ ഫോണെടുത്ത് സഹപ്രവര്‍ത്തകനോട് ഞങ്ങള് അഞ്ചു മിനിട്ടിനുള്ളില് എത്തുമെന്ന് ഒഡിയയില് പറയുന്നത് കേട്ടു. ബസ്സ് പൊടി നിറഞ്ഞ റോഡിലൂടെ വലത്തോട്ട് തിരിഞ്ഞു. ഒരു ചെറിയ ബസ്സ്റ്റാന്റ്. രണ്ടു മൂന്നു ബസ്സുകള് ഒരു മൂലയ്ക്ക് മയങ്ങിക്കിടക്കുന്നു. അതിനിടയ്ക്ക് സഹപ്രവര്‍ത്തകന് ബൈക്കുമായി വന്നിരുന്നു. അദ്ദേഹം എന്‍റെ ബാഗുമെടുത്ത് ഒന്നും പറയാതെ പാഞ്ഞു പോയി. ഞാന് മറ്റൊരു ബൈക്കില് ഇരുന്നു പോയി. മല്യബാന്‍ഡ് ഹോട്ടല്. അവിടെയാണ് മുറി. ബസ്സ്ടാന്റിനു പിന്നില് തന്നെ. ഒന്‍പതരയോടെ പ്രേമാനന്ദ ഹോട്ടലില് വരുമെന്നറിയിച്ചു. ഞാന് കുളിച്ചു റെഡിയായി.\nഒരിക്കല് കാടിന്‍റെ കരുത്തായിരുന്നു മല്‍കാന്‍ഗിരി. ഒഡിഷയുടെ ദക്ഷിണഭാഗത്ത് ഏറ്റവും അറ്റത്ത് ഒരു ചുണ്ടെലിയെപ്പോലെ കിടക്കുന്ന മല്‍കാന്‍ഗിരി മലകളും കാടും ഗോത്രവും ഇന്നും അതിന്‍റെതായ ചില സവിശേഷതകള് നിലനിര്‍ത്തുന്ന വിരളമായ ഒരു സ്ഥലമാണ്. പൂര്‍വഘട്ടത്തിന്‍റെ ഭാഗമായ മല്‍കാന്‍ഗിരി മലയും സമതലവും ഇടകലര്‍ന്ന ഭൂമിയാണ്. ഏകദേശം 1600 മില്ല്യന് വര്‍ഷങ്ങളുടെ പഴക്കം. ആസ്ബസ്ടോസ്, ബോക്സൈറ്റ്, ക്വാര്‍ട്സ്, ചുണ്ണാമ്പ് കല്ല് തുടങ്ങിയ ധാതുസമ്പത്ത്. ഇരുപതു കൊല്ലം ഭൂമിയുടെ വനം അറുപതു ശതമനമായിരുന്നു. ഇന്നിത് 40 ശതമാനത്തില് താഴെയായി ചുരുങ്ങി. സാല, വേങ്ങ, തേക്ക്, മുണ്ടി, റോസ്വുഡ്, പൂവം, മുള, പുളി, മഹുവ, കെണ്ടു (ബീഡിയില) തുടങ്ങിയ ഇനങ്ങള് കാട്ടില് വളരുന്നു.\nഏകദേശം അന്‍പതു ശതമാനം സാക്ഷരത കൈവരിച്ച ജില്ല (2011 census) തൊണ്ണൂറു ശതമാനംപേരും ഗ്രാമീണമേഖലയില് ജീവിക്കുന്നു. ഗോത്രവിഭാഗം ഭൂരിഭാഗവും കാട്ടിലെ വിഭവങ്ങളെ ആശ്രയിച്ചു കഴിയുന്നവരാണ്. കാട്ടിലെ വിഭവങ്ങള് കുറഞ്ഞത് കാരണം ഇവരില് പലരും ആന്ധ്രയിലെ മുളകുപാടത്തു പണിയെടുക്കാന് നിര്‍ബന്ധിതരാവുന്നു. വനത്തിന്‍റെ തീക്ഷ്ണത കലിമേള, മാതിലി തുടങ്ങിയ സ്ഥലങ്ങളിലാണ് കാണാവുന്നത്. സബോരി, സില്ലെരു, പോട്ടെരു, സപ്തധാര, കോളം, മച്കുണ്ട് നദികളെ സമ്പന്നമാക്കുന്നു. ജൂലൈ-സെപ്റ്റംബര് മാസങ്ങളാണ് ഇവിടത്തെ മഴക്കാലം.\nഹൈന്ദവപുരാണങ്ങള് പറയുന്നതിനും ഹിന്ദുക്കള് കാലുകുത്തുന്നതിനും മുന്‍പേ ഇവിടെയൊരു നല്ല ജനജീവിതവും സംസ്കാരവുമുണ്ടായിരുന്നു. ഏകദേശം ദ്രവീഡിയന് ജീവിതത്തോടും ഭാഷയോടും സാമ്യം പുലര്‍ത്തുന്നതോ അല്ലെങ്കില് ദ്രവീഡിയന് തന്നെയോ ആയവ. ഈയൊരു സ്ഥലത്തിന്‍റെ ഹൃദയമാണ് മല്കന്ഗിരി. അത്ഭുതപ്പെടുത്തിയ ചില സ്ഥലങ്ങളില് ഒന്ന്. ഓരോ അടിവെയ്ക്കുമ്പോഴും നമ്മെ പഠിപ്പിക്കുന്നത് പുതിയ അറിവാണ് കാഴ്ചയാണ്.\nയാത്രികൻ. പരിസ്ഥിതിപ്രവർത്തകൻ, എഴുത്തുകാരൻ,\n"മഴക്കാലയാത്രകള്" വടക്കന് ബീഹാറിലൂടെ - ഭാഗം രണ്ട്\nമഴക്കാലയാത്രകൾ : പറയാത്ത ഇടങ്ങൾ (ഒന്നാം ഭാഗം)\nമണ്ണിനെ പ്രണയിച്ച നദികള് – ബീഹാര് (മൂന്നാം ഭാഗം)\nമണ്ണിനെ പ്രണയിച്ച നദികള് – ബീഹാര് (രണ്ടാം ഭാഗം)\nആദിമ ഭൂമിയിലൂടെ – ഒഡീഷ (രണ്ടാം ഭാഗം)\n“മഴക്കാലയാത്രകള്” വടക്കന് ബീഹാറിലൂടെ – ഭാഗം രണ്ട്\nതാജ് മഹലും ജഹനാരയും\nഒരു നോർത്ത് ഇന്ത്യൻ അവധിക്കാലം\nനിഗൂഢതകളുടെ തടാക തീരം തേടി (അവസാനഭാഗം)\nനിഗൂഢതകളുടെ തടാക തീരം തേടി ( ഭാഗം 2)\nനിഗൂഢതകളുടെ തടാക തീരം തേടി (ഭാഗം 1)


4,601.44 കോടി! ലാഭത്തില് വമ്പന് കുതിപ്പുമായി എച്ച്ഡിഎഫ്സി ബാങ്ക് – Media Ink Online\n4,601.44 കോടി! ലാഭത്തില് വമ്പന് കുതിപ്പുമായി എച്ച്ഡിഎഫ്സി ബാങ്ക്\nജൂണില് അവസാനിച്ച പാദത്തില് 4,601.44 കോടി രൂപയുടെ അറ്റാദായമാണ് എച്ച്ഡിഎഫ്സി ബാങ്ക് രേഖപ്പെടുത്തിയത്.\nഎച്ച്ഡിഎഫ്സി ബാങ്കിന്റെ അറ്റാദായത്തില് 18 ശതമാനത്തിന്റെ വമ്പന് വര്‍ദ്ധനവ്. ജൂണില് അവസാനിച്ച പാദത്തില് 4,601.44 കോടി രൂപയുടെ അറ്റാദായമാണ് ബാങ്ക് രേഖപ്പെടുത്തിയത്. കഴിഞ്ഞ സാമ്പത്തിക വര്‍ഷം ഇതേ കാലയളവില് 3893.84 കോടി രൂപയായിരുന്നു അറ്റ ലാഭം.\nജൂണ് 30, 2018ന് അവസാനിച്ച പാദത്തില് ബാങ്കിന്റെ ആകെ വരുമാനം 26,370 കോടി രൂപയാണ്. കഴിഞ്ഞ വര്‍ഷത്തില് ഇതേ ക്വാര്‍ട്ടറിനേക്കാള് 18 ശതമാനം വര്‍ദ്ധനവ് വരുമാനത്തില് രേഖപ്പെടുത്തിയിട്ടുണ്ട്. അറ്റ വരുമാനം 14,631.6 കോടി രൂപ. അറ്റ പലിശ വരുമാനം 15.4 ശതമാനം വര്‍ദ്ധിച്ച് 10,813.6 കോടി രൂപയായി.\nഈ പാദത്തിലെ ആകെ വരുമാനത്തില് 18.8 ശതമാനത്തിന്റെ വര്‍ദ്ധനവാണ് രേഖപ്പെടുത്തിയിരിക്കുന്നത്. അറ്റ പലിശ വരുമാനം 15.4 ശതമാനം ഉയര്‍ന്ന് 10813.60 കോടി രൂപയായി. മുന്‍വര്‍ഷം ഇത് 9370.70 കോടി രൂപയായിരുന്നു.\nRelated Topics:crorehdfc bankIndia\nസാംസങ് വിറ്റത് 20 ലക്ഷത്തിലധികം ഗാലക്സി ജെ8, ജെ6 സ്മാര്‍ട്ട്ഫോണുകള്\nദോഹയിലെ ചൂടിൽ വാടാതെ പ്രദീപിന്റെ പച്ചക്കറി കൃഷി\nറിട്ടയര്‍മെന്റിന് തൊട്ടുമുമ്പ് ബാങ്കിലെ ഓഹരി വിറ്റ് 843 കോടി രൂപ!


ഭ്രാന്താശുപത്രിയിലെ ‘ആൾക്കൂട്ടം’, രണ്ട് ലോട്ടറിയുടെ വിലയായി കിട്ടിയ ‘മരണ സർട്ടിഫിക്കറ്റ്’ | manoramaonline\nഅബ്ബാസ് ടി. പി. July 03, 2021 02:31 PM IST\nആൾക്കൂട്ടം – വ്യത്യസ്തമായൊരു വായനാനുഭവം\nഭ്രാന്താശുപത്രി എന്ന ബോർഡില്ലാത്ത കോഴിക്കോട്ടെ വിജയാ ഹോസ്പിറ്റലിൽ അഡ്മിറ്റായി കിടക്കുമ്പോഴാണ് ഞാൻ ആനന്ദിന്റെ ‘ആൾക്കൂട്ടം’ എന്ന നോവൽ ആദ്യമായി വായിക്കുന്നത്.\nഅതിനു മുമ്പ് അതേ നഗരത്തിൽ ലോട്ടറി വിറ്റ് നടക്കുന്ന കാലത്ത് ബസ്സിൽ വെച്ച് രണ്ട് ലോട്ടറിയുടെ വിലയായി ഏതോ ഒരു മനുഷ്യൻ എനിക്ക് നീട്ടിയത് പുതുമണം മാറാത്ത ഒരു പുസ്തകമാണ്. അത് ആനന്ദിന്റെ ‘മരണ സർട്ടിഫിക്കറ്റ് ’ എന്ന ചെറു നോവലായിരുന്നു. ആ മനുഷ്യൻ മദ്യപിച്ചിരുന്നു. അതിന്റെ നാറ്റവും മദ്യപാനികളോടുള്ള അന്നത്തെ ഭയവും കാരണം ഞാൻ ലോട്ടറി കൊടുത്ത് പകരം പുസ്തകം വാങ്ങി.\nവിദ്യാഭ്യാസം എട്ടാം ക്ലാസ് ; സാഹിത്യത്തിലൂടെ ലോകം കീഴടക്കി ഒരു പെയിന്റ് പണിക്കാരന്\nദോഷം പറയരുതല്ലോ... മരണസർട്ടിഫിക്കറ്റ് വായിച്ചെങ്കിലും അന്ന് എനിക്കൊന്നും മനസിലായില്ല. പിന്നെയും കാലമേറെ കഴിഞ്ഞാണ് ആനന്ദിന്റെ വാക്കുകൾ എന്റെ തലമണ്ടയിലേക്ക് കയറിയത്.\nവിജയാ ഹോസ്പിറ്റലിലെ പതിമൂന്നാം നമ്പർ മുറിയാണ് എനിക്ക് അനുവദിച്ച് കിട്ടിയത്. അപ്പുറത്തെ പതിനാലാം നമ്പർ മുറിയിൽ മയക്കം തെളിയുമ്പോഴൊക്കെ പാമ്പ് ... പാമ്പ് ...എന്ന് അലറി വിളിക്കുന്ന ഒരു യുവതി ഉണ്ടായിരുന്നു. ആദ്യമായി ആ നിലവിളി കേട്ട് അങ്ങോട്ട് ഓടാൻ തുടങ്ങുമ്പോൾ നഴ്സാണ് പറഞ്ഞത്.\nപാമ്പ് ആ മുറിയിലല്ല അവരുടെ മനസിലാണെന്ന്. മുറിയേക്കാൾ ഒരു നദിയേക്കാൾ കടലിനേക്കാൾ വലിപ്പമുള്ള ആ പാമ്പ് അവരുടെ തലച്ചോറിലെ കോശങ്ങളെ തിന്ന് തീർക്കുകയായിരുന്നോ ...?\nഇപ്പുറത്തെ പന്ത്രണ്ടാം നമ്പർ മുറിയിൽ എത്ര തിന്നാലും തീരാത്ത വിശപ്പുമായി അസ്വന്ത് കിടന്നു. മകന്റെ ഒടുങ്ങാത്ത വിശപ്പിന് ഭക്ഷണവും കരുതലും നൽകി ഒരമ്മ ആ മുറിയിൽ കണ്ണീരോടെ കാവലിരുന്നു. അവന്റെ വയറ് ഒരു പെരും കടലായി പരിണമിക്കുകയായിരുന്നോ ...?\nഅവർക്കു നടുവിൽ പതിമൂന്നിന്റെ ഭാഗ്യ നിർഭാഗ്യങ്ങളിൽ വിശ്വാസമില്ലാതെ ഒന്നിലും വിശ്വാസമില്ലാതെ, ഭൗതികവാദിയുടെ മണ്ണും ആത്മീയതയുടെ ആകാശവും നഷ്ടമായി ഉത്തരമില്ലാത്ത ചോദ്യങ്ങളെ ഭയമാക്കി മാറ്റിയ തലച്ചോറുമായി ഞാനും കിടന്നു. ഫ്രോയിഡും യൂങ്ങും ഇങ്കർ സോളും ശങ്കര വേദാന്തവും എന്റെ തലച്ചോറിൽ കിടന്ന് പുകഞ്ഞു.\nഎനിക്ക് ഭ്രാന്തായിപ്പോവുമോ എന്ന അകാരണമായ ഭയം ... ഇപ്പൊ... ഈ നിമിഷം .\nഅടുത്ത നിമിഷം ... ഭയം തലച്ചോറിൽ നിന്നിറങ്ങി ചെവി വഴികളിലൂടെ നെഞ്ചിലെത്തി നെഞ്ചാകെ പൊള്ളിച്ച് വയറ്റിലെത്തി വയറാകെ ഇളക്കിമറിച്ചു. ജാലകങ്ങൾക്കപ്പുറത്ത് നിലവിളികളോടെ അലറിപ്പായുന്ന നഗരം ...\nപട്ടാളത്തിൽ നിന്നും വിരമിച്ച വിജയൻ ഡോക്ടർ എനിക്ക് എന്തൊക്കെയോ ഗുളികകൾ തന്നു. ഉറങ്ങാനുള്ള ഇഞ്ചക്ഷൻ തന്നു. ചുട്ടുപഴുത്ത തലച്ചോറ് ഉറങ്ങിയില്ല. ഞാനും എന്റെ ഭയവും ഉറങ്ങിയില്ല.\nവിക്ടോറിയ ടെർമിനസിൽ നിന്നും ജോസഫിനോടൊപ്പം തുടങ്ങിയ യാത്ര സുനിലിലേക്കും രാധയിലേക്കും പ്രേമിലേക്കും സുന്ദറിലേക്കും ബോംബെ എന്ന മഹാനഗരത്തിന്റെ നിലവിളികളിലേക്കും പകർന്ന് പകർന്നങ്ങനെ പോയി. ആ പോക്കിന്റെ വൈദ്യുതി സ്പർശത്തിലും ആൾക്കൂട്ടത്തിലെ ആനന്ദിന്റെ ഭാഷ നഗരജീവിതങ്ങൾക്ക് എത്ര മാത്രം ഇണങ്ങുന്നുവെന്ന് ഞാൻ അത്ഭുതം കൊണ്ടു. (ആ അത്ഭുതം ഇപ്പോഴുമുണ്ട് )\nഉത്തരമില്ലാത്ത എന്റെ ചോദ്യങ്ങളുടെ തീ ചൂടിലേക്ക് ആനന്ദ് സന്ദേഹങ്ങളുടെ വിറകു കൊള്ളികൾ തിരുകി തന്നു. അഗ്നിയുടെ ഗന്ധം ഞാൻ അറിയുകയായിരുന്നു. ആൾക്കൂട്ടത്തിലെ ജോസഫിലാണ് ഞാനെന്റെ പ്രതീക്ഷകളെയും സ്വപ്നങ്ങളെയും ചേർത്ത് വെച്ചത്. വിമോചന സ്വപ്നങ്ങളെ കടലെടുക്കുന്നത് കണ്ട് അസ്വസ്ഥനായ ജോസഫിനെ ഞാൻ ചേർത്ത് പിടിച്ചു.\nഹോസ്പിറ്റലിൽ എനിക്ക് കൂട്ടിരുന്നവർ അന്തം വിട്ട് ഉറങ്ങുമ്പോൾ ഞാൻ ആനന്ദ് സൃഷ്ടിച്ച ആശയലോകത്തിൽ ഉണർന്നിരുന്നു. നഴ്സ് വന്ന് ഉറങ്ങാനുള്ള ഗുളിക ആദ്യം തരും. എന്നിട്ട് പുസ്തകം വാങ്ങി വെച്ച് എന്നോട് ഉറങ്ങാൻ പറയും. ഉറക്കം മറ്റെവിടേക്കോ ഉറങ്ങാൻ പോവുമ്പോൾ ഞാൻ വീണ്ടും വായിക്കും. കുറേ നേരം കഴിയുമ്പോൾ നഴ്സ് വീണ്ടും വരും.\nഞാൻ ഉറങ്ങിയിട്ടില്ലെന്ന് കണ്ട് ഉറങ്ങാനുള്ള ഇഞ്ചക്ഷൻ തരും. പുസ്തകം പിന്നെയും പിടിച്ച് വാങ്ങി ലൈറ്റ് ഓഫാക്കി എന്നോട് ഉറങ്ങാൻ പറയും. അപ്പുറത്തെ മുറിയിൽ അസ്വന്ത് ശമനമില്ലാത്ത വിശപ്പിന്റെ തീച്ചൂടിൽ കിടന്ന് ഉരുകുന്നുണ്ടാവും. ഇപ്പുറത്ത് മയക്കം വിട്ട യുവതി തന്റെ മുറിയിലെ പാമ്പിനെ ഒന്ന് കൊന്നു തരാനായി മുഴു ലോകത്തോടും ഉറക്കെ അലറുന്നുണ്ടാവും.\nഞാൻ ലൈറ്റിട്ട് പുസ്തകമെടുത്ത് ആ സന്ദേഹങ്ങളുടെ പൊരുളുകളിലേക്ക് ഊർന്നിറങ്ങും. പുറത്ത് നഗരം ഉറക്കം കിട്ടാതെ നിലവിളിക്കുന്നുണ്ടാവും. ആ ഒരു അവസ്ഥയിൽ എനിക്ക് വായിക്കാൻ പറ്റിയതല്ല ആൾക്കൂട്ടമെന്ന് അത് കൊണ്ടു തന്ന എന്റെ സുഹൃത്തിന് അറിയില്ലായിരുന്നു. എങ്കിലും അവന് നന്ദി പറയാതെ വയ്യ.\nപതിനൊന്ന് ദിവസത്തെ ആ ആശുപത്രി വാസത്തിനിടയിൽ രണ്ട് തവണ ഞാൻ ആൾക്കൂട്ടം വായിച്ചു. വ്യക്തിയും സമൂഹവും തമ്മിലുള്ള വിടവുകളും അത് ഉണ്ടാക്കുന്ന സംഘർഷങ്ങളും , സമൂഹവും അധികാരവും തമ്മിലുള്ള കൊടുക്കൽ വാങ്ങലിലെ ജനാധിപത്യ വിരുദ്ധതകളും വ്യക്തികളുടെ നൈസർഗികമായ ചോതനകളെ പോലും തരിശാക്കി കളയുന്ന നഗര വ്യവസ്ഥയും വാക്കുകളിലൂടെ ആനന്ദ് എന്നിലേക്ക് പകരുകയായിരുന്നു.\nഓരോ സന്ദർശനത്തിലും വിജയൻ ഡോക്ടർ രണ്ട് ചോദ്യങ്ങൾ എന്നോട് ആവർത്തിക്കുമായിരുന്നു.\n‘‘കാതിൽ അശരീരി പോലെ വല്ലതും കേൾക്കുന്നുണ്ടോ ?’’\n‘‘ആരെങ്കിലും ആക്രമിക്കാൻ വരുമ്പോലെ തോന്നുന്നുണ്ടോ ?’’\nരണ്ട് ചോദ്യങ്ങൾക്കും ‘‘ഇല്ല ’’ എന്നു തന്നെയാണ് എനിക്കും ആവർത്തിക്കേണ്ടി വന്നത്. കുറേ മരുന്ന് പരീക്ഷണങ്ങളും പട്ടിണി കിടത്തലും ഒക്കെ നടത്തിയ ശേഷം ഡോക്ടർ എന്റെ ഭയത്തിനും ഉത്തരമില്ലാ ചോദ്യങ്ങൾക്കും ഒക്കെ ഒരു ഓമനപ്പേരിട്ട് തന്നു. ‘വിഷാദരോഗം’\nഇന്നും ഉത്തരം കിട്ടാത്ത ആ ചോദ്യങ്ങളുമായി ആൾക്കൂട്ടം വായിക്കാൻ എടുക്കുമ്പോൾ ഞാൻ എന്നോടു തന്നെ ചോദിക്കുകയാണ്.\nപകലിന്റെ ഒടുക്കത്തെ പറവയും പറന്നകന്ന ആകാശച്ചുവട്ടിൽ നിൽക്കുമ്പോൾ എന്നെ പൊതിയുന്ന അരൂപിയായ വിഷാദം ഒരു രോഗം തന്നെയാണോ ?\nഉത്തരങ്ങൾ ഇല്ലെങ്കിൽ പോലും ചോദ്യങ്ങൾ ചോദിക്കുന്നത് രോഗമാണോ ?\nനീണ്ട ട്രെയിൻ യാത്രയിൽ എന്റെ മടിയിൽ ഇരുന്ന് ഒരുപാട് വിശേഷങ്ങൾ പറഞ്ഞ് ഏതോ സ്‌റ്റേഷനിൽ പിരിഞ്ഞ് പോയ കുഞ്ഞുടുപ്പുകാരിയെ ജീവിതത്തിൽ ഇനിയൊരിക്കലും കാണാൻ കഴിയില്ലല്ലോ എന്ന വിഷാദചിന്ത ഒരു രോഗമാണോ ?\nപാമ്പും വിശപ്പും അയൽവാസികളായിരുന്ന ആ മുറി വിട്ട് പോരുമ്പോൾ അതിന്റെ ഇളം നീല ചുമരിൽ ഞാൻ എഴുതിയിട്ടു.\n‘പ്രിയ സുഹൃത്തേ ...\nഎന്നെ നിങ്ങൾക്ക് അറിയാത്തത് പോലെ ഇതിനു മുമ്പ് ഇവിടെ കിടന്ന ആളെ എനിക്കും അറിയില്ല. നിങ്ങൾക്കു ശേഷം ഇവിടെ വരാൻ പോവുന്ന ആൾക്ക് നിങ്ങളെയും അറിയില്ല. പക്ഷേ നമുക്ക് വഴിയമ്പലമായ ഈ സമചതുരത്തിൽ നമ്മൾ എത്താൻ കാരണമായത് നമ്മൾക്ക് മനസ്സുകൾ ഉള്ളത് കൊണ്ടാണ്. ഈ ഗ്രീഷ്മത്തിനപ്പുറം വസന്തങ്ങളും പുലരി മഞ്ഞ് നനഞ്ഞ പുൽതകിടികളും നിങ്ങളെ കാത്തിരിക്കുന്നുണ്ട്. ഭൂമിയെന്ന ഈ കണ്ണീരിന്റെ താഴ്വര അത്ര മോശമായ ഇടമല്ല സുഹൃത്തേ ...’\nഇപ്പോഴും ആ ഹോസ്പിറ്റലും വിജയൻ ഡോക്ടറും പതിമൂന്നാം നമ്പർ മുറിയും അവിടെ ഉണ്ടോ എന്ന് എനിക്കറിയില്ല. വിജയൻ ഡോക്ടർ ചികിത്സിച്ച രോഗവും സാഹിത്യവും ഇന്നും എനിക്ക് കൂട്ടുണ്ട്. കൊമാലയിൽ ഇപ്പോഴും കുതിരകളുടെ ശവങ്ങൾ കുഴിച്ച് മൂടുന്നുണ്ട്. കണ്ണാടി ചുമരുകളുള്ള മക്കൊണ്ടോ പട്ടണത്തിൽ പന്നി വാലുള്ള കുട്ടികൾ പിറന്ന് വീഴുന്നുണ്ട്. പെഡ്രോ പരാമോ തന്റെ സുസാനയെ കാത്തിരിക്കുന്നുണ്ട്. കാലദേശങ്ങൾ കടന്ന് ഒരു പാട് ജീവിതങ്ങൾ എന്റെ ചുറ്റും നിറയുന്നുണ്ട്.\nEnglish Summary : Abbas TP on reading Anand's novel Aalkkoottam


പഞ്ചാബിന്‍റെ തലയരിഞ്ഞ് സണ്‍റൈസേഴ്‌സ്; വെടിക്കെട്ട് ഫിഫ്റ്റിയുമായി തിരിച്ചടിച്ച് പുരാന് | IPL 2020 KXIP lose early wicketes vs SRH live updates\nപഞ്ചാബിന്‍റെ തലയരിഞ്ഞ് സണ്‍റൈസേഴ്‌സ്; വെടിക്കെട്ട് ഫിഫ്റ്റിയുമായി തിരിച്ചടിച്ച് പുരാന്\nDubai - United Arab Emirates, First Published 8, Oct 2020, 10:32 PM\nഇന്നിംഗ്‌സിലെ രണ്ടാം ഓവറില് തന്നെ പഞ്ചാബിന് ആദ്യ തിരിച്ചടിയേറ്റു. ആറ് പന്തില് ഒന്‍പത് റണ്‍സുമായി മായങ്ക് അഗര്‍വാളാണ് ആദ്യം പുറത്തായത്.\nദുബായ്: ഐപിഎല്ലില് സണ്‍റൈസേഴ്‌സ് ഹൈദരാബാദ് ഉയര്‍ത്തിയ 202 റണ്‍സ് വിജയലക്ഷ്യം പിന്തുടരുന്ന കിംഗ്‌സ് ഇലവന് പഞ്ചാബിന് മുന്‍നിര വിക്കറ്റുകള് നഷ്‌ടം.9ഓവര് പൂര്‍ത്തിയാകുമ്പോള് മൂന്ന് വിക്കറ്റിന് 93 റണ്‍സ് എന്ന സ്‌കോറിലാണ് കിംഗ്‌സ് ഇലവന് പഞ്ചാബ്. നിക്കോളസ് പുരാനും(56*) ഗ്ലെന് മാക്‌സ്‌വെല്ലുമാണ്(2*) ക്രീസില്. പുരാന് 17 പന്തില് അര്‍ധ സെഞ്ചുറി തികച്ചു.\nനേരത്തെ ടോസ് നേടി ആദ്യം ബാറ്റ് ചെയ്ത ഹൈദരാബാദ് ജോണി ബെയര്‍സ്റ്റോയുടെയും ഡേവിഡ് വാര്‍ണറുടെയും അര്‍ധസെഞ്ചുറികളുടെ മികവില് 20 ഓവറില് വിക്കറ്റ് ആറ് വിക്കറ്റ് നഷ്ടത്തില് 201 റണ്‍സെടുത്തു. 55 പന്തില് 97 റണ്‍സടിച്ച ഓപ്പണര് ജോണി ബെയര്‍സ്റ്റോ ആണ് ഹൈദരാബാദിന്‍റെ ടോപ് സ്കോറര്. ഓപ്പണിംഗ് വിക്കറ്റില് വാര്‍ണര്-ബെയര്‍സ്റ്റോ സഖ്യം 15 ഓവറില് 160 റണ്‍സ് അടിച്ചെടുത്തു.\nആദ്യ 15 ഓവറില് 160 റണ്‍സടിച്ച ഹൈദരാബാദിന് അവസാന അഞ്ചോവറില് ആറ് വിക്കറ്റ് നഷ്ടമാക്കി 41 റണ്‍സെടുക്കാനെ കഴിഞ്ഞുള്ളു. 10 പന്തില് 20 റണ്‍സെടുത്ത് പുറത്താകാടെ നിന്ന കെയ്ന് വില്യംസണാണ് ഒരുഘട്ടത്തില് 230 കടക്കുമെന്ന് കരുതിയ ഹൈദരാബാദിനെ 200 കടത്തിയത്.\nLast Updated 8, Oct 2020, 10:35 PM\nNicholas Pooran Fifty\nPooran vs SRH


Saritha S Nair acting inafilm 'Gulfukarante Bharya' - Malayalam Filmibeat\n| Published: Saturday, December 13, 2014, 10:40 [IST]\nസരിത എസ് നായര് മൂന്നാം വിവാഹത്തിനൊരുങ്ങുന്നു എന്ന് ചില ഗോസുപ്പുകള് ഇടയ്ക്ക് പ്രചരിച്ചിരുന്നു. എന്നാല് ഒരു കാര്യം സത്യമാണ് സരിത 'ഗള്‍ഫുകാരന്റെ ഭാര്യയാകുന്നു'. ഗള്‍ഫുകാരന് എന്ന് കേള്‍ക്കുമ്പോള് ഏതെങ്കിലും വ്യക്തിയെയാകും ഓര്‍ക്കുക എന്നാല് സംഭവം അങ്ങനെയല്ല കേട്ടോ. ഗള്‍ഫുകാരന്റെ ഭാര്യ എന്ന് പേരിട്ടിരിയ്ക്കുന്ന ടെലിഫിലിമിലൂടെ സരിത അഭിനയ രംഗത്ത് രണ്ടാമത്തെ ചുവട് വയ്ക്കുന്നു.\nപേര് സൂചിപ്പിയ്ക്കുന്നത് പോലെ തന്നെ ഒരു ഗള്‍ഫുകാരന്റെ ഭാര്യയായിട്ടാണ് സരിത അഭിനയിക്കുന്നത്. ആലപ്പുഴയിലാണ് ചിത്രത്തിന്റെ ഷൂട്ടിംഗ് നടക്കുന്നത്. ഹരിപ്പാട് സ്വദേശികളായ ഒരു കൂട്ടം ചെറുപ്പക്കാരാണ് ഗള്‍ഫുകാരന്റെ ഭാര്യയുടെ അണിയറക്കാര്. 'ടീം പുളിശ്ശേരി'യുടെ ബാനറിലാണ് ചിത്രം നിര്‍മ്മിയ്ക്കുന്നത്. സരിത രാഷ്ട്രീയത്തില് ഏറെ വിവാദങ്ങളുണ്ടാക്കിയ നായികയാണെങ്കില് അവര് അഭിനയിക്കുന്ന ഈ ചിത്രം യാതൊരു രാഷ്ട്രീയ വിവാദവും ചര്‍ച്ചചെയ്യുന്നില്ലെന്നും മികച്ച സന്ദേശം നല്‍കുന്നുവെന്നും സംവിധായകന് പറയുന്നു.\nഅഭിനയരംഗത്തേയ്ക്ക് ചേക്കേറിയ സരിതയുടെ രണ്ടാമത്തെ ചിത്രമാണ് ഗള്‍ഫുകാരന്റെ ഭാര്യ. മുന്‍പ് അന്ത്യകൂദാശ എന്ന ചിത്രത്തിലും ഇവര് അഭിനയിച്ചിരുന്നു. പ്രേക്ഷകര്‍ത്ത് തന്റെ അഭിനയം ഇഷ്ടപ്പെട്ടാല് മേഖലയില് തുടരാന് തന്നെയാണ് താത്പര്യമെന്ന് സരിത മുന്‍പ് പറഞ്ഞിരുന്നു. സിനിമയില് നിന്നും തനിയ്ക്ക് ക്ഷണമുണ്ടെന്ന് സോളാര് നായിക പറഞ്ഞിട്ടുണ്ട്.\nRead more about: saritha s nair film malayalam film gulf wedding സരിത എസ് നായര് സിനിമ മലയാളം സിനിമ ഗള്‍ഫ് വിവാഹം\nSaritha S Nair acting inafilm 'Gulfukarante Bharya'\nStory first published: Saturday, December 13, 2014, 10:40 [IST]


പല്ലിലെ കറയും കേടും മാറ്റും സര്‍വ്വസുഗന്ധി | Impressive Benefits of Allspice - Malayalam BoldSky\nപല്ലിലെ കറയും കേടും മാറ്റും സര്‍വ്വസുഗന്ധി\n| Updated: Monday, September 18, 2017, 16:28 [IST]\nബിരിയാണി വെക്കുമ്പോള് നല്ല മണം വരാറില്ലേ, എന്നാല് ഈ മണത്തിനു പിന്നിലെ പ്രധാന ആകര്‍ഷണം എന്ന് പറയുന്നത് സര്‍വ്വസുഗന്ധിയാണ്. എന്താണ് സര്‍വ്വസുഗന്ധി എന്ന് പലര്‍ക്കും അറിയില്ല. ഭക്ഷ്യവസ്തുക്കളില് സുഗന്ധവ്യഞ്ജനമായിട്ടാണ് സര്‍വ്വസുഗന്ധി ഉപയോഗിക്കുന്നത്. ഇത് കൂടാതെ മറ്റ് പല ഉപയോഗങ്ങളും സര്‍വ്വസുഗന്ധി ഉപയോഗിക്കും.\nജമൈക്കന് കുരുമുളക് എന്നും സര്‍വ്വസുഗന്ധി അറിയപ്പെടുന്നുണ്ട്. ഇതിന് ഗ്രാമ്പൂ, കുരുമുളക്, ജാതി, കറുവപ്പട്ട എന്നിവയുടെ സുഗന്ധമാണ് ഉള്ളത്. അതുകൊണ്ട് തന്നെയാണ് സര്‍വ്വസുഗന്ധി എന്ന് ഇതറിയപ്പെടുന്നത്. എന്തൊക്കെ ആരോഗ്യ ഗുണങ്ങളാണ് സര്‍വ്വസുന്ധി ഉപയോഗിക്കുന്നതിലൂടെ ലഭിക്കുന്നത് എന്ന് നോക്കാം.\nപല്ലിന്റെ ആരോഗ്യ കാര്യത്തിന് ഏറ്റവും ഫലപ്രദമായ മാര്‍ഗ്ഗമാണ് സര്‍വ്വസുഗന്ധിയുടെ ഇല. പല്ല് വേദന, പല്ലിലെ കറ, മോണ രോഗങ്ങള് എന്നിവക്കെല്ലാം പരിഹാരം കാണാന് സര്‍വ്വ സുഗന്ധി സഹായിക്കുന്നു. പല്ല് വേദന ഉള്ളപ്പോള് സര്‍വ്വസുഗന്ധിയുടെ ഇല പല്ലില് വെച്ചാല് മതി. ഇത് പല്ല് വേദനക്ക് ആശ്വാസം നല്‍കും.\nദഹന പ്രശ്‌നങ്ങള്‍ക്ക് പരിഹാരം കാണാന് ഏറ്റവും ഫലപ്രദമായ മാര്‍ഗ്ഗമാണ് സര്‍വ്വസുഗന്ധി. സര്‍വ്വസുഗന്ധിയുടെ ഇല കഴിക്കുന്നത് ദഹന സംബന്ധമായ പ്രശ്‌നങ്ങളെ പെട്ടെന്ന് തന്നെ ഇല്ലാതാക്കുന്നു. ഇതിലുള്ള ആന്റി ഇന്‍ഫഌമേറ്ററി ഗുണങ്ങള് തന്നെയാണ് ദഹന പ്രശ്‌നങ്ങള്‍ക്ക് പരിഹാരം കാണാന് സഹായിക്കുന്നു.\nമലബന്ധത്തിന് പരിഹാരം കാണാന് ഏറ്റവും ഫലപ്രദമായ മാര്‍ഗ്ഗമാണ് സര്‍വ്വസുഗന്ധിയുടെ ഇല. ഇത് മലബന്ധം ഇല്ലാതാക്കി വയറിന്റെ എല്ലാ പ്രശ്‌നങ്ങള്‍ക്കും പരിഹാരം നല്‍കുന്നു.\nരോഗപ്രതിരോധ ശേഷി വര്‍ദ്ധിപ്പിക്കുന്നതിനും വളരെയധികം സഹായിക്കുന്ന ഒന്നാണ് സര്‍വ്വസുഗന്ധി. ഇതിന്റെ ഇല പൊടിച്ച് കഴിക്കുന്നത് ആരോഗ്യത്തിന് വളരെ ഉത്തമമാണ്. മാത്രമല്ല ഭക്ഷണത്തില് സര്‍വ്വസുഗന്ധി ചേര്‍ക്കുന്നത് എന്തുകൊണ്ടും നല്ലതാണ്.\nആന്റി ഓക്‌സിഡന്റ് കപ്പാസിറ്റി കൂടുതലുള്ള ഒന്നാണ് സര്‍വ്വസുഗന്ധിയുടെ ഇല. ഇത് മെറ്റബോളിസം ഉയര്‍ത്തുന്നു. മാത്രമല്ല ഇത് പല രോഗങ്ങള്‍ക്കുമുള്ള പ്രതിവിധിയാണ്.\nക്യാന്‍സര് പോലുള്ള ഗുരുതരാവസ്ഥകള്‍ക്ക് പരിഹാരം കാണാനും വളരെയധികം സഹായിക്കുന്ന ഒന്നാണ് സര്‍വ്വസുഗന്ധി. പല മരുന്നുകളിലും ഇതിന്റെ അംശം അടങ്ങിയിട്ടുണ്ട്. അതുകൊണ്ട് തന്നെ സര്‍വ്വസുഗന്ധി സര്‍വ്വ രോഗ നാശിനിയാണ്.\nരക്തയോട്ടം വര്‍ദ്ധിപ്പിക്കുന്ന കാര്യത്തിലും സര്‍വ്വസുഗന്ധി സഹായിക്കുന്നു. സര്‍വ്വസുഗന്ധി ഭക്ഷണത്തിലും കൂടുതല് ഉള്‍പ്പെടുത്തുക.\nഹൃദയാരോഗ്യത്തിന്റെ കാര്യത്തിലും പലപ്പോഴും പല വിധത്തിലുള്ള പ്രശ്‌നങ്ങളും ഇന്നത്തെ കാലത്ത് ഉണ്ടാവുന്നു. ഇതിനെയെല്ലാം ഇല്ലാതാക്കാന് സഹായിക്കുന്ന ഒന്നാണ് സര്‍വ്വസുഗന്ധി.\nRead more about: cancer heart health ക്യാന്‍സര് ആരോഗ്യം ഹൃദയം\nImpressive Benefits of Allspice\nAllspice isawonderful spice that helps eliminate digestive issues such as diarrhea, nausea, vomiting, and constipation, and bloating. Allspice also helps ease up cramps.


election-committee-meeting-of-congress | കേരളം പിടിക്കാനുറച്ച് കോൺഗ്രസ് നേതൃത്വം; ചെറുപ്പക്കാരെ ഒപ്പം കൂട്ടാൻ സൈബർ ഹീറോ ശശി തരൂരിനെ ഇറക്കും; ജനങ്ങളുമായി നേരിട്ട് സംവദിച്ച് തെരഞ്ഞെടുപ്പ് പത്രിക തയ്യാറാക്കുക പ്രാഥമിക ദൗത്യം; പ്രത്യേക തെരഞ്ഞെടുപ്പ് സമിതിയുടെ ആദ്യത്തെ യോഗ തീരുമാനങ്ങൾ ഇങ്ങനെ - MarunadanMalayalee.com\nതിരുവനന്തപുരം: കേരളത്തിൽ ഭരണം പിടിക്കാൻ ഉറച്ച് കോൺഗ്രസ്. ഇതിനായി തിരുവനന്തപുരം എംപി ശശി തരൂരിനെ സംസ്ഥാനത്ത് സജീവമാക്കാനാണ് ഇന്നു ചേർന്ന പ്രത്യേക തെരഞ്ഞെടുപ്പ് സമിതിയുടെ പ്രധാന തീരുമാനം. തരൂരിന് വിദ്യാർത്ഥി- യുവജനങ്ങൾക്കിടയിലും മധ്യവർഗത്തിനിടയിലുമുള്ള സ്വീകാര്യത തിരിച്ചറിഞ്ഞാണ് നേതൃത്വത്തിന്റെ നടപടി. അതുകൊണ്ട് ഉടൻ തന്നെ കേരളത്തിൽ ശ്രദ്ധ കേന്ദ്രീകരിക്കാനാണ് നേതൃത്വം ശശി തരൂരിനോട് ആവശ്യപ്പെട്ടിരിക്കുന്നത്.\nജനവികാരം പ്രതിഫലിക്കുന്ന ഒരു തെരഞ്ഞെടുപ്പ് പത്രിക തയ്യാറാക്കുകയാണ് തരൂരിന്റെ പ്രാഥമിക കർത്തവ്യം. ശശി തരൂർ സംസ്ഥാനത്തെ വിവിധ ജനവിഭാഗങ്ങളുമായി ചർച്ച നടത്തി പ്രകടന പത്രികയിലേക്ക് വേണ്ട നിർദ്ദേശങ്ങൾ സമാഹരിക്കും. തിരുവനന്തപുരം, കോട്ടയം, എറണാകുളം,കോഴിക്കോട് പാലക്കാട് ജില്ലകളിൽ ഇതിനായി തരൂർ എത്തും. പ്രകടന പത്രിക കോൺഗ്രസ് കാഴ്‌ച്ചപ്പാടിൽ മാത്രമാവരുതെന്നും ജനഹിതം കൂടി ഉൾക്കൊള്ളുന്നതാവണമെന്നുമാണ് യോഗ തീരുമാനം. യുഡിഎഫിന്റെ പ്രകടന പത്രിക സമിതിയുമായും ചർച്ച നടത്തിയ ശേഷമാകും അന്തിമ പത്രിക തയ്യാറാക്കുക.\nനിയമസഭാ തെരഞ്ഞെടുപ്പ് പ്രചാരണത്തിന് മേൽനോട്ടം വഹിക്കാൻ ഹൈക്കമാൻഡ് രൂപീകരിച്ച പ്രത്യേക സമിതിയുടെ ആദ്യത്തെ യോഗമായിരുന്നു ഇന്ന് തിരുവനന്തപുരത്ത് ചേർന്നത്. തെരഞ്ഞെടുപ്പ് സമിതി അധ്യക്ഷൻ ഉമ്മൻ ചാണ്ടിയുടെ നേതൃത്വത്തിൽ ചേർന്ന യോഗത്തിൽ ഹൈക്കമാൻഡ് പ്രതിനിധികളായ അശോക് ഗെഹ്ലോത്ത്, ജി പരമേശ്വര എന്നിവരും പങ്കെടുത്തു.വിജയ സാധ്യതയാണ് സ്ഥാനാർത്ഥി നിർണ്ണയത്തിൽ പ്രധാന മാനദണ്ഡമാക്കേണ്ടതെന്ന് ഹൈക്കമാൻഡ് പ്രതിനിധികൾ യോഗത്തിൽ ആവശ്യപ്പെട്ടു. ഇതിൽ വിട്ടുവീഴ്ച പാടില്ലെന്നും അവർ നിർദ്ദേശിച്ചു.\nആരോഗ്യപരമായ കാരണങ്ങളാൽ വിശ്രമത്തിലായതിനാൽ വി എം.സുധീരനും മണ്ഡലത്തിൽ മേൽപ്പാലം ഉദ്ഘാടനം അടക്കമുള്ള പരിപാടികളുള്ളതിനാൽ കെ.മുരളീധരനും ഇന്നത്തെ യോഗത്തിന് എത്തിയില്ലെന്ന് ഉമ്മൻ ചാണ്ടി പറഞ്ഞു. രാജസ്ഥാൻ മുഖ്യമന്ത്രി അശോക് ഗെഹ്ലോട്ട്, ക‍ർണാടകയിൽ നിന്നുള്ള ജി.പരമേശ്വര, മുൻ ഗോവ മുഖ്യമന്ത്രി ഡിസൂസ എന്നിവരുടെ സാന്നിധ്യത്തിലാണ് തെരഞ്ഞെടുപ്പ് മേൽനോട്ട സമിതിയുടെ ആദ്യയോഗം ചേർന്നത്. പ്രതിപക്ഷ നേതാവ് നടത്തുന്ന ഐശ്വര്യകേരള യാത്ര വലിയ വിജയമാക്കി തീ‍ർക്കാനും തീരുമാനിച്ചു. കോട്ടയത്ത് ഉമ്മൻ ചാണ്ടിയും മലപ്പുറത്ത് ടി സിദ്ധീഖും വയനാട്ടിലും ആലപ്പുഴയിലും കെസി വേണുഗോപാലും മറ്റിടങ്ങളിൽ സിറ്റിംഗ് എംപിമാരും ഐശ്വര്യ കേരളയാത്രയുടെ ചുമതല വഹിക്കും.\nകെവി തോമസ് കോൺഗ്രസിന്റെ സമുന്നതനായ നേതാവാണ് അദ്ദേഹം കോൺഗ്രസിൽ തന്നെ തുടരുമെന്നും ഉമ്മൻ ചാണ്ടി വ്യക്തമാക്കി. കോൺഗ്രസിൽ പാർട്ടിയിൽപ്പെട്ട ആർക്കെന്ത് പ്രശ്നമുണ്ടായാലും ചർച്ച ചെയ്യും. ആർക്കെങ്കിലും എന്തെങ്കിലും പ്രശ്നമുണ്ടെങ്കിൽ അക്കാര്യം ചർച്ച ചെയ്യും. വിഴിഞ്ഞം കേസിൽ അഴിമതി വന്നാൽ ഒരു നഷ്ടപരിഹാരവും നൽകാതെ കരാർ റദ്ദാക്കാൻ വ്യവസ്ഥയുണ്ട്. 30 ശതമാനം പണി കഴിയുന്നത് വരെ ഈ വ്യവസ്ഥ ബാധകമാണ്. സർക്കാരിന് എന്തു നടപടിയും സ്വീകരിക്കാം. തെരഞ്ഞെടുപ്പിന് മേൽനോട്ടവും തന്ത്രരൂപീകരണവുമാണ് മേൽനോട്ടസമിതിയുടെ ചുമതല. മേൽനോട്ടസമിതിക്ക് ജില്ലാ തലത്തിലും സമിതികളുണ്ടാവുമെന്നും ഉമ്മൻ ചാണ്ടി പറഞ്ഞു.\nയുഡിഎഫ് ഘടകക്ഷികളുമായി ഉഭയകക്ഷി ചർച്ച നടത്തി തീരുമാനം അറിയിക്കുമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. സ്ഥാനാർത്ഥി നിർണയവുമായി ബന്ധപ്പെട്ട് അനൗദ്യോഗിക ചർച്ചകൾ തുടരുകയാണ്. ഈ പ്രാവശ്യം പരസ്യമായ സീറ്റ് ച‍ർച്ചകൾ ഉണ്ടാവില്ല. പാലക്കാട് ഗുജറാത്ത് പോലെയാണെന്ന രാജഗോപാലിന്റെ പ്രസ്താവന നേമത്തുകാരെ അപമാനിക്കുന്നതിന് തുല്യമാണ്. നേമത്ത് ഞങ്ങൾക്ക് വിജയപ്രതീക്ഷയുണ്ട്. ഐശ്വര്യ കേരള യാത്രയുടെ ഉദ്ഘാടനം ഉമ്മൻ ചാണ്ടി നിർവഹിക്കും. അധ്യക്ഷനായി കെപിസിസി അധ്യക്ഷൻ ചടങ്ങിൽ പങ്കെടുക്കുമെന്നും അദ്ദേഹം അറിയിച്ചു.\nതെരഞ്ഞെടുപ്പ് സമിതി അംഗങ്ങളായ വി എം.സുധീരനും കെ.മുരളീധരനും ഇന്നത്തെ യോഗത്തിൽ പങ്കെടുത്തില്ല. തെരഞ്ഞെടുപ്പ് പത്രിക രൂപീകരണവും പ്രതിപക്ഷ നേതാവിന്റെ ഐശ്വര്യ കേരളയാത്രയും യോഗം ചർച്ച ചെയ്തു. പ്രകടന പത്രിക രൂപീകരണത്തിനായി കോൺഗ്രസ് എംപി ശശി തരൂർ പൊതുജനങ്ങളിൽ നിന്നും നേരിട്ട് വിവരങ്ങൾ ശേഖരിക്കും. ഇതിനായി അദ്ദേഹം നാല് ജില്ലകളിൽ സന്ദർശനം നടത്തും.